

**Cymru Iachach – strategaeth gweithlu ar gyfer iechyd a gofal cymdeithasol**

**Adroddiad blynyddol Cynllun Cyflawni Gweithlu Gofal Cymdeithasol 2024 i 2025**

**Awst 2025**

Cynnwys

[Rhagair 3](#_Toc203059683)

[Cyflwyniad 4](#_Toc203059692)

[Egwyddorion sylfaenol 5](#_Toc203059693)

[1. Gweithlu sy’n ymgysylltu, yn llawn cymhelliant ac yn iach 25](#_Toc203059694)

[2. Denu a recriwtio 46](#_Toc203059700)

[3. Modelau gweithlu di-dor 56](#_Toc203059706)

[4. Adeiladu gweithlu sy'n barod yn ddigidol 61](#_Toc203059712)

[5. Addysg a dysgu rhagorol 66](#_Toc203059718)

[6. Arweinyddiaeth ac olyniaeth 83](#_Toc203059724)

[7. Cyflenwad a siâp y gweithlu 89](#_Toc203059730)

[Manylion cyswllt 94](#_Toc203059736)

## 

## Rhagair

Mae’r Cynllun Cyflawni’r Gweithlu Gofal Cymdeithasol, a gyhoeddwyd ym Mehefin 2024, yn adeiladu ar y gwaith a ddechreuwyd eisoes fel rhan o [Cymru Iachach: Ein Strategaeth Gweithlu ar gyfer Iechyd a Gofal Cymdeithasol](https://gofalcymdeithasol.cymru/cms-assets/documents/Workforce-strategy-CYM-March-2021.pdf). Mae’n cynnwys camau gweithredu ail gam y strategaeth, y byddwn ni’n canolbwyntio arnyn nhw rhwng 2024 a 2027, i fynd i’r afael â’r heriau gweithlu sy’n wynebu’r sector gofal cymdeithasol yng Nghymru.

Mae’r adroddiad blynyddol hwn yn dathlu’r hyn a gyflawnwyd gyda’n gilydd yn ystod blwyddyn gyntaf gweithredu’r cynllun cyflawni, i gefnogi ein gweithlu gofal cymdeithasol medrus, ymroddedig, gwydn a thosturiol yng Nghymru.

Lluniwyd y camau gweithredu yn y cynllun cyflawni gan lais y gweithlu, rhanddeiliaid a’r rhai sy’n derbyn gofal yn uniongyrchol. Mae’r cynnydd a nodwyd yn yr adroddiad hwn yn dangos y gwaith cydweithredol sydd wedi digwydd dros y flwyddyn, er gwaethaf yr heriau parhaus, i sicrhau effaith gadarnhaol.

Ein gweithlu gofal cymdeithasol yw ein hased mwyaf, ac mae’n parhau i fod yn ymrwymedig i gefnogi’r hyn sy’n bwysig i bobl a’u teuluoedd. Trwy barhau i gydweithio, gallwn ni barhau i ddatblygu newid cadarnhaol. Mae’r adroddiad yn adlewyrchu’r hyn a gyflawnwyd gyda’n gilydd sy’n cyfrannu at yr uchelgais o adeiladu a chynnal gweithlu gofal cymdeithasol brwdfrydig, ymroddedig a gwerthfawr â chapasiti, cymhwysedd a hyder i ddiwallu anghenion gofal a chymorth pobl Cymru.

Rydyn ni’n falch o’r cynnydd a wnaed, ond rydym yn gwybod bod llawer mwy i’w wneud eto. Rydyn ni’n parhau i roi ffocws ac ymrwymiad i weithio mewn partneriaeth i barhau i gefnogi a datblygu sector gofal cymdeithasol cynaliadwy sydd â’r gweithlu sydd ei angen arno, nawr ac yn y dyfodol, i gefnogi a gofalu’n effeithiol am bobl Cymru.

I bawb sy’n gweithio ar draws y sector gofal cymdeithasol yng Nghymru – diolch. Mae eich ymroddiad, eich tosturi a’ch gwydnwch yn parhau i wneud gwahaniaeth mawr ym mywydau unigolion, teuluoedd a chymunedau ledled y wlad. P’un a ydych chi’n darparu gofal uniongyrchol, yn cefnogi cydweithwyr, yn arwain timau neu’n siapio gwasanaethau y tu ôl i’r llenni – chi yw asgwrn cefn gofal yng Nghymru.

Mewn blwyddyn a nodwyd gan gynnydd ac her, mae eich lleisiau a’ch profiadau wedi siapio cynlluniau cenedlaethol ac mae eich ymrwymiad wedi ysbrydoli ymgyrchoedd, datblygiad y gweithlu a chydnabyddiaeth. O hyrwyddo llesiant a cynhwysiant i hyrwyddo’r Gymraeg, mae eich gwaith yn helpu i adeiladu system ofal cymdeithasol decach, gryfach a mwy cynaliadwy i bawb.

|  |  |  |  |
| --- | --- | --- | --- |
| **Sarah McCarty, Chief Executive, Social Care Wales** | **Sarah McCarty,**  **Prif Weithredwr, Gofal Cymdeithasol Cymru** | **Taryn Stephens,  Deputy Chief Social Care Officer for Wales, Welsh Government** | **Taryn Stephens,**  **Dirprwy Brif Swyddog Gofal Cymdeithasol Cymru, Llywodraeth Cymru** |

## Cyd-gadeiryddion y Grŵp Gweithredu Strategol ar Gynllun Cyflawni’r Gweithlu Gofal Cymdeithasol

## Cyflwyniad

Rydyn ni am i'r gweithlu iechyd a gofal cymdeithasol fod yn frwdfrydig, ymroddedig a chael ei werthfawrogi, gyda'r capasiti, cymhwysedd a'r hyder i ddiwallu anghenion gofal a chymorth pobl Cymru.

Am y tro cyntaf, nododd [Strategaeth y Gweithlu Iechyd a Gofal Cymdeithasol](https://gofalcymdeithasol.cymru/cms-assets/documents/Workforce-strategy-CYM-March-2021.pdf) a gyhoeddwyd yn 2020, gynllun 10 mlynedd o flaenoriaethau ar gyfer y gweithlu yng Nghymru. Ym mis Mehefin 2024, cyhoeddwyd [Cynllun cyflawni'r gweithlu gofal cymdeithasol 2024 i 2027](https://gofalcymdeithasol.cymru/amdanom-ni/strategaeth-gweithlu/cynllun-cyflawni-gofal-cymdeithasol-2024-2027), sy'n adeiladu ar y cynnydd sydd wedi ei wneud hyd yn hyn ac sy’n amlinellu meysydd datblygu pellach dros y tair blynedd nesaf, yn seiliedig ar ymgysylltu â'r sector.

Mae'r adroddiad blynyddol yma’n dangos y cynnydd a gyflawnwyd yn ystod 2024 i 2025. Rydyn ni wedi dechrau drwy adrodd ar y cynnydd sy'n gysylltiedig â thair prif egwyddor strategaeth y gweithlu, sef llesiant, y Gymraeg a chynhwysiant. Byddwn ni hefyd yn adrodd ar y cynnydd o dan bob un o'r saith thema:

1. Gweithlu sy’n ymgysylltu, yn llawn cymhelliant ac yn iach
2. Denu a recriwtio
3. Modelau gweithlu di-dor
4. Adeiladu gweithlu sy'n barod yn ddigidol
5. Addysg a dysgu rhagorol
6. Arweinyddiaeth ac olyniaeth
7. Cyflenwad a siâp y gweithlu.

Ar gyfer pob thema rydyn ni wedi crynhoi:

* ein huchelgais
* y wybodaeth ddiweddaraf am fesurau sy'n canolbwyntio ar effaith
* y cynnydd a wnaed hyd yn hyn ar y camau gweithredu
* y camau gweithredu a fydd yn cael eu cymryd yn y dyfodol.

Rydyn ni hefyd wedi tynnu sylw at gynnydd lle bo'n berthnasol i gynlluniau penodol y gweithlu ar gyfer:

* y proffesiwn gwaith cymdeithasol
* y gweithlu iechyd meddwl, a ddatblygwyd mewn partneriaeth ag Addysg a Gwella Iechyd Cymru (AaGIC), ynghyd â'r cynllun gweithredu cysylltiedig.

Mae'r cynllun cyflawni yn gynllun ar draws y sector, felly mae partneriaid cenedlaethol yn arwain ar rai o'r camau gweithredu. Ar gyfer y camau gweithredu hyn rydyn ni wedi cynnwys gwybodaeth am y cynnydd a gawsom ni gan ein partneriaid, yn ogystal â gwybodaeth am ein cyfraniad fel sefydliad.

### 

### Egwyddorion sylfaenol

Mae prif egwyddorion o lesiant y gweithlu, y Gymraeg a chynhwysiant wedi'u plethu i bob cam gweithredu yn strategaeth y gweithlu a chynllun cyflawni'r gweithlu gofal cymdeithasol.

#### Llesiant

Amcangyfrifir bod 82,875[[1]](#footnote-2) o bobl yn y gweithlu gofal cymdeithasol yng Nghymru, sy'n gwneud gwaith hanfodol ar draws ein cymunedau bob dydd. Yn 2024, cynhaliwyd ein hail [arolwg 'Dweud eich dweud'](https://gofalcymdeithasol.cymru/straeon-newyddion/canfyddiadau-arolwg-dweud-eich-dweud-y-gweithlu-2024)[[2]](#footnote-3) o'r gweithlu, i ddarganfod sut roedd pobl yn teimlo am weithio ym maes gofal cymdeithasol.

Fel yn 2023, datgelodd yr arolwg fod y rhan fwyaf o bobl sy'n gweithio ym maes gofal cymdeithasol yn ei wneud oherwydd eu bod am wneud gwahaniaeth i fywydau pobl (69 y cant).

Mae canlyniadau'r arolwg yn dangos bod:

* 80 y cant yn teimlo eu bod yn cael eu gwerthfawrogi gan eu cydweithwyr
* 80 y cant yn teimlo eu bod yn cael eu gwerthfawrogi gan y bobl roedden nhw'n eu cefnogi
* 70 y cant yn teimlo eu bod yn cael eu gwerthfawrogi gan eu rheolwyr
* 57 y cant yn teimlo eu bod yn cael eu gwerthfawrogi gan asiantaethau partner
* 51 y cant yn teimlo eu bod yn cael eu gwerthfawrogi gan y cyhoedd.

Mae'r niferoedd hyn i gyd yn uwch nag yn 2023. Yn 2023, roedd 48 y cant yn teimlo eu bod yn cael eu gwerthfawrogi gan asiantaethau partner a 44 y cant yn teimlo eu bod yn cael eu gwerthfawrogi gan y cyhoedd.

Gan ddefnyddio mesur o'r enw 'ONS4' i werthuso llesiant personol, fe wnaethom ni gymharu canlyniadau'r arolwg 'Dweud eich dweud' â chanlyniadau ar draws Cymru a ledled y DU. Fe wnaethom ni ganfod bod boddhad bywyd, teimlo bod bywyd yn werth chweil, hapusrwydd a phryder i gyd wedi'u sgorio gyda chanlyniadau gwaeth gan y gweithlu gofal cymdeithasol na chyfartaleddau Cymru a'r DU[[3]](#footnote-4) .

Dywedodd 57 y cant eu bod wedi cael trafferth ymlacio ar ôl gadael y gwaith a dywedodd 59 y cant nad oedd ganddyn nhw ddigon o gefnogaeth i ymdopi â straen. Prif achosion y straen yma yw:

* llwyth gwaith (39 y cant)
* gwaith papur neu lwyth gweinyddol (33 y cant)
* poeni am bethau y tu allan i'r gwaith (25 y cant).

Disgrifiodd llawer o ymatebwyr ddisgwyliadau gwaith afrealistig hefyd. Fe ddywedon nhw nad oedd ganddyn nhw ddigon o amser teithio rhwng ymweliadau, a bod y daith yn aml yn ddi-dâl.

Siaradodd cyfranogwyr am orfod cymryd amser i ffwrdd oherwydd salwch a achoswyd gan straen gwaith, ac effaith absenoldebau ar lefelau staffio. Effaith arall prinder staff cronig yw nad yw gweithwyr gofal cymdeithasol o bosibl yn teimlo y gallan nhw gymryd amser i ffwrdd o'r gwaith, neu nad ydyn nhw yn cael gwneud hynny os oes angen[[4]](#footnote-5).

Awgrymodd 52 y cant eu bod wedi mynychu'r gwaith o leiaf ddwywaith yn ystod y flwyddyn ddiwethaf er gwaethaf eu bod mor sâl, y dylen nhw fod wedi aros gartref. Er bod ymroddiad i'r bobl maen nhw'n eu cefnogi yn ffactor, ffactor arall yw telerau ac amodau gwaith, gyda dim ond 38 y cant o'r gweithlu yn gallu cael tâl salwch y tu hwnt i dâl salwch statudol.

Er bod 66 y cant o'r holl ymatebwyr wedi dweud eu bod yn teimlo'n ddiogel yn eu rôl, dywedodd 14 y cant nad oeddent yn teimlo'n ddiogel. Pan ofynnwyd beth oedd yn gwneud i bobl deimlo'n anniogel yn y gwaith, y ddau ateb mwyaf cyffredin oedd pwysau gwaith a diogelwch corfforol yn y gwaith[[5]](#footnote-6).

Yn galonogol, dywedodd mwy na 90 y cant o'r ymatebwyr nad oedden nhw wedi profi unrhyw fath o fwlio, gwahaniaethu nac aflonyddu gan reolwyr, cydweithwyr, na'r unigolion neu'r teuluoedd yr oedden nhw’n cefnogi yn ystod y 12 mis diwethaf – ond dywedodd ychydig o dan ddeg y cant eu bod wedi profi hynny.

Mae teimladau pobl o ddiogelwch yn cael eu heffeithio'n gryf gan faint o gefnogaeth maen nhw'n ei derbyn gan eu sefydliadau. Roedd y rhan fwyaf o bobl yn teimlo eu bod nhw'n cael cefnogaeth gan eu cydweithwyr (79 y cant) a'u rheolwr (70 y cant).

Er bod lefelau boddhad â thelerau ac amodau wedi cynyddu o 60 y cant yn 2023 i 68 y cant yn 2024, mae cyflog yn dal i fod yn bryder. Roedd 46 y cant yn anfodlon â'u cyflog yn 2024, o'i gymharu â 57 y cant yn 2023, sy'n chwarae rhan yn y ffaith bod rhai eisiau gadael y sector. I'r rhai oedd yn edrych i adael y sector (25 y cant), ar gyfartaledd yr amser yr oedden nhw’n disgwyl aros oedd 13 mis.

O ran yr hyn y gellid ei wneud i wella llesiant, dywedodd y gweithlu mai staffio a llwyth gwaith oedd y pryderon mwyaf dybryd, gydag angen am fwy o gefnogaeth gan reolwyr. Mae pobl hefyd eisiau gwell cyflog a buddion, mwy o hyblygrwydd, neu well cydbwysedd rhwng bywyd a gwaith. Ond, er gwaethaf yr heriau, dywedodd 77 y cant o weithwyr gofal cymdeithasol fod eu morâl yn dda.

Dywedodd traean o'r ymatebwyr (36 y cant) wrthym ni eu bod yn ofalwyr di-dâl. Mae hyn dair gwaith yn fwy na'r nifer awgrymedig o ofalwyr di-dâl o fewn poblogaeth gyfan Cymru (rhwng naw ac un ar ddeg y cant[[6]](#footnote-7)), a allai adlewyrchu bod y sector gofal cymdeithasol ehangach yng Nghymru yn fwy tebygol o fod yn hŷn ac yn fenywod[[7]](#footnote-8). Mae hyn yn cyfateb i ddata cyfrifiad sy'n dangos bod gofalwyr di-dâl ledled Cymru a Lloegr yn fwy tebygol o fod yn hŷn ac o fod yn fenywod[[8]](#footnote-9).

**Fframwaith iechyd a llesiant**

Gall gweithio ym maes gofal cymdeithasol fod yn werth chweil, ond gall hefyd fod yn heriol, felly mae chwarter y camau gweithredu yng nghynllun cyflawni'r gweithlu gofal cymdeithasol yn dod o dan y thema gyntaf o weithlu sy’n ymgysylltu, yn llawn cymhelliant ac yn iach. Mae llesiant yn dal i fod wedi'i wreiddio ar draws holl themâu'r cynllun cyflawni ac fe'i cefnogir gan ein fframwaith iechyd a llesiant, ['Mae eich llesiant yn bwysig: fframwaith iechyd a llesiant y gweithlu'](https://gofalcymdeithasol.cymru/adnoddau-canllawiau/adnoddau-iechyd-a-llesiant).

Mae'r fframwaith llesiant yn helpu sefydliadau gofal cymdeithasol i greu gweithleoedd sy'n cefnogi llesiant y bobl sy'n gweithio iddyn nhw. Mae gweithleoedd cadarnhaol yn arwain at ofal cadarnhaol. Nod y fframwaith yw gwella iechyd a llesiant y gweithlu, gyda phwyslais ar [ddiwylliant cadarnhaol](https://grwpgwybodaeth.gofalcymdeithasol.cymru/canllaw-cefnogi-diwylliannau-cadarnhaol), cynhwysiant ac [arweinyddiaeth dosturiol](https://gofalcymdeithasol.cymru/adnoddau-canllawiau/gwella-gofal-a-chymorth/arweinyddiaeth).

Mae'n bwysig cefnogi llesiant y gweithlu, nid yn unig oherwydd gwerth llesiant er ei fwyn ei hun, ond oherwydd y cysylltiad clir[[9]](#footnote-10) rhwng llesiant a chadw gweithwyr. Mae gwella llesiant yn y gweithle yn golygu bod pobl yn fwy tebygol o aros yn eu swyddi, sy'n ei gwneud hi'n haws i dimau gofal cymdeithasol ddarparu gwasanaethau cynaliadwy o ansawdd uchel.

Mae'r rhan hon o'r adroddiad yn cyflwyno'r cynnydd cyffredinol a wnaed yn ystod 2024 i 2025 ar egwyddor sylfaenol llesiant.

**Cynnydd yn ystod 2024 i 2025: llesiant**

**Ynghyd ag AaGIC, rydyn ni wedi:**

* parhau i rannu arfer da ac adnoddau rhwng iechyd a gofal cymdeithasol i ysgogi gwelliant, a rhyngom ni, gynrychioli'r sector ar rwydweithiau iechyd a llesiant
* parhau i hyrwyddo’r gwasanaeth cymorth iechyd meddwl ‘[Canopi](https://canopi.nhs.wales/)’.

**Rydyn ni wedi:**

* parhau i hyrwyddo [Mae eich llesiant yn bwysig: fframwaith iechyd a llesiant y gweithlu](https://gofalcymdeithasol.cymru/adnoddau-canllawiau/adnoddau-iechyd-a-llesiant/mae-eich-llesiant-yn-bwysig-fframwaith-iechyd-a-llesiant-y-gweithlu) a [thudalennau gwe llesiant](https://gofalcymdeithasol.cymru/adnoddau-canllawiau/adnoddau-iechyd-a-llesiant)
* gofyn i'r gweithlu am adborth ynghylch eu hymwybyddiaeth o'r fframwaith ac os yw’n ddefnyddiol. Mae'r ymatebion yn awgrymu cynnydd mewn ymwybyddiaeth o'r fframwaith, ac mae pobl wedi rhoi enghreifftiau o sut y mae wedi cael ei ddefnyddio mewn gweithleoedd
* darparu sesiynau gwybodaeth a hyfforddiant llesiant ar-lein ar gyfer y sector, ar y pynciau llesiant oedd bwysicaf iddyn nhw
* cynnal wythnos o ddigwyddiadau llesiant ar-lein fel rhan o Wythnos Llesiant 2025, i gefnogi pobl sy'n gweithio ym maes gofal cymdeithasol, y blynyddoedd cynnar, a gofal plant yng Nghymru. Roedd yn ofod cadarnhaol lle daeth pobl ynghyd i ddysgu am lesiant a rhannu arfer gorau. Ymunodd gwesteion arbennig â ni a rannodd wybodaeth am y pethau y gallwch eu gwneud i gefnogi eich llesiant eich hun a llesiant pobl o'ch cwmpas. Mae enghreifftiau o sesiynau'n cynnwys:
  + Sut i greu polisïau sy'n cefnogi llesiant yn y gwaith
  + Cefnogi pobl sy'n newydd i fyw a gweithio yng Nghymru
  + Beth sydd yn eich pecyn cymorth iechyd meddwl
  + Dweud eich dweud yn ddiogel yn y gwaith
  + Cefnogi timau ar ôl digwyddiad critigol.
* cael y categori “Gofalu am lesiant y gweithlu a’i wella” yn Y Gwobrau 2024, a enillwyd gan fenter gymdeithasol o Gaernarfon [Antur Waunfawr](https://gofalcymdeithasol.cymru/adnoddau/antur-waunfawr-y-gwobrau-2024). Ymhlith y rhai a gyrhaeddodd y rownd derfynol a gafodd ganmoliaeth uchel roedd [Action for Children, Seibiannau Byr y Fro – Tŷ Robin Goch](https://gofalcymdeithasol.cymru/adnoddau/action-for-children-seibiannau-byr-y-fro-y-gwobrau-2024) a [Gwasanaethau Plant Powys](https://gofalcymdeithasol.cymru/adnoddau/gwasanaethau-plant-powys-y-gwobrau-2024)
* parhau i gyfrannu at [Fforwm Gwaith Teg Gofal Cymdeithasol](https://www.llyw.cymru/fforwm-gwaith-teg-gofal-cymdeithasol) dan arweiniad Llywodraeth Cymru, sy'n anelu at wella amodau gwaith mewn gofal cymdeithasol
* parhau i redeg rhwydwaith llesiant gofal cymdeithasol a chymuned ymarfer llesiant ar gyfer partneriaid a rhanddeiliaid.

**Ar gyfer cynllun y gweithlu gwaith cymdeithasol, rydyn ni wedi:**

* parhau i hyrwyddo argaeledd gwasanaeth cymorth proffesiynol gwaith cymdeithasol Cymdeithas Gwaith Cymdeithasol Prydain (BASW)
* parhau i gefnogi cymunedau ymarfer ar gyfer addysgwyr ymarfer a phobl sy'n cefnogi gweithwyr cymdeithasol sydd newydd gymhwyso.

**Ar gyfer y cynllun gweithlu iechyd meddwl strategol, ynghyd ag AaGIC rydyn ni wedi:**

* parhau i gefnogi llesiant y gweithlu iechyd meddwl drwy egwyddorion gweithio tosturiol
* parhau i gefnogi rhwydwaith arweinydd y gweithwyr iechyd meddwl cymeradwy ledled Cymru (AWALN) ac i ddatblygu cymuned ymarfer ar gyfer pob gweithiwr iechyd meddwl cymeradwy (AMHP) yng Nghymru.

#### Y Gymraeg

Mae'r Gymraeg yn perthyn i bob un ohonom ac rydyn ni’n gwybod pa mor bwysig yw hi i unigolion a'u gofalwyr gael mynediad at wasanaethau yn eu dewis iaith. Pan fydd pobl yn cael mynediad at ofal a chymorth ac yn ei dderbyn, fel arfer maen nhw ar eu mwyaf agored i niwed, a dyma pam mae iaith yn bwysig. Mae cyfathrebu yn rhan allweddol o ddarparu gofal cymdeithasol. Mae'n helpu pobl i ddeall beth sy'n digwydd iddyn nhw, beth sy'n digwydd o'u cwmpas ac yn gwneud iddyn nhw deimlo'n ddiogel ac yn fodlon[[10]](#footnote-11).

Mae'r 82,875[[11]](#footnote-12) o bobl sy'n gweithio ym maes gofal cymdeithasol yn rhyngweithio â phobl maen nhw'n eu cefnogi sawl gwaith y dydd, a bydd y rhan fwyaf o'r rhyngweithiadau hyn yn cynnwys cyfathrebu. Mae data a gasglwyd o'r arolwg poblogaeth blynyddol ar gyfer y flwyddyn yn dod i ben ar 31 Mawrth 2024 yn nodi bod 28 y cant o boblogaeth Cymru sy'n dair oed neu'n hŷn yn gallu siarad Cymraeg[[12]](#footnote-13).

Yn arolwg ‘Dweud eich dweud’ 2024:

* dywedodd deg y cant o weithwyr eu bod yn gallu siarad Cymraeg yn rhugl (lefel sgiliau Cymraeg ganolradd ac uwch)
* roedd pedwar o bob deg (41y cant) o'r holl weithwyr yn gallu siarad Cymraeg i lefel mynediad neu sylfaenol (mae hyn yn golygu y gallan nhw gynnal sgwrs sylfaenol neu gyfnewid gwybodaeth syml)
* bu i gyfran y gweithlu heb unrhyw allu o ran y Gymraeg ostwng yn sylweddol o 70 y cant yn 2023 i 50 y cant yn 2024.

Yn arolwg ‘Dweud eich dweud’ 2024:

* dywedodd 25 y cant eu bod yn gallu defnyddio’r Gymraeg naill ai drwy’r amser neu’r rhan fwyaf o’r amser yn y gwaith.

Mae’r adborth gan y gweithlu yn glir - mae angen i ni newid canfyddiadau pobl y dylai eu Cymraeg fod yn berffaith, a rhaid i ni helpu pobl i fagu hyder i siarad Cymraeg, heb iddyn nhw ofni y byddan nhw’n cael eu barnu am beidio â bod o safon ddigon uchel. Mae'r sector eisiau i ddysgu Cymraeg gael ei weld fel cyfle cadarnhaol a hwyliog a all wneud cyfraniad pwysig at waith ac i'r bobl sy'n cael mynediad at ofal a chymorth.

Mae cynllun cyflawni’r gweithlu yn adeiladu ar ac yn adlewyrchu sylfeini [Deddf Llesiant Cenedlaethau'r Dyfodol (2015)](https://www.llyw.cymru/canllaw-i-ddeddf-llesiant-cenedlaethaur-dyfodol-dogfen-hawdd-ei-ddeall), a [Cymraeg 2050: Miliwn o siaradwyr](https://www.llyw.cymru/sites/default/files/publications/2019-03/cymraeg-2050-strategaeth-y-gymraeg-v1-1.pdf) i greu gweithlu ymgysylltiedig, iach, hyblyg, ymatebol a chynaliadwy ar gyfer y dyfodol sy’n adlewyrchu poblogaeth amrywiol Cymru, ei hunaniaeth ddiwylliannol a’r iaith Gymraeg.

Ynghyd ag AaGIC, roedden ni’n ymwneud yn helaeth â datblygu camau gweithredu'r gweithlu yng [nghynllun pum mlynedd Mwy na geiriau](https://www.llyw.cymru/mwy-na-geiriau-cynllun-y-gymraeg-mewn-iechyd-gofal-cymdeithasol) ac rydyn ni wedi ymrwymo i'r gweithlu ddefnyddio'r iaith Gymraeg gymaint â phosibl o ddydd i ddydd.

Fel gydag egwyddorion pwysig eraill cynhwysiant a llesiant, bydd yr iaith Gymraeg yn ganolog i sut mae'r rhan fwyaf o gamau gweithredu'n cael eu cyflawni. Mae'r rhan hon o'r adroddiad yn cyflwyno'r cynnydd cyffredinol a wnaed yn ystod 2024 i 2025 ar egwyddor sylfaenol yr iaith Gymraeg.

**Cynnydd yn ystod 2024 i 2025: yr iaith Gymraeg**

**Rydyn ni wedi:**

* parhau i gefnogi’r sector i weithio’n ddwyieithog fel rhan o’n hymrwymiad i ‘[Mwy na geiriau](https://www.llyw.cymru/mwy-na-geiriau-cynllun-y-gymraeg-mewn-iechyd-gofal-cymdeithasol)’
* dathlu gweithwyr sy'n darparu gofal drwy gyfrwng y Gymraeg drwy [wobr Gofalu trwy'r Gymraeg 2024](https://gofalcymdeithasol.cymru/y-gwobrau/gwobrau-blaenorol/2024/gwobr-gofalu-trwyr-gymraeg-2024) a gynhaliwyd yn Eisteddfod Genedlaethol Rhondda Cynon Taf ym mis Awst 2024. Mae gwobr Gofalu trwy’r Gymraeg yn wobr flynyddol sy'n cydnabod, yn dathlu ac yn rhannu gwaith y rhai sydd wedi gwneud gwahaniaeth gwirioneddol i fywydau pobl drwy ddarparu gofal a chymorth drwy gyfrwng y Gymraeg. Dewiswyd pump o weithwyr o bob rhan o'r sectorau gofal cymdeithasol a gofal plant, chwarae a blynyddoedd cynnar fel ymgeiswyr terfynol. Pleidleisiodd mwy na 5,200 o bobl, a’r enillydd oedd Elain Fflur Morris, Uwch Weithiwr Gofal yng Nghartref Bryn yr Eglwys yng Nghonwy. Mae’r nifer a bleidleisiodd ddwywaith y nifer a bleidleisiodd yn 2023

|  |
| --- |
| A group of women holding certificates  AI-generated content may be incorrect. |
| Enillydd a chystadleuwyr terfynol Gwobr Gofalu trwy’r Gymraeg 2024 |

* noddi’r Eisteddfod Genedlaethol gyda’n *Diwrnod Gofal* Gofalwn Cymru. Mewn partneriaeth â’r Eisteddfod, fe wnaeth Diwrnod Gofal ddathlu ein siaradwyr Cymraeg, gyda’r nod o ddenu mwy o siaradwyr Cymraeg o bob lefel i ystyried gyrfa ym maes gofal
* cynnal digwyddiad ar y cyd â’r Coleg Cymraeg Cenedlaethol, fel rhan o Ddiwrnod Gofal yn yr Eisteddfod Genedlaethol, gan drafod pwysigrwydd yr iaith Gymraeg yn y sector iechyd a gofal
* datblygu adnoddau a chynnal ymgyrch genedlaethol yn ystod wythnos yr Eisteddfod i gefnogi recriwtio mwy o siaradwyr Cymraeg i'r sector. Cyrhaeddodd yr ymgyrch 158,301 o bobl drwy gyfryngau cymdeithasol (Facebook, Twitter/X, ac Instagram) ac arweiniodd at 3,438 o ymweliadau â'r wefan a 608 o ymweliadau â’r porth swyddi
* cwblhau cynllun peilot i helpu 20 o gyflogwyr gofal cymdeithasol gyda'u cynllunio gweithlu iaith Gymraeg, ac i ddatblygu sgiliau iaith Gymraeg eu gweithwyr.  
    
  Cymerodd pum cyflogwr ran yn ail gam y cynllun peilot, lle cawsant gefnogaeth gan diwtor i'w helpu i symud ymlaen â'u camau cynllunio gweithlu iaith Gymraeg. Roedd hyn yn golygu darparu hyfforddiant a chefnogaeth i'w gweithlu i'w helpu i ddiwallu anghenion iaith Gymraeg y bobl y maen nhw’n eu cefnogi  
    
  Yn dilyn llwyddiant y cynllun peilot a'r hyn rydyn ni wedi'i ddysgu ohono; mae'r cynllun bellach ar gael i bob darparwr gofal cymdeithasol yn y sector. Mae gwybodaeth am sut i gael mynediad at y gefnogaeth ar ein tudalennau gwe [Defnyddio'r Gymraeg yn y gweithle - Gwybodaeth i Gyflogwyr](https://gofalcymdeithasol.cymru/adnoddau-canllawiau/defnyddior-gymraeg-yn-y-gweithle/gwybodaeth-i-gyflogwyr)

Alla i ddim diolch digon i chi am eich holl gefnogaeth a mentora gyda'r iaith Gymraeg, nid yn unig rydych chi wedi rhoi'r hyder i mi ddod â hyn i'r gweithle, ond mae eich mentora hefyd wedi caniatáu i'r rhai sy'n byw yn Haulfryn gael gofal yn eu dewis iaith sydd wedi gwneud gwahaniaeth mawr. Diolch gymaint am bopeth.
Adborth gan gyfranogwr y peilot - Unigolyn


Drwy’r cynllun peilot hwn, mae ein staff wedi datblygu gwerthfawrogiad dyfnach o’r iaith Gymraeg a’i harwyddocâd wrth ddarparu gofal personol. Drwy ddefnyddio eu sgiliau Cymraeg, maen nhw wedi creu cysylltiadau cryfach gyda’n preswylwyr, ac mae llawer ohonyn nhw’nt yn teimlo ymdeimlad o berthyn a chysur drwy’r iaith y cawsant eu magu ynddi. Rydyn ni’nm yn falch o ddweud bod ein staff nid yn unig wedi cofleidio’r iaith ond wedi cyflawni’r nod o’i hymgorffori yn eu rhyngweithiadau bob dydd. 
Adborth gan gyfranogwr y peilot - Sefydliad


Mae cael y tiwtor yma bob wythnos wedi newid y gêm! Mae'r staff yn dweud bod y sesiynau'n dda iawn a'u bod nhw'n eu mwynhau ac yn dysgu cymaint, ac rydw i'n gweld eu hyder yn tyfu. Diolch am ein rhoi mewn cyswllt.
Adborth gan gyfranogwr y peilot - Sefydliad


Mae bod yn rhan o'r cynllun peilot wedi arwain at wasanaeth yn cyflawni statws 'Cynnig Gweithredol' fel rhan o arolygiad Arolygiaeth Gofal Cymru (AGC) – “Mae'r gwasanaeth yn darparu 'Cynnig Gweithredol' o'r iaith Gymraeg. Mae'n rhagweld, yn nodi ac yn diwallu anghenion iaith a diwylliant y bobl sy'n defnyddio, neu a allai ddefnyddio, y gwasanaeth”.
Adborth o’r peilot


* parhau i gefnogi'r sector gofal cymdeithasol i wella eu sgiliau iaith Gymraeg. Mewn cydweithrediad â Phrifysgol Cymru Y Drindod Dewi Sant, fe wnaethom ni ddatblygu ail fodiwl [cwrs iaith Gymraeg Camau](https://dysgucymraeg.cymru/cymraeg-gwaith/cynllun-camau-gofal-cymdeithasol/). Mae'r modiwl Sylfaen yn adeiladu ar y modiwl lefel Mynediad ac yn dysgu patrymau sylfaenol yr iaith Gymraeg. Mae'r ddau fodiwl ar gael mewn tafodieithoedd gogledd a de Cymru. Mae mwy na 800 o bobl wedi cofrestru ar gwrs iaith Gymraeg Camau eleni

Gallwch gwblhau'r cwrs yn eich amser eich hun mor gyflym neu mor araf ag y dymunwch. Er gwybodaeth, cwblheais y cwrs o fewn ychydig oriau. Roeddwn i'n gallu ychwanegu'r dysgu at fy niwrnod arferol heb iddo fod yn her. Drwy gwblhau'r cwrs rydyn ni’n cynnig gwasanaethau iaith Gymraeg yn weithredol a fydd yn sicrhau ein bod yn gallu diwallu anghenion pobl, a bod y rhai sy'n dibynnu ar ein gofal yn gallu cael eu trin â'r urddas a'r parch y maen nhw’n ei haeddu! Mae'r iaith Gymraeg wrth wraidd ein hunaniaeth Gymreig fodern.
Adborth gan ddysgwr Lefel 1 Camau.


* sefydlu grŵp cymorth cymheiriaid Camau ar gyfer dysgwyr Camau. Mae'r grŵp yn ofod i ymarfer dysgu a rhannu newyddion ac adnoddau. Rydyn ni hefyd yn casglu gwybodaeth yn uniongyrchol gan aelodau yn yr adran drafodaethau a fydd yn bwydo i werthuso cyrsiau Camau
* parhau i hyrwyddo'r [modiwl dysgu digidol Ymwybyddiaeth o'r iaith Gymraeg](https://socialcare.wales/learning-modules/welsh-language-awareness). Mae mwy na 400 o bobl wedi cwblhau'r modiwl yn uniongyrchol o'n gwefan. Mae'r modiwl hefyd wedi'i rannu â thimau datblygu gweithlu awdurdodau lleol i'w fewnosod yn eu llwyfannau dysgu eu hunain, fel y gall staff ar draws y sector cael mynediad iddo
* cynnal ein cynhadledd gyntaf erioed am y Gymraeg mewn gofal cymdeithasol, ar y thema ‘Iaith, urddas a gofal.’ Roedd yn gyfle i ddathlu gwaith ysbrydoledig, rhannu arfer da a chlywed am yr adnoddau a’r gefnogaeth sydd ar gael i wasanaethau ddarparu gofal cymdeithasol rhagorol drwy gyfrwng y Gymraeg.

Roeddwn i wrth fy modd gyda’r cyfan! Rydw i’n gobeithio’n fawr y byddan nhw’n parhau i gynnal y cynadleddau hyn i godi ymwybyddiaeth o bwysigrwydd yr iaith Gymraeg.
Adborth gan gyfranogwr cynhadledd y Gymraeg mewn gofal cymdeithasol


Roeddwn i wir yn hoffi'r amrywiaeth o safbwyntiau, a oedd yn cyfuno byd gwaith cymdeithasol â'r iaith Gymraeg. Helpodd hyn i greu awyrgylch hamddenol ac agored iawn, gan fod pawb eisiau rhannu elfennau o'u sector. Ar nodyn personol, roedd yno help mawr i mi weld, fel aelod newydd o staff yn y Brifysgol, faint mae pawb yn dal i ddatblygu a’nc addasu i wella eu hunain yn y gweithle, i gofleidio'r iaith Gymraeg.
Adborth gan gyfranogwr cynhadledd y Gymraeg mewn gofal cymdeithasol


**Ar gyfer cynllun y gweithlu gwaith cymdeithasol, rydyn ni wedi:**

* cael sesiwn o'r enw “Wyt ti’n fy neall?” am y Gymraeg mewn gofal cymdeithasol, a gyflwynwyd ar y cyd â Phrifysgol Bangor fel rhan o Wythnos Gwaith Cymdeithasol 2025. Roedd y sesiwn yn trafod pa mor gymhleth y gall iaith fod a sut rydyn ni’n defnyddio iaith yn wahanol, yn dibynnu ar ein sefyllfa, y lleoliad a phwy rydyn ni’n siarad â hwy. Archwiliodd hefyd sut y gall dwyieithrwydd a dewis iaith ychwanegu dimensiwn arall at gyfathrebu.

#### Cynhwysiant

Rydyn ni eisiau gweithlu gofal cymdeithasol sy'n fwy cynrychioliadol o'r cymunedau y mae'n eu gwasanaethu, yn enwedig lle mae tystiolaeth o dangynrychiolaeth[[13]](#footnote-14). Mae angen i ni weithio gyda'n gilydd i nodi a mynd i'r afael â'r rhwystrau a allai atal pobl sy'n rhannu un neu fwy o'r naw nodwedd gwarchodedig rhag ymuno â'r gweithlu gofal cymdeithasol. Y nodweddion gwarchodedig yw:

* oedran
* anabledd
* ailbennu rhywedd
* priodas a phartneriaeth sifil
* beichiogrwydd a mamolaeth
* hil
* crefydd neu gred
* rhyw
* cyfeiriadedd rhywiol.

Amcangyfrifir bod 82,875[[14]](#footnote-15) o bobl yn cael eu cyflogi yn y gweithlu gofal cymdeithasol yng Nghymru. Nid yw rhaniad rhywedd y gweithlu wedi newid, gydag 81.1 y cant o'r gweithlu wedi'u cofnodi fel menywod, a 18.9 y cant fel dynion

Mae 91.1 y cant wedi'u cofnodi yn Wyn, fodd bynnag mae ethnigrwydd y gweithlu gofal cymdeithasol wed dod yn fwy amrwyiol dros y tair blynedd diwethaf, gydag 8.9 y cant o’r gweithlu bellach yn dod o grŵp du, Asiaidd neu leiafrifoedd ethnig. Y gwerth cyfatebol yn 2023 oedd 7.6 y cant, a 5.5 y cant yn 2022. Mae’r newid mwyaf wedi’i weld yn nifer y bobl sy'n nodi eu bod yn Ddu gan godi o 2.3 y cant yn 2022, i 3.7 y cant yn 2023 a 5.2 y cant yn 2024. Mae’r gyfran hon bron i chwe gwaith yn fwy na’r hyn bydden ni’n ei weld ym mhoblogaeth gyffredinol Cymru[[15]](#footnote-16).

Roedd gan yr arolwg gweithlu diweddaraf[[16]](#footnote-17) lawer o ganfyddiadau cadarnhaol. Roedd gan ymatebwyr Gwrywaidd, Du ac Asiaidd i'r arolwg y dyhead mwyaf i ddod yn arweinwyr y dyfodol, ac roedden nhw wedi dod o hyd i gyfle i ddatblygu yn ystod y flwyddyn ddiwethaf.

Wrth eu dadansoddi yn ôl cefndir ethnig, cytunodd 97 y cant o weithwyr Du a 96 y cant o weithwyr Asiaidd eu bod wedi cael digon o hyfforddiant i wneud eu gwaith, o'i gymharu ag 85 y cant o weithwyr Gwyn. O ran yr anghenion hyfforddi ar gyfer dyrchafiad, dywedodd 85 y cant o weithwyr Du a 78 y cant o weithwyr Asiaidd eu bod wedi cael digon o hyfforddiant o'i gymharu â 37 y cant o ymatebwyr Gwyn. Yn olaf, dywedodd 26 y cant o weithwyr Gwyn eu bod wedi profi rhwystrau i gael mynediad at hyfforddiant sy'n gysylltiedig â gwaith, o'i gymharu â chwech y cant o weithwyr Du ac wyth y cant o weithwyr Asiaidd.

Fe wnaethon ni hefyd ganfod bod 70 y cant yn teimlo bod eu cyflogwr wedi gweithredu'n deg mewn penderfyniadau ynghylch dilyniant gyrfa a dyrchafiad, mewn perthynas â nodweddion gwarchodedig.

Er bod mwyafrif helaeth y gweithlu wedi dweud nad oedden nhw wedi profi bwlio, gwahaniaethu nac aflonyddu gan reolwr, cydweithiwr, neu berson maen nhw'n ei gefnogi yn ystod y flwyddyn ddiwethaf, roedd ychydig o dan ddeg y cant wedi profi hynny.

Isod mae canran y gweithwyr gofal cymdeithasol a ddywedodd eu bod wedi profi bwlio, aflonyddu a gwahaniaethu o wahanol ffynonellau yn ystod y 12 mis diwethaf:

* **Gan reolwyr**:
  + bwlio (wyth y cant)
  + gwahaniaethu (wyth y cant)
  + aflonyddu (pedwar y cant).

O'r rhai a ddywedodd eu bod wedi profi unrhyw un o'r rhain gan reolwr, adroddodd 46 y cant amdano, dywedodd pump y cant fod cydweithiwr wedi adrodd amdano, a theimlai 24 y cant o'r rhai a ddywedodd iddo gael ei adrodd drin yn briodol.

* **Gan gydweithwyr**:
  + bwlio (wyth y cant)
  + gwahaniaethu (pump y cant)
  + aflonyddu (pedwar y cant).

O'r rhai a ddywedodd eu bod wedi profi unrhyw un o'r rhain gan gydweithiwr, adroddodd 57 y cant amdano, dywedodd 10 y cant fod cydweithiwr wedi adrodd amdano, a theimlai 33 y cant o'r rhai a ddywedodd iddo gael ei drin yn briodol.

* **Gan bobl maen nhw'n eu cefnogi neu eu teuluoedd**:
  + bwlio (pump y cant)
  + gwahaniaethu (pump y cant)
  + aflonyddu (saith y cant).

O'r rhai a ddywedodd eu bod wedi profi unrhyw un o'r rhain gan rywun maen nhw'n ei gefnogi neu eu teulu, adroddodd 73 y cant amdano, dywedodd wyth y cant fod cydweithiwr wedi adrodd amdano, a theimlai 44 y cant o'r rhai a ddywedodd iddo gael gael ei drin yn briodol.

Roedd y rhai ag anableddau yn fwy tebygol o ddweud eu bod wedi profi bwlio, aflonyddu neu wahaniaethu, gyda'r darlun yn fwy cymysg wrth edrych ar ryw ac ethnigrwydd.

Fel rhan o'n gwaith ymgysylltu i lunio cynllun cyflawni'r gweithlu gofal cymdeithasol, dywedodd y gweithlu wrthym ni fod mwy i'w wneud i wneud y sector gofal cymdeithasol yn gwbl gynhwysol. Mae angen i ni wneud mwy i gyrraedd y lleisiau llai clywadwy yn ein gweithlu, ac mae angen i ni hyfforddi ac addysgu pobl ar bob lefel ynghylch beth mae cynhwysiant gwirioneddol yn ei olygu.

Rydyn ni wedi cyfrannu at, ac ymateb i sawl cynllun a fydd yn ein helpu i ddod yn sector mwy cynhwysol, gwrth-wahaniaethol a thosturiol.

Mae'r rhain yn cynnwys:

* [Mwy na geiriau](https://www.llyw.cymru/mwy-na-geiriau-cynllun-y-gymraeg-mewn-iechyd-gofal-cymdeithasol)
* [Cynllun Gweithredu Cymru Wrth-hiliol](https://www.llyw.cymru/cynllun-gweithredu-cymru-wrth-hiliol-2022)
* [Cynllun Gweithrdu LHDTC+ Cymru](https://www.llyw.cymru/sites/default/files/consultations/2021-07/cynllun-gweithredu-lhdtc+-cymru_0.pdf)
* [Cynllun Gweithredol Anabledd Dysgu Cymru](https://www.llyw.cymru/cynllun-gweithredu-strategol-anabledd-dysgu-2022-i-2026-html)
* [Cynllun Gweithredu HIV i Gymru](https://www.llyw.cymru/cynllun-gweithredu-hiv-i-gymru-2023-i-2026)
* [Strategaeth ar gyfer gofalwyr di-dâl](https://www.llyw.cymru/strategaeth-ar-gyfer-gofalwyr-di-dal-html).

Mae pob person a phob sefydliad yng Nghymru yn elwa o gael gweithlu cyfiawn, cynhwysol ac atebol ym maes iechyd a gofal cymdeithasol. Dan oruchwyliaeth Llywodraeth Cymru, rydyn ni wedi bod yn cefnogi [Safon Cydraddoldeb Hil y Gweithlu](https://gofalcymdeithasol.cymru/ymchwil-a-data/safon-cydraddoldeb-hil-y-gweithlu) (SCHG). Mae'r SCHG yn offeryn a fydd yn casglu data am y gweithlu i helpu i fonitro profiad gweithwyr y mwyafrif byd-eang. Rydyn ni eisoes yn casglu gwybodaeth am y gweithlu gofal cymdeithasol trwy ein casgliadau data blynyddol, ac mae'r arolygon 'Dweud eich dweud' yn casglu profiadau gweithwyr. Bydd data dienw o'r ddau yn cael ei ddefnyddio fel rhan o'r SCHG, gydag adroddiad cenedlaethol i'w gyhoeddi gan Lywodraeth Cymru yn 2025.

Mae cynllun cyflawni’r gweithlu yn cefnogi nodau’r cynlluniau a restrir uchod. Nod pob cam gweithredu yw cyfrannu at greu diwylliant gwrthwahaniaethol ar draws ein gweithlu. Mae’r rhan hon o’r adroddiad yn cyflwyno’r cynnydd cyffredinol a wnaed yn ystod 2024 i 2025 i egwyddor sylfaenol cynhwysiant.

**Cynnydd yn ystod 2024 i 2025: cynhwysiant**

**Rydyn ni wedi:**

* parhau i fonitro ein cyflawniadau yn erbyn ein cynllun cydraddoldeb strategol
* parhau i gyfrannu at weithredu Cynllun Gweithredu Cymru Wrth-hiliol a Chynllun Gweithredu LHDTC+ Cymru Llywodraeth Cymru
* parhau i ddatblygu adnodd e-ddysgu gwrth-hiliol pwrpasol ar gyfer y sector gofal cymdeithasol yng Nghymru. Ysgrifennwyd yr adnodd hwn gan arbenigwyr mewn gwrth-hiliaeth sydd â phrofiad personol, a bydd ar gael i'r sector yn gynnar yn 2025 i 2026
* comisiynu ymchwil sy'n seiliedig ar dystiolaeth i gefnogi datblygiad rhaglen beilot 'cefnogi amrywiaeth mewn arweinyddiaeth'. Rydyn ni wedi comisiynu darparwr dysgu i ddatblygu'r rhaglen, ac rydyn ni’n sefydlu gweithgor a phanel arbenigol â phrofiad byw i lunio'r rhaglen ac adnoddau cefnogol. Bydd y grŵp cyntaf ar y rhaglen beilot yn dechrau yn hydref 2025. Bydd Diverse Cymru hefyd yn cynnig cyngor arbenigol ychwanegol, i wneud yn siŵr ei fod yn cyd-fynd â'r [cynllun cymhwysedd diwylliannol](https://diversecymru.org.uk/bme-mental-health-workplace-good-practice-certification-scheme/?lang=cy)
* cwblhau'r flwyddyn gyntaf o gasglu data ar gyfer [Safon Cydraddoldeb Hil y Gweithlu](https://gofalcymdeithasol.cymru/ymchwil-a-data/safon-cydraddoldeb-hil-y-gweithlu) (SCHG), gan rannu data dienw o'n cofrestr o weithwyr gofal cymdeithasol, gan gynnwys data am rolau, rhywedd ac ethnigrwydd. Defnyddiwyd data o'n harolygon 'Dweud eich dweud' hefyd sy'n rhoi darlun o brofiadau gweithwyr. Gwnaeth Llywodraeth Cymru'r dadansoddiad a'r adrodd. Byddwn ni’n gweithio gyda grŵp llywio SCHG a Llywodraeth Cymru i ystyried y gwersi a ddysgwyd o'r flwyddyn gyntaf, hefyd sut rydyn ni’n gwella'r data yr ydym yn gallu ei gasglu yn y blynyddoedd i ddod hefyd, i wneud yn siŵr y gellir defnyddio'r holl ganfyddiadau o'r data i wneud newidiadau gwirioneddol, er gwell
* parhau i wella'r data gweithlu a gasglwn i sicrhau casglu ac ansawdd data cydraddoldeb, amrywiaeth a chynhwysiant. Rydyn ni wedi dechrau rhaglen waith gydag Arolygiaeth Gofal Cymru (AGC) i greu casgliad data ar y cyd a fydd yn dechrau yn 2026. Gobeithiwn y bydd y newidiadau'n gwella ansawdd y data a dderbyniwn, ac yn arwain at ddadansoddiad o ansawdd uwch yn 2025, ac o 2026 bydd gennym ni ffordd newydd, unedig o gasglu data
* dechrau adolygu dogfennau canllaw cymwysterau iechyd a gofal cymdeithasol, o Lefel 2 Craidd ac Ymarfer hyd at Lefel 5, i wneud yn siŵr eu bod yn cyd-fynd â deddfwriaeth cydraddoldeb, amrywiaeth a chynhwysiant ac yn adlewyrchu arferion gwrthwahaniaethol. Fe wnaethom ni sefydlu grŵp profiad byw i'n cefnogi gyda'r gwaith hwn a rhoi adborth am y dogfennau canllaw
* dechrau trafodaethau gyda'r Ganolfan Genedlaethol ar gyfer Dysgu Cymraeg i gefnogi dau gyflogwr, a nodwyd o gynllun peilot cyflogwyr cynllunio gweithlu'r iaith Gymraeg, sy'n cyflogi nifer o weithwyr drwy lwybr nawdd
* sicrhau y gallen ni dderbyn adborth am gydraddoldeb, amrywiaeth a chynhwysiant drwy grwpiau arbenigol, fel rhan o’n hymgynghoriad ar y Codau Ymarfer Proffesiynol. Fe wnaethom ni hefyd ymgysylltu â phlant a phobl ifanc, a phobl ag anableddau. Fe wnaethom ni ddatblygu fersiynau hawdd eu deall a fersiynau i blant a phobl ifanc o’r ymgynghoriad, a chynnal sesiynau gyda hwylusydd arbenigol
* edrych ar yr iaith a ddefnyddiwyd yn y codau diwygiedig, er eu bod yn gliriach, roedd argymhellion pellach ar gyfer newidiadau i god y cyflogwr, gan y teimlwyd bod yr iaith ynghylch cydraddoldeb, amrywiaeth a chynhwysiant yn llai clir. Yn ystod 2025 i 2026 byddwn ni’n ystyried sut rydyn ni’n sicrhau bod gwrth-hilioldeb a chydraddoldeb, amrywiaeth a chynhwysiant yn cael eu hadlewyrchu yn y canllawiau ymarfer diwygiedig
* parhau i ddatblygu, ynghyd ag AGC, canllaw diwylliant cadarnhaol newydd, sy'n cynnwys adnoddau, fideos ac offer. Bydd yn cael ei gyhoeddi yn haf 2025. Bydd hyn yn cefnogi’r Cynllun Gweithredu Gwrth-hiliol Cymru diwygiedig i ddatblygu pecyn cymorth diwylliannau cadarnhaol ar y cyd rhyngddom ni ac AGC ar gyfer cyflogwyr gofal cymdeithasol, gyda neges glir am bwysigrwydd lleoliad gwrthwahaniaethol i gyfrannu at ddiwylliant cadarnhaol. Mae hyn wedi'i wirio gan arbenigwr gwrth-hiliaeth sydd â phrofiad personol
* datblygu egwyddorion ymchwilio i gefnogi cyflogwyr gyda'u hymchwiliadau lleol, a diweddaru ein cyflwyniadau ymwybyddiaeth o addasrwydd i ymarfer ar gyfer cyflogwyr, i adlewyrchu sut y gall ymddygiad hiliol fwrw amheuaeth ar addasrwydd i ymarfer gweithiwr gofal cymdeithasol cofrestredig
* gweithio gyda'n partneriaid yn Iechyd Cyhoeddus Cymru i ddatblygu hyfforddiant HIV priodol ar gyfer y gweithlu gofal cymdeithasol yng Nghymru, gan adlewyrchu ein cyfrifoldebau yn y cynllun gweithredu HIV. Bydd hyn ar gael i'r gweithlu yn 2025
* tynnu sylw at yr angen am sector gofal cymdeithasol gwrth-hiliol yma yng Nghymru, fel rhan o'n sioeau teithiol i gyflogwyr

*Sgwrs ddiddorol iawn, ac mae wedi dangos i mi sut y gallwn ni fel cwmni wneud mwy, a sut y dylem ni wneud mwy, i gefnogi ymgorffori'r diwylliant cywir
Dyfyniad gan rhywunun a fynychodd sioeau dteithiol i gcyflogwyr
*

* datblygu [adnodd ar-lein](https://gofalcymdeithasol.cymru/adnodd-i-gyflogwyr-sydd-%C3%A2-staff-syn-newydd-i-weithio-yn-ofal-cymdeithasol-yng-nghymru) sy'n dod â adnoddau ynghyd mewn un lle i gefnogi cyflogwyr gweithwyr sy'n newydd i Gymru. Byddwn ni’n parhau i ychwanegu arfer gorau'r sector at hyn
* cyhoeddi crynodeb tystiolaeth sy'n tynnu sylw at ymchwil berthnasol a chyfoes am sut y gall pobl sy'n gweithio ym maes gofal cymdeithasol [gefnogi pobl niwrowahanol a'u teuluoedd](https://grwpgwybodaeth.gofalcymdeithasol.cymru/crynodebau-tystiolaeth/cefnogi-pobl-niwrowahanol-au-teuluoedd). Mae'r crynodeb tystiolaeth yn archwilio sut y gall gweithwyr gofal cymdeithasol ddefnyddio dull sy'n seiliedig ar gryfderau, darparu cefnogaeth gyda diagnosis, a sicrhau bod amgylcheddau'n hygyrch i bobl niwrowahanol.

**Ar gyfer cynllun y gweithlu gwaith cymdeithasol, rydyn ni wedi:**

* cyhoeddi sgwrs wedi'i recordio o'r enw ‘Bod yn gyfforddus ag anghysur: gwrth-hiliaeth mewn gofal cymdeithasol’ gyda Jade Forbes, rheolwr tîm gwaith cymdeithasol, a Hanan Issa, Bardd Cenedlaethol Cymru, fel rhan o Wythnos Gwaith Cymdeithasol. Myfyriodd y sesiwn ar:
  + brofiadau personol y cyflwynwyr o hiliaeth
  + ficroymosodiadau a'u heffaith
  + sut y gall chwilfrydedd proffesiynol helpu i gefnogi gwrth-hiliaeth yn ymarferol
  + wrth-hiliaeth fel proses ddysgu barhaus a'r cysyniad o 'ffitrwydd' gwrth-hiliol.
* cynnal sesiwn, unwaith eto fel rhan o Wythnos Gwaith Cymdeithasol, o'r enw “Hunaniaeth niwrowahanol mewn gwaith cymdeithasol.” Gan ddefnyddio profiad bywyd eu hunain fel gweithwyr cymdeithasol niwrowahanol, archwiliodd ein siaradwyr gwadd, gweithiwr cymdeithasol ac addysgwr ymarfer, ac ymgynghorydd llesiant gweithle annibynnol ac addysgwr ymarfer, hunaniaeth niwrowahanol a'r mudiad niwrowahanol. Fe wnaeth y sesiwn:
  + archwilio gwahanol niwroteipiau – ac yn bwysig, sut y gallan nhw orgyffwrdd
  + ystyried rhai o'r cryfderau a'r heriau y gellid dod ar eu traws, a beth mae hyn yn ei olygu i hunaniaeth gweithwyr cymdeithasol y tu mewn a thu allan i waith cymdeithasol
  + rhannu gwybodaeth am niwroamrywiaeth, croestoriadedd a gwahaniaethu dwbl
  + edrych ar sut y gall gweithrediad goruchwyliol gael effaith ar ymarfer gwaith cymdeithasol
  + ystyried pam mae pobl yn 'masgio' a sut mae hyn yn effeithio ar lesiant, cefnogaeth, a hunan-eiriolaeth
  + rhannu sut y gall model goruchwylio a gynhyrchwyd ar y cyd â myfyrwyr gwaith cymdeithasol niwrowahanol, helpu i hwyluso sgyrsiau ynghylch anghenion a chefnogaeth.



## 1. Gweithlu sy’n ymgysylltu, yn llawn cymhelliant ac yn iach

### Ein huchelgais erbyn 2030

**Bydd y gweithlu iechyd a gofal cymdeithasol yn teimlo eu bod yn cael eu gwerthfawrogi a'u cefnogi lle bynnag y maen nhw’n gweithio.**

### Mesurau effaith

Mae llesiant y gweithlu yn cael ei effeithio gan amrywiaeth o ffactorau, felly byddai cynnydd cadarnhaol ar gyfer y thema hon yn golygu:

* **cynnydd yn y nifer o'r gweithlu sy'n teimlo bod morâl yn dda**

Dywedodd 77 y cant o'r gweithlu fod eu morâl yn dda yn 2024 o'i gymharu â 65 y cant yn 2023.

* **mae'r gweithlu'n gwybod ble i gael gwybodaeth am gymorth iechyd a llesiant yn y gwaith**

Y lle mwyaf cyffredin i gael gwybodaeth am iechyd a llesiant yw naill ai gwefan y cyflogwr (43 y cant) neu gan eu rheolwr (46 y cant).

Daeth 26 y cant o'r gweithlu o hyd i wybodaeth drwy Gofal Cymdeithasol Cymru (33 y cant yn 2023) a daeth wyth y cant o hyd i wybodaeth drwy Canopi (saith y cant yn 2023).

* **gostyngiad yng nghanran y gweithlu sy'n bwriadu gadael y sector yn y deuddeg mis nesaf**

Mae 25 y cant o'r gweithlu yn anelu at adael y sector. Mae hyn yn ostyngiad bach o'i gymharu â 2023 (26 y cant), ond mae'n dal i fod yn chwarter o'r ymatebwyr.

Mae tua un o bob pedwar yn anelu at adael eu rôl mewn cyfartaledd o 13 mis. Pan ofynnwyd pam, roedd y rhesymau'n cynnwys cyflog isel, diffyg cydnabyddiaeth a chefnogaeth, amodau gwaith gwael, a diffyg cyfleoedd datblygu gyrfa.

* **gostyngiad yng nghanran y gweithlu a ddywedodd eu bod wedi profi bwlio, gwahaniaethu neu aflonyddu**

Awgrymodd y rhan fwyaf o'n gweithlu nad oedden nhw wedi profi unrhyw fwlio, aflonyddu na gwahaniaethu o unrhyw ffynhonnell yn 2024, gyda llai na 10 y cant o'r ymatebwyr ym mhob categori yn awgrymu eu bod wedi profi hynny.

Ni allwn gymharu'r ffigurau hyn yn llawn â chanlyniadau arolwg 2023, oherwydd ni wnaethom nodi amserlen wrth ofyn am brofiadau o fwlio, gwahaniaethu ac aflonyddu yn arolwg 2023. Fodd bynnag, yn 2023, dywedodd 37 y cant o'r gweithlu eu bod wedi profi bwlio, gwahaniaethu neu aflonyddu.

O'r rhai a oedd wedi profi ac wedi adrodd am fwlio, aflonyddu neu wahaniaethu, roedd ychydig dros draean (37 y cant) yn teimlo fel pe bai eu hadroddiad naill ai wedi'i anwybyddu'n llwyr neu heb ei drin yn briodol. Yn ein sampl roedd hyn yn ystyrlon, oherwydd roedd ymatebwyr yn aml yn poeni, os fyddan nhw’n cwyno am y profiad o fwlio, aflonyddu neu wahaniaethu, na fyddai eu cwyn yn cael ei gweithredu - neu hyd yn oed yn waeth, y gallai cwyno niweidio eu siawns eu hunain o ddatblygu, neu hyd yn oed arwain at golli eu swyddi.

* **sgoriau methodoleg safonol y gellir eu cymharu'n genedlaethol, ar gyfer boddhad bywyd, teimlo'n werth chweil, hapusrwydd a phryder**

Mae llesiant gweithlu gofal cymdeithasol Cymru yn is na chyfartaledd y DU. Fel rhan o arolwg ‘Dweud eich dweud’ 2024, fe wnaethom ni asesu llesiant y gweithlu gan ddefnyddio’r [ONS4](https://cy.ons.gov.uk/peoplepopulationandcommunity/wellbeing/methodologies/personalwellbeingsurveyuserguide) – pedwar mesur a ddefnyddir gan y Swyddfa Ystadegau Gwladol sy’n defnyddio graddfa o ddim i 10.

Gofynnwyd i'r gweithlu raddio eu boddhad â bywyd, eu teimlad bod bywyd yn werth chweil, eu hapusrwydd y diwrnod cyn cwblhau'r arolwg a'u lefel pryder. Yna cymharwyd yr ymateb cyfartalog â chyfartaledd y DU ar gyfer pob mesur. Ar gyfer boddhad, teimlo'n werth chweil a hapusrwydd, mae sgôr uwch yn well. Ar gyfer pryder, mae sgôr is yn well.

Mae pob un o'r canfyddiadau isod yn waeth na [chyfartaledd y DU](https://cy.ons.gov.uk/peoplepopulationandcommunity/wellbeing/bulletins/measuringnationalwellbeing/april2022tomarch2023):

* boddhad â bywyd: 6.54 (cyfartaledd y DU: 7.45)
* mae bywyd yn werth chweil: 7.11 (cyfartaledd y DU: 7.73)
* hapusrwydd ddoe: 6.58 (cyfartaledd y DU: 7.39)
* pryder: 4.35 (cyfartaledd y DU: 3.23)

### Camau gweithredu strategaeth y gweithlu 2024 i 2027

### Cynnydd camau gweithredu yn ystod 2024 i 2025:

1. **Cefnogi cyflogwyr i ymgorffori llesiant y gweithlu yn eu sefydliadau drwy hyrwyddo ac adnewyddu'r** [**Fframwaith iechyd a llesiant**](https://gofalcymdeithasol.cymru/adnoddau-canllawiau/adnoddau-iechyd-a-llesiant)

**Rydyn ni wedi:**

* parhau i ddarparu offer ac adnoddau cyfoes sy'n seiliedig ar dystiolaeth, drwy hyrwyddo ein cynnig llesiant i'r sector. Roedd ymweliadau rheolaidd â'n tudalennau gwe a'n fframwaith llesiant, a oedd yn gyfanswm o 4,764 yn ystod y flwyddyn.
* gofyn i fynychwyr ein digwyddiadau Wythnos Llesiant os oedden nhw’n ymwybodol o'r fframwaith. O'r rhai a ymatebodd, dywedodd 63 y cant, eu bod nhw. Rhoddodd rhai unigolion enghreifftiau o sut iddyn nhw ei ddefnyddio, gan gynnwys gyda'u hadran adnoddau dynol i ddylanwadu ar gefnogaeth llesiant, mewn hyfforddiant a phan yn cefnogi staff fel rheolwr.

|  |
| --- |
| 1. **a) Sefydlu fframwaith sy'n sicrhau bod cydraddoldeb, gwobr deg a chydnabyddiaeth:**    * + **ar gyfer gweithwyr gofal cymdeithasol, drwy fframwaith cyflog a datblygiad Fforwm Gwaith Teg Gofal Cymdeithasol** |

**Mae** **Y Fforwm Gwaith Teg Gofal Cymdeithasol:**

* wedi dechrau cwmpasu'r cynlluniau ar gyfer cam nesaf y gwaith hwn yn hydref 2024, a arweiniodd at gam casglu gwybodaeth i ddatblygu amserlen waith fanwl. Bu cyfarfodydd i helpu gyda dylunio'r fframwaith cyflog a datblygiad, gan gynnwys cytundeb i ddefnyddio'r fframwaith drafft wrth symud ymlaen, gyda gwaith a mireinio pellach yn ofynnol yn 2025 i 2026. Y nod yw cael fframwaith yn barod ar gyfer cofrestru'n wirfoddol erbyn 2026.

|  |
| --- |
| 1. **b) Sefydlu fframwaith sy'n sicrhau bod cydraddoldeb, gwobr deg a chydnabyddiaeth:**    * + **ar gyfer gweithwyr cymdeithasol, drwy ystyriaeth dan arweiniad Cymdeithas Llywodraeth Leol Cymru (CLlLC) o werthuso opsiynau telerau ac amodau gwaith cymdeithasol cyson.** |

**Mae** **Cymdeithas Llywodraeth Leol Cymru (CLlLC):**

* wedi comisiynu ymchwil i edrych ar ymarferoldeb a'r modelau cyflawni posibl sydd ar gael a fyddai'n cefnogi datblygiad dull cenedlaethol o ymdrin â thelerau ac amodau gweithwyr cymdeithasol cymwys. Fel rhan o'r ymchwil hon, bu ymgysylltiad sylweddol â'r prif randdeiliaid, a rhannwyd canfyddiadau ac argymhellion yr adroddiad gyda grŵp llywio'r prosiect i'w hystyried. Argymhellodd yr adroddiad nifer o gamau nesaf i symud y gwaith hwn ymlaen, gan gynnwys:
  + adolygiad cyfreithiol – Asesiad o’r goblygiadau cyfreithiol, yn enwedig mewn perthynas ag ymreolaeth llywodraeth leol ac ystyriaethau cyflog cyfartal
  + strategaeth gweithlu ehangach – Archwilio gwelliannau i delerau ac amodau eraill, megis rheoli llwyth gwaith a datblygiad gyrfa.
* yn y broses o geisio barn wleidyddol ar gyfer bwrw ymlaen â'r gwaith hwn, gan gynnwys nodi opsiynau ar gyfer cael cyngor cyfreithiol pellach ar y ffyrdd posibl a nodwyd gan yr adroddiad cwmpasu. Yn bwysig, rhoddir ystyriaeth hefyd i oblygiadau posibl y gwaith hwn ar sefydlu Corff Negodi Gofal Cymdeithasol i Oedolion yn Lloegr, a'r trafodaethau parhaus rhwng Llywodraethau Cymru a'r DU.

1. **Parhau â gwaith ymchwil ac ymgysylltu, gan gynnwys arolwg annibynnol blynyddol o weithwyr, a defnyddio'r hyn a ddysgwn i wella sut rydyn ni’n cefnogi llesiant y gweithlu**

**Rydyn ni wedi:**

* cyhoeddi [Ymlaen](https://gofalcymdeithasol.cymru/straeon-newyddion/ymlaen---strategaeth-ymchwil-arloesi-a-gwella-newydd-ar-gyfer-gofal-cymdeithasol), y strategaeth ymchwil, arloesi a gwella newydd ar gyfer gofal cymdeithasol
* lansio’r [Grŵp Gwybodaeth](https://gofalcymdeithasol.cymru/straeon-newyddion/the-insight-collective-a-new-research-data-innovation-and-improvement-service-for-social-care), gwasanaeth ymchwil, data, arloesi a gwella newydd ar gyfer gofal cymdeithasol i ddarparu mynediad at yr ymchwil a'r data diweddaraf, canllawiau ar hyfforddiant, cyfleoedd i gydweithio, a chyngor am y gefnogaeth sydd ar gael
* lansio tudalen we bwrpasol ar y Grŵp Gwybodaeth i hyrwyddo'r [cynnig cymorth](https://grwpgwybodaeth.gofalcymdeithasol.cymru/derbyn-cefnogaeth-ich-gwaith-ymchwil/ein-cynnig-cymorth-i-ymchwilwyr) i ymchwilwyr, a dechrau cyhoeddi prosiectau rydyn ni'n eu cefnogi ar y [porwr prosiectau](https://grwpgwybodaeth.gofalcymdeithasol.cymru/porwr-prosiectau)
* lansio ein harolwg ‘Dweud eich dweud’ 2025 a chyhoeddi [canlyniadau arolwg ‘Dweud eich dweud’ 2024](https://grwpgwybodaeth.gofalcymdeithasol.cymru/reports/arolwg-dweud-eich-dweud-y-gweithlu-2024-adroddiad-llawn-a-chrynodeb-o-ymatebion). Gofynnodd arolwg 2025 i weithwyr gofal cymdeithasol am bethau fel eu hiechyd a’u llesiant, cyflog ac amodau, a’r hyn maen nhw’n ei hoffi am weithio yn y sector. Ymatebodd 5,707 o weithwyr gofal cymdeithasol i arolwg 2025, o ystod eang o rolau. Roedd hyn yn gynnydd o fwy na 600 ar y nifer a ymatebodd y llynedd. Bydd canlyniadau 2025 ar gael yn ddiweddarach yn 2025 i 2026
* creu pum [crynodeb tystiolaeth](https://grwpgwybodaeth.gofalcymdeithasol.cymru/crynodebau-tystiolaeth) newydd sy'n cyflwyno canfyddiadau ymchwil mewn ffyrdd sy'n hawdd eu deall, ar themâu:
  + cefnogi pobl niwrowahanol a'u teuluoedd
  + cefnogi canlyniadau cadarnhaol mewn gofal preswyl i blant
  + cyfathrebu â theuluoedd mewn sefyllfaoedd anodd
  + meithrin ymddiriedaeth gyda theuluoedd sydd wedi’u hymylu
  + cefnogi pobl i wneud penderfyniadau am eu gofal
* creu ein hail set flynyddol o friffiau [cipolwg ar y gweithlu](https://grwpgwybodaeth.gofalcymdeithasol.cymru/cyfres-cipolwg-ar-y-gweithlu) sy'n crynhoi ac yn tynnu sylw at wybodaeth allweddol am y gweithlu gofal cymdeithasol yng Nghymru. Roedd y rhain yn canolbwyntio ar:
  + [gwella telerau ac amodau ar gyfer y gweithlu gofal cymdeithasol yng Nghymru 2024](https://insightcollective.socialcare.wales/workforce-insight-series/terms-and-conditions-2024)
  + [cefnogi llesiant y gweithlu gofal cymdeithasol yng Nghymru 2024.](https://insightcollective.socialcare.wales/workforce-insight-series/well-being-2024)
* cwblhau dau ymarfer gosod blaenoriaethau ymchwil yn gofyn i bobl â phrofiad personol ac ymarferwyr gofal cymdeithasol beth maen nhw eisiau ei wybod a'i ddeall. Roedd pobl eisiau gwybod mwy am:
  + [pontio o ofal cymdeithasol plant i ofal cymdeithasol oedolion](https://grwpgwybodaeth.gofalcymdeithasol.cymru/beth-yw-gosod-blaenoriaethau/pontio-gofal-plant-i-oedolion)
  + [ymchwil data cysylltiedig mewn gofal cymdeithasol i oedolion](https://grwpgwybodaeth.gofalcymdeithasol.cymru/beth-yw-gosod-blaenoriaethau/ymchwil-data-cysylltiedig-mewn-gofal-cymdeithasol-i-oedolion)
* cynnal pedair sesiwn wybodaeth i gefnogi asiantaethau recriwtio sy'n darparu gweithwyr gofal cymdeithasol. Nod y sesiynau oedd helpu asiantaethau i ddeall y prosesau rheoleiddio a chofrestru, cymwysterau, ac addasrwydd i ymarfer.

**Ar gyfer cynllun y gweithlu gwaith cymdeithasol, rydyn ni wedi:**

* rhannu [canfyddiadau](https://grwpgwybodaeth.gofalcymdeithasol.cymru/beth-syn-digwydd/newyddion-a-blogiau/understanding-the-motivations-and-barriers-for-social-work-students-in-wales) arolwg myfyrwyr ynghylch pam eu bod wedi dewis gyrfa mewn gwaith cymdeithasol, a oedd yn cynnwys:
  + cymhellion i astudio gwaith cymdeithasol
  + deall rôl gweithiwr cymdeithasol
  + rhwystrau i astudio gwaith cymdeithasol
  + effaith y cynnydd mewn bwrsariaethau ôl-raddedig
  + effeithiolrwydd ymgyrch Gofalwn Cymru.

**Ar gyfer y cynllun gweithlu iechyd meddwl strategol, ynghyd ag AaGIC rydyn ni wedi:**

* + cynnal ymchwil gydag awdurdodau lleol i ddeall nifer y Gweithwyr Proffesiynol Iechyd Meddwl Cymeradwy (AMHP) yng Nghymru. Rydyn ni wrthi'n dadansoddi'r wybodaeth a byddwn ni’n cynhyrchu adroddiad cenedlaethol sy'n tynnu sylw at y camau gweithredu sydd eu hangen i gynnal y gweithlu AMHP ar gyfer y dyfodol
* cymryd rhan mewn astudiaeth academaidd, a ysgrifennwyd gyntaf yn 2014, i adolygu rôl gweithwyr cymdeithasol mewn gwasanaethau iechyd meddwl i oedolion. Mae'r astudiaeth academaidd wedi'i diweddaru bellach yn destun adolygiad gan bedair gwlad. Mae'n debygol y caiff ei hymgorffori mewn ymarfer gwaith cymdeithasol iechyd meddwl, a llywio arfer gorau a rôl a hunaniaeth gwaith cymdeithasol mewn gwasanaethau iechyd meddwl.

1. **Cefnogi llesiant y gweithlu drwy hyrwyddo adnoddau a gwasanaethau llesiant presennol a newydd yn barhaus, gan gynnwys** [**Canopi**](https://canopi.nhs.wales/) **a’r** [**cerdyn gweithiwr gofal**](https://gofalcymdeithasol.cymru/adnoddau-canllawiau/cwestiynau-cyffredin-cerdyn-gweithiwr-gofal)

**Ynghyd ag AaGIC rydyn ni wedi:**

* parhau i hyrwyddo’r gwasanaeth cymorth iechyd meddwl ‘Canopi.’ Yn ystod y flwyddyn, cyfanswm y cyfeiriadau i’r gwasanaeth hwn gan y gweithlu gofal cymdeithasol oedd 403.

**Rydyn ni wedi:**

* cyflwyno 18 sesiwn gwybodaeth a dysgu llesiant, a naw sesiwn arall fel rhan o Wythnos Llesiant. Mynychodd cyfanswm o 573 o bobl ein sesiynau drwy gydol y flwyddyn
* cynnal ein Wythnos Llesiant gyntaf erioed, a oedd yn lle cadarnhaol lle daeth pobl yn y sector ynghyd i ddysgu am lesiant a rhannu arfer gorau. Roedd ein sesiynau'n cynnwys:
  + cyfres fer ar bolisïau gweithle
  + ffiniau tosturiol
  + cyfathrebu effeithiol
  + gofalu amdanoch chi'ch hun yn y gwaith
  + iechyd meddwl
  + dweud eich dweud yn ddiogel.

Mynychodd cyfanswm o 313 o bobl ein sesiynau Wythnos Llesiant. Dywedodd pawb a roddodd adborth i ni eu bod wedi dysgu rhywbeth newydd ac wedi dysgu rhywbeth y gallan nhw ei ddefnyddio yn y gweithle.

**Wedi mwynhau sesiwn heddiw, roedd yn addysgiadol iawn ac yn bendant o fudd i mi ar lefel bersonol a phroffesiynol. Diolch.
Adborth gan gyfranogwr Wythnos Llesiant
a Mae'r rhaglen yr wythnos yma wedi bod yn ardderchog, ac wedi cynnwys pynciau na fyddwn i wedi meddwl amdanyn nhw. Llongyfarchiadau i’r tîm am roi hyn at ei gilydd.
Adborth gan gyfranogwr Wythnos Llesiant

**

**A white bubble on a green and blue background

AI-generated content may be incorrect.**

**Diolch am eich amser, mae'n wych cael cyfle i greu’r amser i drafod pwnc mor werthfawr, bydd hyn yn dod â'r ffocws yn ôl at roi polisi ar waith.
Adborth gan gyfranogwr Wythnos Llesiant
**

**Diolch am eich amser, mae'n wych cael cyfle i greu’r amser i drafod pwnc mor werthfawr, bydd hyn yn dod â'r ffocws yn ôl at roi polisi ar waith.
Adborth gan gyfranogwr Wythnos Llesiant
**

* parhau i hyrwyddo ein modiwlau e-ddysgu llesiant. Yn ystod y flwyddyn, aeth 185 o bobl at y modiwl e-ddysgu llesiant personol a 260 i’r modiwl e-ddysgu llesiant yn y gweithle
* datblygu [adnodd ar-lein](https://gofalcymdeithasol.cymru/adnodd-i-gyflogwyr-sydd-%C3%A2-staff-syn-newydd-i-weithio-yn-ofal-cymdeithasol-yng-nghymru) sy'n casglu adnoddau priodol mewn un lle i gefnogi cyflogwyr gweithwyr sy'n newydd i Gymru. Byddwn yn parhau i ychwanegu arfer gorau'r sector at yr adnodd hwn
* cynnal tair sioe deithiol cymorth i gyflogwyr yn ystod y flwyddyn ym Merthyr Tudful, Wrecsam ac Aberystwyth, gyda 39 o sefydliadau wedi’u cynrychioli. Mae’r digwyddiadau hyn yn arddangos elfennau o’r [Cynnig i Gyflogwyr](https://gofalcymdeithasol.cymru/adnoddau-canllawiau/cefnogi-cyflogwyr) gan gynnwys sesiynau penodol am Gynllun Gweithredu Cymru Wrth-hiliol ac arweinyddiaeth dosturiol.

**Diwrnod diddorol gyda llawer o wybodaeth amrywiol. Adborth gan gyfranogwr sioe deithiol cymorth cyflogwyr.
Roeddwn i'n teimlo bod yr adran arweinyddiaeth dosturiol yn fuddiol iawn ar gyfer rhan o fy rôl yn monitro llesiant staff. 
Adborth gan gyfranogwr sioe deithiol cymorth cyflogwyr

**

* datblygu a lansio egwyddorion ymchwilio i gefnogi cyflogwyr gyda'u hymchwiliadau lleol. Mae'r egwyddorion wedi'u tynnu o arfer gorau gan asiantaethau eraill, ac o'r hyn y mae'r tîm addasrwydd i ymarfer wedi'i ddysgu. Rydyn ni hefyd wedi creu [animeiddiad](https://youtu.be/bJRi27leQAw) i gefnogi rhannu'r egwyddorion
* cynnal proses recriwtio i recriwtio aelodau panel addasrwydd i ymarfer newydd, i'n helpu i gadw pobl sy'n defnyddio gwasanaethau gofal a chymorth yng Nghymru yn ddiogel
* parhau i hyrwyddo a rhannu gwybodaeth am y Cerdyn Gweithiwr Gofal. Mae'r cerdyn hwn yn cydnabod gweithwyr iechyd a gofal cymdeithasol fel gweithwyr allweddol, ac yn caniatáu i bobl gael mynediad at amrywiaeth o fuddion. Yn ystod y flwyddyn, cyhoeddwyd 8,075 o gardiau digidol, gan ddod â'r cyfanswm i 53,336 o gardiau a gyhoeddwyd.

**Ar gyfer cynllun y gweithlu gwaith cymdeithasol, rydyn ni wedi:**

* llunio amrywiaeth o sesiynau ar gyfer Wythnos Gwaith Cymdeithasol a oedd yn cynnwys pynciau a fyddai’n cefnogi llesiant yn y gwaith. Cawsom ni sesiwn benodol ar “niwed moesol mewn gwaith cymdeithasol: beth, sut, a pham mae’n bwysig,” a oedd yn canolbwyntio ar:
  + diffinio niwed moesol a chysylltu hyn â chyd-destun gwaith cymdeithasol
  + archwilio sut mae ein hunaniaeth a'n gwerthoedd yn gysylltiedig â'n credoau a'n hymddygiadau
  + trafod pwysigrwydd caredigrwydd a thrugaredd proffesiynol yn y gweithle.

**Ar gyfer y cynllun gweithlu iechyd meddwl strategol, ynghyd ag AaGIC rydyn ni wedi:**

* ymgysylltu â rhanddeiliaid ar gynllun cychwynnol ar gyfer cyflawni swyddogaeth gymorth genedlaethol o'r enw “Ffordd,” i gynnig cymorth i'r gweithlu iechyd meddwl mewn gofal iechyd a chymdeithasol ar hyd eu taith waith gyfan, yn hytrach na dim ond fel cynnig adweithiol.

1. **Cynnal rhwydweithiau a chymunedau i rannu gwahanol ffyrdd o wella llesiant y gweithlu**

**Ynghyd ag AaGIC, rydyn ni wedi:**

* parhau i rannu arferion da ac adnoddau rhwng iechyd a gofal cymdeithasol i ysgogi gwelliant, a rhyngom ni fe wnaethom ni rannu lleoedd ar rwydweithiau iechyd a llesiant.

**Rydyn ni wedi:**

* parhau i gefnogi ein cymunedau sefydledig, gan gynnwys:

[Cymuned a rhwydwaith llesiant, mae eich llesiant yn bwysig](https://gofalcymdeithasol.cymru/adnoddau-canllawiau/adnoddau-iechyd-a-llesiant/mae-eich-llesiant-yn-bwysig-fframwaith-iechyd-a-llesiant-y-gweithlu). Mae cymuned ‘Mae eich llesiant yn bwysig’ wedi tyfu i 68 o aelodau, ac mae’r rhwydwaith llesiant wedi tyfu i 212 o aelodau. Fe wnaethom ni gynnal digwyddiad rhwydwaith llesiant wyneb yn wyneb, gyda’r ffocws ar greu diwylliant gweithle cadarnhaol. Fe wnaethom ni rannu enghreifftiau o arfer da a chafodd pobl gyfle i gysylltu. Amlygodd adborth o’r digwyddiad fod pobl wedi dod yn fwy ymwybodol o sut i gefnogi llesiant eu timau a’u llesiant eu hunain yn y gwaith. Fe wnaethom ni hefyd gysylltu ag aelodau’r gymuned dystiolaeth a’r gymuned Unigolion Cyfrifol i ystyried themâu llesiant yn y gwaith.

[Modelau newydd o ofal preswyl i blant](https://communities.socialcare.wales/web/new-models-of-residential-children-s) - ymgysylltodd y gymuned weithredu, sy'n agored i awdurdodau lleol, ag 20 o awdurdodau lleol, a chynhaliwyd cyfanswm o naw digwyddiad drwy gydol y flwyddyn, gyda chynrychiolaeth o 19 o awdurdodau lleol. Mae'r sesiynau wedi cynnwys:

* + dadansoddi Bil Iechyd a Gofal Cymdeithasol (Cymru) a beth allai hyn ei olygu'n ymarferol i aelodau
  + gweithdy gydag academydd ar ddulliau sy'n seiliedig ar drawma a thrawma dirprwyol
  + cynhadledd Modelau Gofal yn myfyrio ar dystiolaeth, gan gynnwys profiad ysgrifenedig a phrofiad byw
  + crynodeb o gynhadledd ryngwladol ACORES 24 gyda'r teitl: Plant a phobl ifanc â bregusrwydd arbennig o ran llesiant plant: adolygiad trawsgenedlaethol o raglenni therapiwtig arloesol
  + gweithdy pwrpasol gydag arbenigwr ar recriwtio sy'n seiliedig ar werthoedd.

Mae gan eraill wybodaeth a phrofiad nad oes gen i. Mae'n rhoi rhywbeth i mi feddwl amdano ar sut y gallwn ni ddatblygu.
Adborth gan aelod o gymuned modelau newydd o weithredu gofal preswyl i blant


Un peth i mi yw'r cysylltiadau a'r rhwydweithio. Mae gallu estyn allan at eraill ledled Cymru yn amhrisiadwy.
Adborth gan aelod o gymuned modelau newydd o weithredu gofal preswyl i blant


Fe wnes i ac aelod arall gyfarfod ychydig wythnosau yn ôl. Ymwelodd â'n darpariaeth ddiweddaraf, a oedd yn wych gan fod gennym ni broblemau tebyg, felly roedd yn braf trafod y peth.
Adborth gan aelod o gymuned modelau newydd o weithredu gofal preswyl i blant


Mae aelodaeth y [gymuned ofal sy'n seiliedig ar le](https://communities.socialcare.wales/web/place-based-care-community) wedi tyfu i 97 o bobl ac roedd cyfanswm o 19 o ddigwyddiadau, gweithdai a sesiynau galw heibio drwy gydol y flwyddyn. Mae'r sesiynau wedi cynnwys:

* + gwaith clwstwr a chysylltiadau mewn lleoliadau sy'n seiliedig ar le
  + gweithredu cyfleoedd sy'n seiliedig ar dystiolaeth a lle i wella gofal cymdeithasol i oedolion
  + archwilio'r sylfeini ar gyfer model iechyd a gofal y dyfodol yng Nghymru
  + gweithdy’r newid mwyaf arwyddocaol
  + edrych ar y dystiolaeth gyda'n gilydd ar gefnogi pobl i wneud penderfyniadau am eu gofal
  + trafodaeth banel am systemau dysgu dynol mewn lleoliadau sy'n seiliedig ar le

Mae aelodaeth y [gymuned unigolion cyfrifol](https://communities.socialcare.wales/web/community-of-practice-for-responsible-individuals) wedi tyfu i 188 o aelodau, ac roedd 32 o ddigwyddiadau drwy gydol y flwyddyn. Mae sesiynau wedi cynnwys:

* + hyfforddiant arloesi
  + gwella eich sgoriau
  + dulliau sy'n seiliedig ar drawma a thrawma dirprwyol
  + ymarfer sy'n seiliedig ar gryfderau
  + sesiynau ar y cyd gan arolygwyr Unigolion Cyfrifol / Arolygiaeth Gofal Cymru (AGC), wedi'u hwyluso gan Datblygu Ymarfer Cyfoethog mewn Tystiolaeth (DEEP)
  + ymgynghoriad ar godau ymarfer, addasrwydd i ymarfer a'r cynnig cymorth ehangach i gyflogwyr
  + y fframwaith safonau comisiynu newydd.

Roedd cael arolygwyr ac Unigolion Cyfrifol yn yr un ystafell mewn ffordd mor gydweithredol yn beth newydd o'r hyn rydw i wedi'i weld, ac roedd yn beth cadarnhaol iawn.
Adborth gan aelod o'r gymuned Unigolion Cyfrifol


Sesiwn werthfawr iawn yn cwrdd ag Unigolion Cyfrifol eraill ar gyfer datblygu i rôl yr Unigolyn Cyfrifol.
Adborth gan aelod o'r gymuned Unigolion Cyfrifol


Roedd yn brofiad gwerthfawr cysylltu ag Unigolion Cyfrifol eraill o wahanol sectorau o fewn gofal cymdeithasol.
Adborth gan aelod o'r gymuned Unigolion Cyfrifol


Mae aelodaeth y [gymuned dystiolaeth](https://communities.socialcare.wales/web/evidence-community)wedi tyfu i 251 o aelodau, ac roedd 26 o ddigwyddiadau yn ystod y flwyddyn. Mae sesiynau wedi cynnwys:

* + sgyrsiau ymchwil am becyn cymorth model hunaniaeth gofalwyr
  + atal unigrwydd a lleihau anghydraddoldebau mewn llesiant cymdeithasol
  + cyd-gynhyrchu
  + cydweithio i ddiogelu
  + astudiaeth gwaith cymdeithasol gyda phobl hŷn
  + camfanteisio troseddol plant
  + myfyrio ar dystiolaeth ynghylch a yw dweud "celwyddau" wrth bobl â dementia yn foesol
  + sgiliau ymchwil: sylfeini cael mynediad at ymchwil a'i ddeall
  + salwch ffug neu wedi’i ysgogi
  + cymuned ymholi ar wneud llysoedd teulu yn fwy gwybodus am drawma
  + archwilio'r galluogwyr a'r rhwystrau i ymgysylltu â'r rhai sy'n gadael gofal ledled Cymru
  + Ymchwil Gofal Iechyd Cymru (HCRW) yn cyflwyno gwybodaeth am lwybrau gyrfaoedd ymchwil a chyllid
* sefydlu cymuned [dysgwyr Camau](https://communities.socialcare.wales/web/camau-learners) newydd i gefnogi dysgwyr y Gymraeg i ymarfer dysgu, rhannu newyddion ac adnoddau
* gofyn i'r rhai y gwnaethom ni ymgysylltu â nhw ac a fynychodd y sesiynau cyflwyniad i arweinyddiaeth dosturiol, os fyddan nhw â diddordeb i ddod yn ran o rwydwaith neu gymuned arweinyddiaeth dosturiol ehangach. Mae gennym ni fwy na 100 o bobl â diddordeb, ac rydyn ni’n bwriadu sefydlu hyn yn ystod 2025 i 2026
* parhau i gefnogi’r Bartneriaeth Cymunedau Dyfeisgarwch (RCP) i’w helpu i ddatblygu ymhellach a chodi ei phroffil fel fforwm cenedlaethol, aml-sector ar gyfer sefydliadau sy’n datblygu ac yn hyrwyddo gweithgareddau a chamau gweithredu lleol i helpu i wella llesiant mewn cymunedau ledled Cymru
* lansio’r [gwasanaeth cymorth a datblygiad cymunedau ymarfer](https://grwpgwybodaeth.gofalcymdeithasol.cymru/cymorth-a-datblygiad-cymunedau-ymarfer) i gefnogi pobl i redeg eu cymunedau eu hunain ar gyfer gofal cymdeithasol yng Nghymru. Byddwn ni’n cefnogi pobl sy'n mynd i'r afael â heriau gofal cymdeithasol ac a allai elwa o ddefnyddio dull cymunedol, p'un a oes ganddyn nhw gymuned eisoes neu a ydyn nhw’n ystyried sefydlu un.

**Ar gyfer cynllun y gweithlu gwaith cymdeithasol, rydyn ni wedi**

* parhau i redeg y ganolfan addysgwyr ymarfer, sydd â 95 o aelodau. Mae 157 o bobl wedi ymuno ag amrywiaeth o ddigwyddiadau a gynigir drwy gydol y flwyddyn. Mae adborth gan aelodau yn gadarnhaol, ac rydyn ni wedi cytuno ar y cyd ar flaenoriaethau ar gyfer y flwyddyn. Mae sesiynau wedi cynnwys:
  + rhannu gwybodaeth am wefan y Grŵp Gwybodaeth, a rheoleiddio cyrsiau gradd gwaith cymdeithasol
  + cefnogaeth gan gymheiriaid
  + casglu gwybodaeth ac adborth gan y grŵp ynglŷn â sut maen nhw'n credu y gellir gwerthfawrogi a hyrwyddo rôl yr addysgwr ymarfer, sydd wedi arwain at fwy o waith i ddatblygu addysg ymarfer i ddeall y darlun cenedlaethol
  + siaradwr allanol yn cyflwyno sesiwn am asesu a dadansoddi gwaith cymdeithasol
  + cefnogi dysgwyr gwaith cymdeithasol niwrowahanol (sesiwn ar y cyd â'r grŵp gwaith cymdeithasol sydd newydd gymhwyso)
* parhau i gynnal grŵp i gefnogi pobl sy'n cefnogi gweithwyr cymdeithasol newydd gymhwyso, sydd â 33 o aelodau ac sy'n agored i unrhyw gyflogwr gwaith cymdeithasol. Mae'r sesiynau wedi cynnwys:
  + arweinyddiaeth dosturiol
  + cefnogaeth gan gymheiriaid
  + trafodaeth am safonau hyfforddiant ar gyfer gweithwyr cymdeithasol sydd newydd gymhwyso
  + sesiwn i gynhyrchu canllawiau cenedlaethol ar gyfer rolau mentoriaid
  + dysgu sut i arwain sesiynau myfyrio ar dystiolaeth
  + diweddariadau gan gyfarwyddwr BASW Cymru
  + cefnogi dysgwyr gwaith cymdeithasol niwrowahanol (sesiwn ar y cyd â chanolfan addysgwyr ymarfer).

**Ar gyfer y cynllun gweithlu iechyd meddwl strategol, ynghyd ag AaGIC rydyn ni wedi:**

* parhau i hyrwyddo Ymarferwyr Iechyd Meddwl Cymeradwy (AMHPau) yng Nghymru a chefnogi AMHPau yn lleol ac yn genedlaethol. Yn aml, mae gan AMHPau rolau cudd arbenigol, ac mae ganddyn nhw gyfrifoldebau cyfreithiol helaeth o dan y Ddeddf Iechyd Meddwl. Bydd ein Rheolwr AMHP Cymunedol yn gweithio'n uniongyrchol gyda AMHPau ac ymarferwyr arweiniol yn ystod 2025 i 2026 i ddeall a chefnogi rôl AMHPau yng Nghymru yn well
* dechrau cynllunio ar gyfer datblygu cymuned ymarfer AMHP ddigidol ar gyfer pob AMHP ledled Cymru i gefnogi llesiant a darparu llwyfan ar gyfer rhwydweithio a rhannu arfer gorau
* parhau i redeg y rhwydwaith AWALN, sy'n cael ei gefnogi'n dda gan brif weithwyr iechyd meddwl proffesiynol a phobl ifanc ac awdurdodau lleol ledled Cymru. Mae'n grŵp proffesiynol bywiog a brwdfrydig sy'n canolbwyntio ar rannu materion sy'n ymwneud ag iechyd meddwl a chefnogi arfer gorau
* cynrychioli Cymru ar fforwm rhwydwaith arweiniol AMHP Cenedlaethol (corff y DU), gan gyfrannu at adborth ynghylch materion a godwyd yng Nghymru, a'r diwygiad disgwyliedig i’r Ddeddf Iechyd Meddwl drwy’r Mesur Iechyd Meddwl sy’n mynd drwy Senedd y DU ar hyn o bryd.
* mynychu nifer o fforymau AMHP a chyflwyno gwybodaeth o safbwynt gofal cymdeithasol. Mae hyn wedi bod yn gynhyrchiol wrth sicrhau gwelededd uchel a pherthnasoedd cadarnhaol o fewn gwasanaethau iechyd meddwl, a nodi meysydd allweddol sydd angen cefnogaeth
* dechrau cynllunio’n gynnar ar gyfer dwy gynhadledd AMHP a fydd yn digwydd yn 2025, i hyrwyddo’r rôl AMHP ledled Cymru, a galluogi sylw cenedlaethol iddi
* trefnu, ariannu, hyrwyddo a mynychu cyfarfodydd rhanbarthol amrywiol AMHP.

1. **Ymgorffori egwyddorion gwaith teg yn Fframwaith Cenedlaethol Llywodraeth Cymru ar gyfer Comisiynu Gofal a Chymorth yng Nghymru**

**Mae Llywodraeth Cymru:**

* wedi ymgorffori egwyddorion gwaith teg yn y [Fframwaith cenedlaethol ar gyfer comisiynu gofal a chymorth: cod ymarfer](https://www.llyw.cymru/fframwaith-cenedlaethol-ar-gyfer-comisiynu-gofal-chymorth-cod-ymarfer), a ddaeth i rym ym mis Medi 2024. Mae'r Swyddfa Genedlaethol ar gyfer Gofal a Chymorth yn parhau i gefnogi partneriaid statudol i weithredu a chyflawni'r Fframwaith Cenedlaethol ar gyfer Comisiynu Gofal a Chymorth, gan gynnwys drwy ddatblygu a diweddaru'r pecyn cymorth digidol o adnoddau ar gyfer comisiynwyr yn barhaus. Mae'r Fframwaith Cenedlaethol yn cynnwys egwyddorion a safonau penodol am waith teg, er enghraifft 'Egwyddor 5 - Mae gofal a chymorth cynaliadwy wedi'i adeiladu ar waith teg a phrisio teg', a 'Safon 6: Cefnogi arferion gwaith moesegol a theg’
* wedi cyflwyno, fel y Swyddfa Genedlaethol ar gyfer Gofal a Chymorth, mewn partneriaeth â'r Bwrdd Comisiynu Cenedlaethol, naw sesiwn codi ymwybyddiaeth ar-lein am y codau ymarfer. Roedd pump o'r sesiynau hyn yn sesiynau manwl ar gyfer comisiynwyr, cynllunwyr a gweithwyr proffesiynol â chyfrifoldeb am weithredu'r cod. Roedd y pedair sesiwn arall yn drosolwg byrrach ar gyfer rhanddeiliaid ehangach, gan gynnwys darparwyr gofal, aelodau'r bwrdd ac aelodau etholedig, a gweithwyr proffesiynol cysylltiedig (gan gynnwys cyllid, cyfreithiol ac archwilio)
* wedi lansio, fel y Swyddfa Genedlaethol ar gyfer Gofal a Chymorth, y pecyn cymorth (comisiynu) fframwaith cenedlaethol digidol. Mae'r adnoddau hyn wedi'u cynllunio i gefnogi comisiynwyr i weithredu a chyflawni egwyddorion a safonau'r fframwaith cenedlaethol ar gyfer comisiynu gofal a chymorth. Mae'r pecyn cymorth hwn, sydd ar gael i'r cyhoedd, wedi'i gynnal ar blatfform cymunedau Gofal Cymdeithasol Cymru, sy'n hysbysu aelodau pan fydd adnoddau newydd yn cael eu hychwanegu. Ym mis Mawrth 2025, mae'r pecyn cymorth yn cynnwys 75 o adnoddau sy'n ymwneud â Gwaith Teg, neu'n cyfeirio ato. Mae yna hefyd y comisiynu gofal a chymorth (fframwaith cenedlaethol), sy'n gymuned gaeedig, wedi'i chyfyngu i gomisiynwyr awdurdodau lleol a GIG Cymru. Mae hyn yn darparu mecanwaith effeithiol i'r Swyddfa Genedlaethol ar gyfer Gofal a Chymorth i ymgysylltu'n uniongyrchol a gweithio'n gydgynhyrchiol gyda chomisiynwyr gofal a chymorth, yn ogystal â'r sector ehangach.
* wedi gweithio mewn partneriaeth â Chyngres yr Undebau Llafur (TUC) ac Unison i ddatblygu offeryn penodol ar gyfer y pecyn cymorth “Gwaith teg yn y sector gofal cymdeithasol: pecyn cymorth i gomisiynwyr.” Mae’r canllaw hwn yn helpu comisiynwyr i nodi beth yw ‘gwaith teg’ yn y sector. Bydd cyflogwyr hefyd yn ei chael hi’n ddefnyddiol i ddeall beth a olygir gan ‘waith teg’ ar gyfer y gweithlu gofal cymdeithasol, yn unol â pholisi Llywodraeth Cymru a Deddf Llesiant Cenedlaethau’r Dyfodol (Cymru) 2015, gan gynnwys enghreifftiau o sut y gallan nhw ddangos eu bod yn cynnig gwaith teg
* wedi datblygu [offeryn cynhwysfawr i gefnogi comisiynwyr ar waith teg](https://communities.socialcare.wales/group/national-framework-commissioning-toolkit/toolkit/-/document_library/tOOcFGSzOfFF/view/1017825692?_com_liferay_document_library_web_portlet_DLPortlet_INSTANCE_tOOcFGSzOfFF_redirect=https%3A%2F%2Fcommunities.socialcare.wales%3A443%2Fgroup%2Fnational-framework-commissioning-toolkit%2Ftoolkit%3Fp_p_id%3Dcom_liferay_document_library_web_portlet_DLPortlet_INSTANCE_tOOcFGSzOfFF%26p_p_lifecycle%3D0%26p_p_state%3Dnormal%26p_p_mode%3Dview) a'r hyn y dylen nhw fod yn chwilio amdano o fewn y broses gomisiynu. Mae'r offeryn hwn ar gael ym [mhecyn cymorth adnoddau'r fframwaith cenedlaethol digidol (comisiynu)](https://communities.socialcare.wales/web/national-framework-commissioning-toolkit/community-home)
* wedi cynnal tri digwyddiad comisiynu ledled Cymru yn canolbwyntio ar waith teg. Arweiniodd cynrychiolwyr y TUC ac Unison y trafodaethau hyn. Gall y digwyddiadau hyn a'r offeryn digidol o adnoddau helpu comisiynwyr i ystyried materion gwaith teg o fewn eu prosesau comisiynu
* wedi creu tîm comisiynu a goruchwylio marchnad cenedlaethol o fewn y Swyddfa Genedlaethol ar gyfer Gofal a Chymorth i gefnogi gweithredu'r Fframwaith Cenedlaethol ar gyfer Comisiynu Gofal a Chymorth. Un o amcanion allweddol rhaglen waith y tîm ar gyfer 2025 i 2026 yw datblygu'r gweithgareddau dysgu a datblygu cymorth ar gyfer y gweithlu comisiynu a chynllunio. Bydd hyn yn cynnwys datblygu gweithgareddau dysgu a hyfforddi a fydd yn cefnogi gweithredu'r Fframwaith Cenedlaethol a hyrwyddo'r rhain o fewn y gymuned gomisiynu. Bydd y maes gwaith hwn hefyd yn archwilio llwybrau gyrfa a chynllunio gweithlu neu olyniaeth
* yn mynd i adolygu a diweddaru'r Fframwaith Cenedlaethol yn ffurfiol ar pob dwy flynedd, gyda'r adolygiad cyntaf i fod ym mis Medi 2026. Bydd y gofynion a'r canllawiau cyfredol o fewn y Fframwaith Cenedlaethol, gan gynnwys yr egwyddorion a'r safonau sy'n ymwneud â gwaith teg, yn cael eu hadolygu a'u diweddaru yn unol â datblygiadau polisi ehangach er mwyn i'r Cod barhau i fod yn unol ag arferion comisiynu cyfredol ac amcanion polisi cyffredinol Llywodraeth Cymru. Bydd hyn yn helpu i sicrhau bod egwyddorion gwaith teg wedi'u hymgorffori yn y Fframwaith Cenedlaethol ac yn gweithio i'r effaith fwyaf posibl.

**Rydyn ni wedi:**

* mynychu pob un o'r tri digwyddiad comisiynu ledled Cymru a siarad am sut mae cefnogi diwylliannau cadarnhaol wrth wraidd ymarfer gofal cymdeithasol, gan gydnabod bod comisiynu gwasanaethau sy'n canolbwyntio ar ganlyniadau yn chwarae rhan allweddol wrth ymgorffori diwylliannau cadarnhaol
* rhannu manylion ein gwaith o amgylch diwylliannau cadarnhaol a sut mae gwerthoedd ac egwyddorion arweinyddiaeth dosturiol, llesiant ac arfer sy'n seiliedig ar gryfderau i gyd yn galluogi diwylliant cadarnhaol, cysylltiadau â'r cyd-destun deddfwriaethol a datblygiad ein strategaeth Ymlaen. Fe wnaethom ni hefyd rannu gwybodaeth am ein gwaith cyfarwyddiaeth ehangach a'n cynnig o amgylch ymchwil, arloesedd a data.

### Camau gweithredu i'w datblygu rhwng 2025 a 2027:

1. **Darparu canllawiau ynghylch pwrpas, swyddogaeth a manteision pwyllgorau diogelwch sefydliadol sy'n mynd i'r afael â phob agwedd ar ddiogelwch yn y gweithle, gan gynnwys llesiant.**

* Bydd y camau gweithredu hyn yn cael eu datblygu ymhellach yn 2025 i 2026, ond mae'r gwaith eisoes wedi dechrau, gyda thrafodaethau cynnar yn digwydd rhyngom ni a'r undebau llafur. Bydd y gwaith yn cael ei arwain gan [Bartneriaeth y Gweithlu Gofal Cymdeithasol](https://www.llyw.cymru/datganiad-ysgrifenedig-partneriaeth-y-gweithlu-gofal-cymdeithasol). Partneriaeth y Gweithlu Gofal Cymdeithasol yw'r gyntaf o'i fath yn y DU. Mae'n dwyn ynghyd y llywodraeth, cyflogwyr ac undebau llafur i weithio mewn partneriaeth gymdeithasol i gytuno ar fodelau arfer gorau ar gyfer staff sy'n gweithio yn y sector gofal cymdeithasol annibynnol, i gyflogwyr eu mabwysiadu'n wirfoddol.

1. **Ymchwilio i ac adrodd ar y ffordd orau o ymgorffori a monitro cynnydd ar ddulliau llesiant drwy brosesau rheoleiddio presennol.**

* Bydd y camau gweithredu hyn yn cael eu datblygu ymhellach yn 2026 i 2027

1. **Bydd Llywodraeth Cymru yn archwilio opsiynau ar gyfer cymorth iechyd meddwl i wirfoddolwyr a gofalwyr di-dâl.**

* Bydd y camau gweithredu hyn yn cael eu datblygu ymhellach yn 2025 i 2026

1. **Datblygu a rhoi hyfforddiant a argymhellir ar waith ynghylch cydraddoldeb ac amrywiaeth.**

* Bydd y camau gweithredu hyn yn cael eu datblygu ymhellach yn 2025 i 2026



## 2. Denu a recriwtio

### Ein huchelgais erbyn 2030

**Bydd iechyd a gofal cymdeithasol wedi sefydlu ei hun fel brand cryf ac adnabyddadwy a'r sector o ddewis ar gyfer ein gweithlu yn y dyfodol.**

### Mesurau effaith

Mae amrywiaeth o ffactorau yn effeithio ar ddenu a recriwtio, felly byddai cynnydd cadarnhaol ar gyfer y thema hon yn golygu:

* **cynnal canran y bobl sy'n ymuno â'r sector gan eu bod am wneud gwahaniaeth**

Dechreuodd 69 y cant o bobl weithio ym maes gofal cymdeithasol oherwydd eu bod eisiau swydd a fyddai’n gwneud gwahaniaeth i fywydau pobl, sy’n uwch na’r llynedd (63 y cant yn 2023)

* **lleihau canran y swyddi gwag fel cyfran o'r sector**

Roedd cyfanswm o 5,346 o swyddi gwag yn 2024,[[17]](#footnote-18) sy'n cynrychioli chwech y cant o'r gweithlu. Yn 2023, roedd amcangyfrif bod 5,299 o swyddi gwag – 47 yn llai nag 2024.

* **lleihau canran y cyflogwyr sy'n nodi heriau o ran argaeledd staff**

Am y tro cyntaf, fel rhan o arolwg y gweithlu yn 2024, gofynnwyd cwestiwn agored i bob ymatebydd am heriau recriwtio a chadw staff. Mae hyn yn golygu nad oes gennym ddata cymharol â'r 71 y cant a nododd heriau o ran argaeledd staff yn 2023. Yn 2024, y materion a gododd amlaf o ran recriwtio a chadw staff oedd:

* cyflog isel
* problemau recriwtio a chadw
* heriau recriwtio a diffyg ymgeiswyr da
* oriau hir neu anghymdeithasol.
* **gwella hyd gwasanaeth, gan ddefnyddio data o'r Gofrestr o weithwyr gofal cymdeithasol i fesur cadw (byddwn yn sefydlu'r llinell sylfaen yn 2025 i 2026)**

Yn ystod 2025 i 2026 byddwn ni’n sefydlu'r data sylfaenol ar gyfer cadw a hyd gwasanaeth gan ddefnyddio data o gofrestr gweithwyr gofal cymdeithasol.

Gan ddefnyddio gwybodaeth o arolwg gweithlu 2024, rydyn ni’n gwybod bod bron i un o bob pedwar o'r gweithlu (23 y cant) yn anelu at adael y sector o fewn cyfartaledd o 13 mis. Pan ofynnwyd iddyn nhw pam eu bod yn anelu at adael, roedd y rhesymau a ddarparwyd yn cynnwys:

* cyflog isel
* diffyg cydnabyddiaeth a chefnogaeth
* amodau gwaith gwael
* diffyg cyfleoedd i ddatblygu gyrfa.

Gofynnwyd pam eu bod yn teimlo bod y sector yn ei chael hi'n anodd recriwtio, a sut y gellid gwneud gweithio ym maes gofal cymdeithasol yn fwy deniadol. Roedd eu hymatebion yn cynnwys teimlad y dylai rolau gofal cymdeithasol fod â chyflog uwch ac y dylid gwella amodau gwaith. Teimlai'r gweithlu hefyd y byddai mwy o gefnogaeth gan reolwyr, cyfleoedd datblygu gyrfa, cydnabyddiaeth a pharch, ac adnoddau a chefnogaeth y llywodraeth yn gwneud gofal cymdeithasol yn sector mwy deniadol i weithio ynddo.

* **gwella pa mor werthfawr mae'r gweithlu'n teimlo**

Dyma ganrannau'r gweithwyr sy'n teimlo eu bod yn cael eu gwerthfawrogi:

* gan eu cydweithwyr (80 y cant)
* y bobl maen nhw'n eu cefnogi (80 y cant)
* rheolwyr (70 y cant)
* asiantaethau partner (57 y cant)
* y cyhoedd (51 y cant)

Mae'r rhain i gyd yn uwch eleni nag yn 2023. Yn 2023, roedd y ffigurau ar gyfer asiantaethau partner yn 48 y cant a'r cyhoedd yn 44 y cant.

* **gwella sut mae'r cyhoedd yn gweld y gweithlu**

Ym mis Ionawr 2025, comisiynwyd Beaufort Research i ofyn cyfres o gwestiynau i 1,000 o aelodau’r cyhoedd yng Nghymru i ganfod beth yw eu barn am y sector gofal cymdeithasol.

* Dywedodd 73 y cant fod ganddyn nhw hyder mewn pobl sy'n gweithio ym maes gofal (i fyny o 72 y cant yn 2023)
* Dywedodd 65 y cant eu bod yn credu bod gweithwyr gofal preswyl bob amser yn fedrus ac yn broffesiynol yn yr hyn maen nhw'n ei wneud (i lawr o 67 y cant yn 2023)
* Mae 62 y cant yn credu bod gweithwyr gofal cartref bob amser yn fedrus ac yn broffesiynol yn yr hyn maen nhw'n ei wneud (i lawr o 65 y cant yn 2023).

### Camau gweithredu strategaeth y gweithlu 2024 i 2027

### Cynnydd camau gweithredu yn ystod 2024 i 2025:

1. **Parhau i hyrwyddo gofal cymdeithasol fel gyrfa o ddewis i'r cyhoedd, gyda phwyslais ar ysgolion, colegau a grwpiau heb gynrychiolaeth ddigonol**

**Ynghyd ag AaGIC, rydyn ni wedi:**

* parhau i gefnogi rhwydwaith gyrfaoedd iechyd a gofal cymdeithasol ar y cyd i rannu arfer da ac adnoddau, i wella recriwtio a chadw staff ar draws y sectorau
* parhau i gefnogi datblygiadau pellach o'r adnodd [Tregyrfa](https://careersville.heiw.wales/).

**Rydyn ni wedi:**

* parhau i ddarparu cyllid i gefnogi saith cysylltydd rhanbarthol fel y gellir ymgorffori cefnogaeth Gofalwn Cymru ar gyfer denu a recriwtio yn lleol ac yn rhanbarthol
* datblygu adnoddau a chynnal yr ymgyrch genedlaethol i gefnogi recriwtio i [ofal preswyl plant](https://gofalwn.cymru/newyddion). Cefnogwyd y gwaith hwn gan awdurdodau lleol a Chomisiynwyr Ifanc y 4C. Mae Comisiynwyr Ifanc y 4C yn grŵp o tua 60 o aelodau rhwng 6 a 19 oed, sy'n byw gyda theulu maeth neu mewn cartref plant yng Nghymru  
    
  Rhedodd yr ymgyrch mewn dwy ran, ym mis Mehefin 2024 ac yna eto ym mis Mawrth 2025. Yn ystod y cam cyntaf ym mis Mehefin 2024 cyrhaeddodd yr ymgyrch 317,169 o bobl drwy gyfryngau cymdeithasol (Facebook, Twitter/X ac Instagram) ac arweiniodd at 13,841 o ymweliadau â'r wefan a 1,983 o ymweliadau â phorth y swyddi. Rhedodd yr ail gam yn ystod mis Mawrth 2025 ac oherwydd lefel yr ymgyrchu, gwelsom niferoedd sylweddol drwy'r sianeli cymdeithasol, gan gynnwys dros bedwar miliwn o ymweliadau â Facebook, 288,088 o ymweliadau â LinkedIn a 25,900 o ymweliadau â YouTube. Arweiniodd hyn at 25,071 o ymweliadau â'r wefan, gan gynnwys 13,018 o ymweliadau â’r porth swyddi. Roedd yr adnoddau a ddatblygwyd yn cynnwys [straeon fideo cartrefi preswyl i blant](https://gofalwn.cymru/cyflogwyr/pecyn-cymorth/pecyn-cymorth-cartrefi-preswyl-i-blant/straeon-fideo-cartrefi-preswyl-i-blant), [cardiau dyfynnu cyfryngau cymdeithasol](https://gofalwn.cymru/cyflogwyr/pecyn-cymorth/pecyn-cymorth-cartrefi-preswyl-i-blant/cardiau-dyfynnu-cartrefi-preswyl-i-blant), [lluniau](https://gofalwn.cymru/cyflogwyr/pecyn-cymorth/pecyn-cymorth-cartrefi-preswyl-i-blant/lluniau-cartrefi-preswyl-i-blant) ac [asedau awdurdodau lleol](https://gofalwn.cymru/cyflogwyr/pecyn-cymorth/pecyn-cymorth-cartrefi-preswyl-i-blant/asedau-awdurdodau-lleol-cartrefi-preswyl-i-blant-2).

|  |  |
| --- | --- |
|  |  |

* cynnal yr ymgyrch gofal cartref ac ailalluogi, a oedd yn rhannu straeon a dysgu am yr amrywiaeth o rolau sydd ar gael ac yn edrych ar bwysigrwydd y gwasanaethau hyn. Roedd yr ymgyrch yn cynnwys [Karima](https://www.youtube.com/watch?v=kbpzuby4alc) – gweithiwr gofal cartref ymroddedig ers dros 15 mlynedd. Yn wreiddiol o Libya, gyda gradd mewn Daeareg, daeth o hyd i'r ffit perffaith mewn gwaith gofal fel mam sengl.   
    
  Fe wnaethon ni hefyd rannu [stori ail-alluogi Bill](https://www.youtube.com/watch?v=QFOtyYPtSzQ) – stori ysbrydoledig am sut y gwnaeth y gwasanaeth ail-alluogi ei gefnogi i adennill ei annibyniaeth yn dilyn toriad yn ei ffemwr. Cyrhaeddodd yr ymgyrch 1,189,850 o bobl drwy gyfryngau cymdeithasol (Facebook, Twitter/X, ac Instagram), ac arweiniodd at 13,474 o ymweliadau â'r wefan a 2,712 o ymweliadau â’r porth swyddi.

* dathlu’r cyfraniadau amhrisiadwy y mae prentisiaethau’n eu gwneud i’r sector gofal cymdeithasol a gofal plant yng Nghymru, fel rhan o Wythnos Genedlaethol Prentisiaethau. Fe wnaethon ni gysylltu [ein hymgyrch genedlaethol](https://gofalwn.cymru/newyddion/wythnos-genedlaethol-prentisiaethau) ag [ymgyrch prentisiaeth Gwneud Rhywbeth Clyfar](https://www.llyw.cymru/prentisiaethau-dewis-doeth) Llywodraeth Cymru. Roedd yr ymgyrch, ynghyd ag animeiddiadau, yn ein hatgoffa o’r manteision y mae prentisiaethau’n eu cynnig i [unigolion](https://youtu.be/zfyETAvuL6c) a [chyflogwyr](https://youtu.be/aCU22fEdqJg), gan feithrin twf, datblygiad a rhagoriaeth o fewn y sector. Gwelodd yr ymgyrch ymgysylltiad 11,452 o bobl trwy gyfryngau cymdeithasol (Facebook, Twitter/X, ac Instagram) ac arweiniodd at 15,287 o ymweliadau â’r wefan a 6,793 o ymweliadau â’r porth swyddi
* cyhoeddi amrywiaeth o erthyglau newyddion yn hyrwyddo cynllun Llysgenhadon Gofalwn Cymru, sy'n cynnwys blogiau gan [Cheryl](https://gofalwn.cymru/newyddion/blogiau-llysgennad-gofalwn-cymru-cheryl-doster), [Junior](https://gofalwn.cymru/newyddion/blogiau-llysgennad-gofalwn-cymru-junior-omoba), [Jamie](https://gofalwn.cymru/newyddion/blogiau-llysgennad-gofalwn-cymru-jamie-haddock), [Darylanne](https://gofalwn.cymru/newyddion/blog-llysgennad-darylanne-green), [Emmaline](https://gofalwn.cymru/newyddion/blog-llysgennad-emmaline-platek), [Kat](https://gofalwn.cymru/newyddion/blog-llysgennad-kat-jones) a [Susan](https://gofalwn.cymru/newyddion/susan-james), rhai o'n Llysgenhadon Gofalwn Cymru, am eu rôl a sut y daethant i ofal
* lansio [dogfen dolenni ac adnoddau defnyddiol](https://gofalwn.cymru/dolenni-defnyddiol-ac-adnoddau) Gofalwn Cymru ar gyfer athrawon, a ddatblygwyd i gefnogi athrawon gofal cymdeithasol presennol a newydd, ac yn y pen draw gefnogi ein gweithlu cenhedlaeth nesaf
* parhau i gefnogi a chydlynu Grŵp Cynghori Rhanddeiliaid Gofalwn Cymru, sy'n cynnwys rhanddeiliaid gan gynnwys y partneriaid blynyddoedd cynnar a gofal plant, awdurdodau lleol, ADSS Cymru, Adran Gwaith a Phensiynau, Gyrfaoedd Cymru, a sefydliadau dyfarnu fel City & Guilds a Chyd-bwyllgor Addysg Cymru (CBAC), er mwyn cryfhau'r cysylltiadau rhwng ceiswyr gwaith a gyrfaoedd mewn gofal cymdeithasol.

**Ar gyfer cynllun y gweithlu gwaith cymdeithasol, rydyn ni wedi**

* cynnal yr ymgyrch genedlaethol ar gyfer gwaith cymdeithasol lle rhannwyd straeon ar ein sianeli cyfryngau cymdeithasol, gan ddysgu am yr amrywiaeth o rolau sydd ar gael ac edrych ar ba werthoedd a rhinweddau sydd eu hangen arnoch i weithio ym maes gwaith cymdeithasol. Roedd yr ymgyrch yn cynnwys [Oliver](https://wecare.wales/stories/olivers-story), dyn ifanc annibynnol anhygoel sy'n caru pêl-droed, a gwnaethom hefyd daflu goleuni ar [Ruby](https://wecare.wales/stories/ruby-social-service-practitioner-apprentice), Cynghorydd Personol Gadael Gofal, a gwblhaodd brentisiaeth Ymarferydd Gwasanaethau Cymdeithasol yn ddiweddar ac sy'n gobeithio dod yn weithiwr cymdeithasol ei hun un diwrnod. Cyrhaeddodd yr ymgyrch 829,623 o bobl trwy gyfryngau cymdeithasol (Facebook, Twitter/X, ac Instagram) ac arweiniodd at 15,333 o ymweliadau â'r wefan a 2,686 o ymweliadau â’r porth swyddi.

A child in a jacket and a group of kids playing football

AI-generated content may be incorrect.

* parhau i hyrwyddo’r Cynllun Bwrsariaeth Gwaith Cymdeithasol (SWBS), fel bod myfyrwyr gwaith cymdeithasol yng Nghymru yn gwybod am y cyllid sydd ar gael i’w helpu gyda chost astudio

A green and white advertisement with people

AI-generated content may be incorrect.

**Ar gyfer y cynllun gweithlu iechyd meddwl strategol, ynghyd ag AaGIC rydyn ni wedi:**

* parhau i ddefnyddio'r adeilad gyrfaoedd iechyd meddwl yn [Nhregyrfa](https://aagic.gig.cymru/gyrfaoedd/gyrfaoedd-gig-cymru/tregyrfa/) i hyrwyddo gyrfaoedd iechyd meddwl, gan gynnig adnoddau, gwybodaeth a digwyddiadau byw
* cefnogi digwyddiad neuadd farchnad gyda'r nod o godi materion recriwtio a chadw staff
* mynychu prosiect ailgynllunio gwasanaeth cyflymach ar gyfer gwasanaethau gofal argyfwng. Mae hyn yn rhoi sylw i ddarpariaeth gofal argyfwng o safbwynt gofal cymdeithasol ac yn canolbwyntio ar gyd-gynhyrchu, mentora gan gymheiriaid a phrofiad byw.

1. **Parhau i gyflwyno rhaglenni a chynllunio cynlluniau i ehangu mynediad at yrfaoedd mewn gofal cymdeithasol**

**Rydyn ni wedi:**

* parhau i gyflwyno’r rhaglen Cyflwyniad i Ofal Cymdeithasol, gyda 852 o bobl yn cwblhau’r rhaglen yn ystod y flwyddyn
* cwblhau amrywiaeth o ddatblygiadau newydd i'r rhaglen Cyflwyniad i Ofal Cymdeithasol, gan gynnwys:
  + adolygu a diweddaru cynnwys y rhaglen i gyd-fynd â'r ddeddfwriaeth ddiweddaraf
  + creu cysylltiadau newydd gyda cholegau a phrifysgolion, drwy ymgysylltu a digwyddiadau parhaus
  + newid oedran y rhaglen tri diwrnod i fod yn 16+ yn hytrach na 18+, yn unol â phrentisiaethau
  + diweddaru cynnwys rhaglen y coleg a gosod y rhaglen honno i ddau ddiwrnod
  + datblygu [animeiddiad cyfathrebu](https://www.youtube.com/watch?v=BrGxtT-rl4w) i'w ddefnyddio ar ein rhaglenni Cyflwyniad i Ofal Cymdeithasol
  + cyhoeddi adnodd i athrawon, ac rydyn ni’n parhau i weithio gyda CBAC. Fe wnaethom gyflwyno pum digwyddiad gan gyrraedd cyfanswm o 100 o athrawon.
* datblygu cyfres newydd o weminarau sy'n esbonio sut i gael mynediad i wahanol rolau a meysydd gwaith yn y sector gofal cymdeithasol. Mae'r sesiynau 'Mynd i mewn' i gyd yn awr o hyd neu lai, maen nhw am ddim i unrhyw un sy'n byw yng Nghymru sydd â diddordeb mewn dysgu mwy am bwnc penodol mewn gofal, ac yn rhedeg ochr yn ochr ag ymgyrchoedd Gofalwn Cymru. Ymunodd cyfanswm o 132 o bobl â'r gweminarau ar draws tair sesiwn yn ystod y flwyddyn
* lansio’r sesiynau dysgu [Cyflwyniad i ddementia](https://gofalwn.cymru/hyfforddiant/rhaglenni/cyflwyniad-i-ddementia) newydd, gyda 161 o bobl yn cwblhau'r sesiwn eleni a 18 arall wedi cofrestru ar gyfer mis Mawrth 2025
* parhau â'n gwaith ymgysylltu a darparu cyflwyniad i hyfforddiant gofal cymdeithasol ar gyfer grwpiau heb gynrychiolaeth ddigonol ac ar gyfer y gweithlu yn y dyfodol gan gynnwys:
  + Cyngor Ffoaduriaid Cymru (WRC) ac Alltudion ar Waith (DPIA))
  + Cyngor Gweithredu Gwirfoddol Cymru (WCVA), ac fe wnaethom gynnal peilot Cyflwyniad i wirfoddoli
  + dwy raglen bwrpasol o’r Cyflwyniad i Ofal Cymdeithasol gyda’r gwasanaeth cofleidiol ar gyfer Ymddiriedolaeth y Brenin
  + sesiynau ar gyfer myfyrwyr Iechyd a gofal cymdeithasol lefel 4 Prifysgol Met Caerdydd
  + Cyngor Mwslimiaid Cymru
  + cefnogi Cyngor Bwrdeistref Sirol Rhondda Cynon Taf a Chyngor Bro Morgannwg gyda chynlluniau peilot rhanbarthol. Bydd mwy o ranbarthau’n cael eu cefnogi yn 2025 i 2026.
* cynnal dwy sesiwn hyfforddi gyda hyfforddwyr gwaith a mentoriaid i hyrwyddo cynnig Gofalwn Cymru. Fe wnaethon ni roi cyngor a chefnogaeth ynghylch rolau gofal cymdeithasol a CVau, cyfweliadau a ffurflenni cais. Cwblhaodd 30 o bobl y sesiynau, a chawsom adborth gwych
* cynnig gweminarau drwy'r rhaglen Gofalwn i annog cyflogwyr a hyfforddwyr gwaith i ddefnyddio'r porth swyddi a'r cynllun cyfweliad gwarantedig. Rydyn ni hefyd wedi gwneud gwelliannau i'r [cynllun cyfweliad gwarantedig](https://gofalwn.cymru/cyflogwyr/cynlluncyfweliadgwarantedig) gan ei wneud yn fwy hygyrch ac yn haws i geiswyr gwaith a chyflogwyr ei ddefnyddio. Hyd yn hyn, mae 52 o gyflogwyr wedi cofrestru ar gyfer y cynllun newydd
* lansio [bathodyn cymunedol Gofalwn Cymru](https://gofalwn.cymru/newyddion/bathodyn-cymunedol-girlguiding-cymru), mewn cydweithrediad â Girlguiding Cymru. Dathlodd y lansiad ymroddiad a gwaith caled yr aelodau ifanc a gymerodd ran yn y rhaglen beilot. Mae bathodyn gofal cymunedol Gofalwn Cymru wedi'i gynllunio i gwmpasu 6C gofal (gofal, tosturi, cymhwysedd, cyfathrebu, dewrder, ymrwymiad *[care,compassion, competence, communication, courage, commitment]*) ynghyd â gwydnwch a diogelu. Mae'r bathodyn hwn yn cynrychioli dull hwyliog o ofal sy’n ysbrydoli, gan feithrin sgiliau a gwerthoedd hanfodol yn yr aelodau ifanc

A logo with a heart and a hand

AI-generated content may be incorrect.

1. **Cynnal** [**seremoni’r Gwobrau flynyddol**](https://gofalcymdeithasol.cymru/y-gwobrau) **i ddathlu gwaith y sector**

**Rydyn ni wedi:**

* dathlu gwaith y sector yn seremoni wobrwyo Gwobrau 2024. Rhannwyd straeon cadarnhaol yr enillwyr a'r rhai a gyrhaeddodd y rownd derfynol i feithrin gwell ymwybyddiaeth a dealltwriaeth o werth gofal cymdeithasol a gwaith rhagorol y gweithlu gofal cymdeithasol. Gwnaeth naw deg tri o brosiectau a gweithwyr gofal o bob cwr o Gymru gynnig neu gael eu henwebu ar gyfer gwobrau 2024. Cwtogwyd i restr fer derfynol o wyth prosiect a 10 gweithiwr neu dîm, gan banel o feirniaid arbenigol. Yr enillwyr ar draws y chwe chategori oedd:
  + Adeiladu dyfodol disglair i blant a theuluoedd – [Born into Care, Cyngor Abertawe](https://gofalcymdeithasol.cymru/adnoddau/born-into-care-cyngor-abertawe-y-gwobrau-2024)
  + Gofalu am lesiant y gweithlu a'i wella – [Antur Waunfawr](https://gofalcymdeithasol.cymru/adnoddau/antur-waunfawr-y-gwobrau-2024)
  + Gweithio mewn partneriaeth – [Partneriaeth Strategol Casnewydd](https://gofalcymdeithasol.cymru/adnoddau/partneriaeth-strategol-casnewydd-y-gwobrau-2024)
  + Arweinyddiaeth effeithiol – [Sandra Stacey, Rheolwr Cartref Gofal Preswyl yng Nghyngor Sir y Fflint](https://gofalcymdeithasol.cymru/adnoddau/sandra-stacey-cyngor-sir-y-fflint-y-gwobrau-2024)
  + Gweithio yn ôl egwyddorion ymarfer sy'n seiliedig ar gryfderau – [Becky Evans, Arweinydd Tîm Powys yn Credu](https://gofalcymdeithasol.cymru/adnoddau/becky-evans-credu-y-gwobrau-2024)
  + Gwobr Gofalwn Cymru – [Linda Campbell, Gweithiwr Gofal i Cerecare N&DS Ltd yn Llanbedr Pont Steffan](https://gofalcymdeithasol.cymru/adnoddau/linda-campbell-cerecare-y-gwobrau-2024)
* lansio [Gwobrau 2025](https://gofalcymdeithasol.cymru/y-gwobrau/gwobrau-2025) ac wedi derbyn 127 o geisiadau, sydd tua thraean yn uwch na chyfanswm y llynedd. Gwahoddwyd aelodau’r cyhoedd i bleidleisio dros y ddau berson y maen nhw’n credu y dylid eu coroni’n enillwyr gwobr Arweinyddiaeth Ysbrydoledig a gwobr Gofalwn Cymru am weithwyr gofal rhagorol – gyda mwy na 5,700 o bobl yn pleidleisio. Cynhaliwyd y seremoni wobrwyo ar 1 Mai 2025
* dathlu gweithwyr sy'n darparu gofal drwy gyfrwng y Gymraeg drwy [wobr Gofalu trwy'r Gymraeg 2024](https://gofalcymdeithasol.cymru/y-gwobrau/gwobrau-blaenorol/2024/gwobr-gofalu-trwyr-gymraeg-2024), a gynhaliwyd yn Eisteddfod Genedlaethol Rhondda Cynon Taf. Dewiswyd yr enillydd, Elain Fflur Morris, Uwch Weithiwr Gofal yng Nghartref Bryn yr Eglwys yng Nghonwy, drwy bleidlais gyhoeddus lle pleidleisiodd mwy na 5,200 o bobl, dwbl y nifer a bleidleisiodd yn 2023.

1. **Comisiynu ymchwil i ddeall mwy am y cyfraniad y gall gwirfoddolwyr ei wneud i ofal cymdeithasol**

**Rydyn ni:**

* wedi comisiynu astudiaeth ymchwil newydd i ddeall sut mae gwirfoddoli yn cyfrannu at ofal cymdeithasol. Ariannwyd yr ymchwil gan Grant Strategol Gwirfoddoli Cymru Llywodraeth Cymru, a weinyddir gan Gyngor Gweithredu Gwirfoddol Cymru (WCVA). Parhaodd yr astudiaeth tan ddechrau 2025 a buom yn gweithio gyda Phrifysgol De Cymru, Sefydliad Iechyd a Gofal Cymdeithasol Cymru a'r Ganolfan Effeithiolrwydd Elusennau yn Ysgol Fusnes Bayes i wneud y gwaith hwn
* wedi dysgu mwy drwy'r ymchwil hwn, am y manteision a'r cyfleoedd a grëwyd gan wirfoddoli. Cawsom hefyd well dealltwriaeth o heriau gwirfoddoli a gweithio gyda gwirfoddolwyr mewn gofal cymdeithasol, yn enwedig mewn lleoliadau gofal preswyl i oedolion yng Nghymru
* yn mynd i ddefnyddio canfyddiadau’r ymchwil, a fydd yn cael ei gyhoeddi ddechrau 2025, i ddylanwadu ar y math o gefnogaeth a roddir ar waith ar gyfer gwirfoddoli. Byddwn hefyd yn defnyddio’r hyn a ddysgwn i lywio model cynaliadwy a chadarnhaol sy’n cydnabod arfer da presennol a chyfraniad gwerthfawr gwirfoddoli o fewn y sector
* hefyd wedi derbyn cyllid pellach gan WCVA i adeiladu ar ganfyddiadau ein hymchwil yn 2025 i 2026. Bydd hyn yn cynnwys creu adnodd dwyieithog sy'n arddangos y rolau sydd gan wirfoddolwyr mewn cartrefi gofal, a darn newydd o ymchwil i archwilio teithiau gwirfoddolwyr sy'n dod, neu sy'n bwriadu dod, yn weithwyr gofal cymdeithasol â thâl yng Nghymru.

### Camau gweithredu i'w datblygu rhwng 2025 a 2027:

1. **Gweithredu dulliau i ddeall a gwella canfyddiadau’r cyhoedd yn fwy effeithiol**

* Bydd y camau gweithredu hyn yn cael eu datblygu ymhellach yn 2025 i 2026, ond mae gwaith eisoes wedi dechrau gyda chwestiynau a ofynnwyd yn arolwg canfyddiadau’r cyhoedd ym mis Tachwedd 2024 a gynhaliwyd drwy Arolwg Omnibus Cymru, i asesu barn y cyhoedd ar y sector gofal cymdeithasol.


1. **Gwella arferion recriwtio a chadw staff yn y sector, gan gynnwys datblygu fframwaith cadw staff ac adnoddau i gefnogi arferion cyflogaeth da, er enghraifft cyfweliadau cadw ac ymadael, canllawiau cynllunio olyniaeth a chanllawiau recriwtio mwy diogel.**

**Rydyn ni’n:**

* mynd i ddatblygu'r cam gweithredu hwn ymhellach yn 2025 i 2026. Yn ystod 2023 i 2024, comisiynwyd sefydliad o'r enw Urban Foresight i gynnal ymchwil a archwiliodd sut y gellir mynd i'r afael â'r heriau gweithlu sy'n wynebu gofal cymdeithasol yng Nghymru. Rhannwyd yr ymchwil ar draws dwy thema: 1) Deall ymddygiadau chwilio am waith a 2) Deall denu, recriwtio, a rôl Gofalwn Cymru. Yn ogystal â chreu adroddiadau ac argymhellion ar draws y ddau faes ymchwil, gan gynnwys adroddiad sy'n canolbwyntio'n benodol ar y sector blynyddoedd cynnar a gofal plant, cynhyrchodd y gwaith hefyd ddau adnodd newydd i gyflogwyr:
  + [canllaw denu, recriwtio a chadw](https://insightcollective.socialcare.wales/assets/documents/WeCare-reports/Canllaw-i-gyflogwyr.pdf)  – sy’n cynnwys cyngor am bethau fel y ffordd orau o ddenu pobl i weithio yn y sector, a gwneud i staff deimlo eu bod yn cael eu gwerthfawrogi ar ôl iddyn nhw ymuno
  + [pecyn cymorth personas defnyddwyr](https://insightcollective.socialcare.wales/assets/documents/WeCare-reports/Pecyn-cymorth-personas-defnyddwyr.pdf) – sy'n disgrifio sut y gellir defnyddio personas defnyddwyr i gefnogi ceiswyr gwaith yn y sector gofal cymdeithasol, gyda sawl persona enghreifftiol.

|  |
| --- |
| 1. **Datblygu systemau sy'n monitro:**    * + **teithiau dysgwyr o'r adeg y maen nhw’n cwblhau eu dyfarniad hyd at gyflogaeth.**      + **cadw unwaith y maen nhw mewn cyflogaeth.**      + **y daith o wefan Gofalwn Cymru i gyflogaeth.** |

* Bydd y camau gweithredu hyn yn cael eu datblygu ymhellach yn 2026 i 2027



## 3. Modelau gweithlu di-dor

### Ein huchelgais erbyn 2030

**Modelau gweithlu aml-broffesiynol ac aml-asiantaeth fydd y norm.**

### Mesurau effaith

Mae gweithio di-dor yn cael ei effeithio gan amrywiaeth o ffactorau, felly byddai cynnydd cadarnhaol yn y thema hon yn golygu:

* **ymgysylltu â byrddau gweithlu rhanbarthol bob blwyddyn i gael adborth ynghylch sut mae anghenion gweithlu integredig yn cael eu diwallu**

Mae Byrddau Partneriaeth Rhanbarthol wedi cael eu creu fel rhan o’r [Ddeddf Gwasanaethau Cymdeithasol a Llesiant](https://www.legislation.gov.uk/cy/anaw/2014/4/contents/welsh) i:

* + gwella llesiant y boblogaeth
  + gwella sut mae gwasanaethau iechyd a gofal yn cael eu darparu.

Rhaid i bob Bwrdd Partneriaeth Rhanbarthol:

* + creu asesiad poblogaeth rhanbarthol a chynllun ardal rhanbarthol
  + creu adroddiad blynyddol rhanbarthol
  + dangos ymgysylltiad a chyd-gynhyrchu dinasyddion

Mae saith Bwrdd Partneriaeth Rhanbarthol yng Nghymru:

[Bwrdd Partneriaeth Rhanbarthol Caerdydd a’r Fro](https://cavrpb.org/?lang=cy)

[Bwrdd Partneriaeth Rhanbarthol Cwm Taf Morgannwg](https://ctmregionalpartnershipboard.co.uk/cy/)

[Bwrdd Partneriaeth Rhanbarthol Gwent](http://www.gwentrpb.wales/home)

[Bwrdd Partneriaeth Rhanbarthol Gorllewin Cymru](https://wwrpb.org.uk/cy/)

[Bwrdd Partneriaeth Rhanbarthol Gogledd Cymru](https://www.cydweithredfagogleddcymru.cymru/bwrdd-partneriaeth-rhanbarthol-gogledd-cymru/)

[Bwrdd Partneriaeth Rhanbarthol Gorllewin Morgannwg](https://www.westglamorgan.org.uk/cy/cymraeg/)

[Bwrdd Partneriaeth Rhanbarthol Powys](https://cy.powysrpb.org/)

* **monitro ac adrodd blynyddol ar Raglen Datblygu’r Gweithlu Gofal Cymdeithasol Cymru (SCWWDP) i ddeall blaenoriaethau gweithlu gwasanaethau integredig.**

Mae [Grant Datblygu Gweithlu Gofal Cymdeithasol Cymru](https://socialcare.wales/social-care-wales-workforce-development-programme-scwwdp) (SCWWDP) yn rhaglen grant hirsefydlog i gefnogi hyfforddiant a datblygu'r gweithlu ar draws gofal cymdeithasol yng Nghymru. Rydyn ni’n monitro grant SCWWDP yn flynyddol ac yn adrodd i'n Bwrdd. Rydyn ni wedi cyhoeddi'r adroddiad themâu a chanfyddiadau cenedlaethol o [sut y buddsoddwyd grant SCWWDP gan ranbarthau yn 2023 i 2024](https://socialcare.wales/social-care-wales-workforce-development-programme-scwwdp/main-findings-from-the-social-care-wales-workforce-development-grant).

### Camau gweithredu strategaeth y gweithlu 2024 i 2027

### Cynnydd camau gweithredu yn ystod 2024 i 2025:

1. **Parhau i gefnogi fframweithiau ymarfer a datblygiadau tebyg i bwysleisio a chefnogi gweithio amlbroffesiynol.**

**Mae Llywodraeth Cymru:**

* fel rhan o'r rhaglen drawsnewid ar gyfer gofal cymdeithasol plant yng Nghymru, wedi cynnal cyfnod o ymgysylltu cenedlaethol ar y Strategaeth Ymarfer Amlasiantaeth Genedlaethol ar gyfer Plant. Drwy ymgysylltu ag awdurdodau lleol a'u partneriaid wrth ddarparu gwasanaethau cymdeithasol plant ledled Cymru, gan gynnwys y trydydd sector, yr heddlu, a byrddau diogelu a chyrff cenedlaethol, casglwyd barn a thystiolaeth ynghylch sut y gall strategaeth a fframwaith ymarfer cenedlaethol ychwanegu'r gwerth mwyaf.
* wedi rhannu yn ystod y flwyddyn ddiwethaf, ddau bapur ymgysylltu a oedd yn nodi nod y fframwaith a sut y byddai'n gweithio'n ymarferol, yn ogystal â drafftiau o safonau a argymhellir. Ar ôl gorffen y cyfnod ymgysylltu, gwnaed gwaith i ddatblygu drafft diwygiedig o'r fframwaith i'w rannu ar gyfer mwy o ymgysylltu ac adborth.
* wedi diwygio'r fframwaith drafft a'i grynhoi o 26 safon arfaethedig i bum safon, sy'n canolbwyntio ar waith amlasiantaeth. Cyhoeddwyd ym mis [Ionawr 2025](https://www.llyw.cymru/datganiad-ysgrifenedig-diweddariad-ar-y-strategaeth-genedlaethol-ar-ymarfer-amlasiantaethol-ar) bod angen mwy o waith i gryfhau'r strategaeth a'r pum safon aml-asiantaeth, yn ogystal â datblygu adnoddau ychwanegol.
* yn mynd i gyhoeddi'r strategaeth a'r set gyntaf o nodiadau ymarfer ar ddechrau 2025 i 2026. Yna bydd mwy o nodiadau ymarfer yn cael eu cyhoeddi yn ystod 2025 i 2026, a bydd gwaith hefyd yn dechrau ar ddatblygu fframwaith atebolrwydd ar y cyd.

**Ynghyd ag AaGIC, rydyn ni wedi:**

* parhau i gyfrannu at a chefnogi thema datblygu’r gweithlu a sefydliadol y rhaglen ofal sylfaenol strategol
* lansio adnodd e-ddysgu sy'n cefnogi gwneud penderfyniadau ar y cyd ar draws iechyd a gofal cymdeithasol, sydd ar gael ar [Tŷ Dysgu](https://ytydysgu.heiw.wales/).

**Rydyn ni wedi:**

* parhau i gefnogi [Rhaglen trawsnewid gwasanaethau plant Llywodraeth Cymru](https://www.llyw.cymru/rhaglen-trawsnewid-gwasanaethau-plant-0) gan gynnwys y [Strategaeth Genedlaethol ar Ymarfer Amlasiantaethol ar gyfer Plant](https://www.llyw.cymru/datganiad-ysgrifenedig-diweddariad-ar-y-strategaeth-genedlaethol-ar-ymarfer-amlasiantaethol-ar) a [Chanllawiau AGC ar gofrestru cartref gofal i blant yng Nghymru](https://www.arolygiaethgofal.cymru/canllawiau-ar-gofrestru-cartref-gofal-i-blant-yng-nghymru)
* comisiynu gweithdy sgiliau ar Drosglwyddo Ymgymeriadau (Diogelu Cyflogaeth) (TUPE) ar gyfer awdurdodau lleol i'w cefnogi fel rhan o'r broses o dynnu elw o ffrwd waith gofal plant.
* parhau i weithio gyda phartneriaid i ehangu'r hyfforddiant, gan gynnwys hyfforddiant cymhwyso nyrsys, sydd ar gael i weithwyr iechyd a gofal cymdeithasol mewn cartrefi gofal.

1. **Parhau i hyrwyddo adnoddau a rhwydweithiau, yn seiliedig ar y fframwaith aml-broffesiynol ar gyfer gweithio integredig, sy'n arddangos enghreifftiau o weithio aml-broffesiynol effeithiol.**

**Y rhaglen strategol ar gyfer gofal sylfaenol:**

* parhau i godi ymwybyddiaeth, hyrwyddo a chefnogi gweithrediad y [Fframwaith Aml-Broffesiynol ar gyfer Gweithio Integredig](https://view.officeapps.live.com/op/view.aspx?src=https%3A%2F%2Fprimarycareone.nhs.wales%2Ftools%2Fcommunity-infrastructure-ci-programme%2Fcommunity-infrastructure-ci-programme%2Fcommunity-infrastructure-ci-programme%2Fmp-framework-for-integrated-working-full-read-v1-0-docx%2F&wdOrigin=BROWSELINK) (MPF). Roedd hyn yn cynnwys rhoi cyflwyniadau ar y MPF i wahanol grwpiau rhanddeiliaid ac arweinyddiaeth a chynhyrchu [tudalen we](https://gofalsylfaenolun.gig.cymru/offer/fframwaith-amlbroffesiynol-ar-gyfer-gweithio-integredig/) MPF gyda:
  + gwybodaeth gefndirol am bwrpas, swyddogaeth a defnydd yr MPF
  + fideos yn esbonio pob un o'r parthau MPF
  + fideos tystiolaeth o brofiadau ymarferwyr o ddefnyddio'r MPF yn eu gwaith
  + mynediad i'r Matrics Datblygu MPF rhyngweithiol
* dechrau datblygu cynllun cam 2 ar dudalen, gan amlinellu dull strategol tymor hwy o godi ymwybyddiaeth, hyrwyddo a chynyddu defnydd y MPF, ynghyd â chael mewnwelediad defnyddwyr i wella a chynyddu ei ymarferoldeb.

**Rydyn ni wedi:**

* parhau i gyfrannu at gyflawni [Cynllun Gweithredu Strategol Anabledd Dysgu](https://www.llyw.cymru/cynllun-gweithredu-strategol-anabledd-dysgu-2022-i-2026-html), fel rhan o'n rôl ar y Grŵp Cynghori Gweinidogol
* parhau i gefnogi’r defnydd o becyn cymorth cymhwysedd i gefnogi rôl aseswyr dibynadwy
* parhau i gefnogi a chymryd rhan mewn byrddau gweithlu rhanbarthol a byrddau partneriaeth rhanbarthol
* parhau i gefnogi polisi’r llywodraeth a mentrau rhanddeiliaid, gan gynnwys tynnu elw o ofal plant sy’n derbyn gofal, gwella amodau’r gweithlu gofal cymdeithasol ac [adnewyddu camau gweithredu Cymru Iachach](https://www.llyw.cymru/cymru-iachach-cynllun-hirdymor-ar-gyfer-iechyd-gofal-cymdeithasol)
* parhau i gefnogi gwaith y Rhwydwaith Dysgu a Gwella ar gyfer Ailalluogi i rannu arfer ac edrych ar atebion. Roedd hyn yn cynnwys rhannu'r prif ganfyddiadau o'r ymchwil gan Lab Data Rhwydwaith (NDL) Cymru a ganfu, er bod gwasanaethau ailalluogi yn amrywio o ran sut maen nhw'n cael eu trefnu a'u darparu ledled Cymru, bod llai o bobl wedi cael cynlluniau gofal hirdymor ar ôl defnyddio'r gwasanaethau hyn. Cyfrannodd yr ymchwil at adroddiad Lab Data Rhwydwaith y DU gan y Sefydliad Iechyd ‘[*Are intermediate care services stretched too thin*?](https://www.health.org.uk/reports-and-analysis/briefings/are-intermediate-care-services-stretched-too-thin)’.

**Ar gyfer cynllun y gweithlu gwaith cymdeithasol, rydyn ni:**

* wedi parhau i fynychu cyfarfodydd cenedlaethol gyda rheolwyr y gweithlu a'r sefydliadau addysg uwch, fel ein bod yn ymwybodol o unrhyw heriau sy'n wynebu'r proffesiwn gwaith cymdeithasol
* wedi parhau i gydlynu a chadeirio grŵp Rhanddeiliaid y Proffesiwn Gwaith Cymdeithasol bob chwarter
* yn gweithio'n agos gyda'n cydweithwyr ym maes sicrhau ansawdd addysg i archwilio datblygiad canllawiau i gynorthwyo gweithwyr cymdeithasol gyda'u datblygiad proffesiynol parhaus (DPP)

**Ar gyfer y cynllun gweithlu iechyd meddwl strategol, ynghyd ag AaGIC rydyn ni wedi:**

* parhau i gefnogi Rhwydwaith Arweinwyr Proffesiynol Iechyd Meddwl Cymeradwy Cymru Gyfan i rannu arfer da ac adnoddau i gefnogi datblygu a gwella rolau
* cyfrannu at y gwaith, a wnaed gan dîm addysg ymarfer iechyd meddwl y Proffesiynau Iechyd Cynghreiriol (AHP), i gwmpasu lleoliadau iechyd meddwl yn y proffesiynau AHP
* lansio’r prosiect coleg adfer cenedlaethol i gwmpasu'r achos busnes ar gyfer datblygu coleg adfer cenedlaethol yng Nghymru. Mae coleg adfer yn wasanaeth iechyd meddwl dan arweiniad cyfoedion sy'n cael ei arwain gan egwyddorion gobaith, rheolaeth a chyfle ym mhopeth y mae'n ei wneud. Mae’r cyrsiau'n cael eu cyd-gynhyrchu a'u cyd-gyflwyno gan hyfforddwyr cyfoedion sydd â phrofiad bywyd o heriau iechyd meddwl a staff iechyd meddwl, gofal cymdeithasol neu'r sector gwirfoddol.

1. **Parhau i weithio ar y cyd ag AaGIC ar gynlluniau gweithlu sy'n effeithio ar y ddau sector a manteisio i'r eithaf ar gyfleoedd ar gyfer gweithio di-dor a hyfforddiant ar y cyd, gan gynnwys nyrsio, gofal sylfaenol, a'r cynllun Gweithlu Iechyd Meddwl ar y cyd.**

**Mae AaGIC wedi:**

* lansio’r [Cynllun Gweithlu Strategol ar gyfer Gofal Sylfaenol 2025 i 2030](https://aagic.gig.cymru/files/swppc-2024-cym/)
* lansio’r [Cynllun Strategol ar gyfer y Gweithlu Nyrsio yng Nghymru 2025 i 2030](https://aagic.gig.cymru/newyddion/aagic-yn-lansio-cynllun-gweithlu-nyrsio-strategol-cymru-2025-2030/) ac fe wnaethon ni barhau i fynychu grŵp Rhanddeiliaid 'Nyrsys Cofrestredig mewn Gofal Cymdeithasol’.

**Ar gyfer y cynllun gweithlu iechyd meddwl strategol, ynghyd ag AaGIC rydyn ni wedi:**

* parhau i symud ymlaen â gweithredu Cynllun Strategol y Gweithlu Iechyd Meddwl
* cyhoeddi [adolygiad gwerthuso](https://heiw.nhs.wales/files/evaluation-of-the-implementation-of-the-strategic-mental-health-workforce-plan-2024/) o weithrediad blwyddyn gyntaf Cynllun Strategol y Gweithlu Iechyd Meddwl
* cyhoeddi [cylchlythyr haf](https://heiw.nhs.wales/files/strategic-mental-health-workforce-plan-for-health-and-social-care-summer-newsletter-2024/) a [chylchlythyr uchafbwyntiau 2024-2025](https://heiw.nhs.wales/files/smhwfp-2024-highlights-newsletter/) i roi’r wybodaeth ddiweddaraf a hysbysu rhanddeiliaid am y cynnydd yn erbyn uchelgeisiau’r Cynllun Gweithlu Iechyd Meddwl Strategol.

### 

### Camau gweithredu i'w datblygu rhwng 2025 a 2027:

1. **Mewn ymateb i fodelau gwasanaeth, addasu neu weithredu mentrau ac adnoddau sy'n canolbwyntio ar y gweithlu i gefnogi gweithio ar draws ffiniau iechyd a gofal cymdeithasol.**

* Bydd y camau gweithredu hyn yn cael eu datblygu ymhellach yn 2026 i 2027



## 4. Adeiladu gweithlu sy'n barod yn ddigidol

### 

### Ein huchelgais erbyn 2030

**Bydd galluoedd digidol a thechnolegol y gweithlu wedi'u datblygu'n dda a'u defnyddio'n eang; i wneud y gorau o'r ffordd rydyn ni’n gweithio a'n helpu i ddarparu'r gofal gorau posibl i bobl.**

### Mesurau effaith

Mae gweithlu sy'n barod yn ddigidol yn cael ei effeithio gan amrywiaeth o ffactorau. Er mwyn deall cynnydd yn y thema hon mae angen i ni sefydlu ffyrdd priodol o fesur aeddfedrwydd a llythrennedd digidol, gan gynnwys hyder. Rydyn ni’n bwriadu gwneud hyn, yn dilyn cyhoeddi'r adroddiad cenedlaethol ar ganfyddiadau'r offeryn potensial digidol, a ddisgwylir yn gynnar yn 2025 i 2026.

### Camau gweithredu strategaeth y gweithlu 2024 i 2027

### Cynnydd camau gweithredu yn ystod 2024 i 2025:

1. **Cynnal asesiad aeddfedrwydd digidol a llythrennedd gyda'r sector gofal cymdeithasol.**

**Rydyn ni wedi:**

* cyd-gynhyrchu [offeryn potensial digidol](https://gofalcymdeithasol.cymru/ymchwil-a-data/deall-eich-potensial-digidol) gyda phartneriaid i helpu sefydliadau ac unigolion i ddysgu mwy am eu haeddfedrwydd digidol. Ym mis Mawrth 2025, roedd 1,200 o bobl o bob cwr o ofal cymdeithasol yng Nghymru wedi defnyddio'r offeryn. Bydd y wybodaeth a gesglir yn rhoi cipolwg i ni ar y sefyllfa ledled Cymru, a byddwn yn rhannu hwn mewn adroddiad yn ddiweddarach yn 2025.

1. **Parhau i ddatblygu adnoddau ac ystyried cyfleoedd i ehangu mynediad at ddysgu a datblygu digidol.**

**Ynghyd ag AaGIC, rydyn ni wedi:**

* parhau i gefnogi gwaith parhaus gwefan datblygiad proffesiynol [Gwella](https://nhswalesleadershipportal.heiw.wales/about-gwella) sy'n nodi llwybrau dysgu a chyfleoedd i weithwyr proffesiynol ym maes gofal cymdeithasol ac iechyd
* parhau i weithio gyda phartneriaid i gynyddu argaeledd a chatalog atebion dysgu rhithwir, gan gynnwys e-ddysgu, ystafell ddosbarth rithwir, ac efelychu.

**Rydyn ni wedi:**

* parhau i hyrwyddo’r ystod o adnoddau dysgu digidol a [modiwlau dysgu](https://gofalcymdeithasol.cymru/adnoddau-canllawiau/modiwlau-dysgu), gan gynnwys y meysydd canlynol:
  + Diogelu
  + Atal a rheoli heintiau
  + Yr iaith Gymraeg
  + Ymarfer sy'n seiliedig ar gryfderau
  + Llesiant
  + Cydbwyso hawliau a chyfrifoldebau
  + Fframwaith sefydlu Cymru gyfan
  + Asesiad cyflogwr
  + Niwrowhaniaeth
* adolygu’r [modiwl dysgu digidol cydbwyso hawliau a chyfrifoldebau](https://socialcare.wales/learning-modules/balancing-rights-and-responsibilities) gyda chymuned ymarfer Care Aims, a roddodd adborth gwych i ni

Mae'r grŵp wrth eu bodd â pha mor hygyrch yw'r cynnwys, y fformat deniadol, bod gwahanol arddulliau dysgu ar gael a sut y denodd y modiwl ni i gyd i mewn heb fynd yn ormodllethol. 
O ran yr adnoddau, mae'r ffeiliau pdf yn ddefnyddiol i gyfeirio atyn nhwt ac i’w hargraffu, fel nad yw'r modiwl yn teimlo fel un 'unwaith ac am byth' ond yn adnodd i gefnogi arfer dyddiol. Yn ogystal â'r cynnwys sy'n cydbwyso hawliau a chyfrifoldebau, mae cymaint o werthfawrogiad o'r cysylltiadau a wneir â pholisi a deddfwriaeth sy'n rhoi cryfder i'r gwaith. 
Adborth gan Care Aims


* parhau i flaenoriaethu gwella llythrennedd digidol a seilwaith digidol yn y gweithlu drwy grant Rhaglen Datblygu Gweithlu Gofal Cymdeithasol Cymru (SCWWDP). Mae [adroddiad blynyddol SCWWDP](https://gofalcymdeithasol.cymru/amdanom-ni/strategaeth-gweithlu/rhaglen-datblygu-gweithlu-gofal-cymdeithasol-cymru/prif-ganfyddiadau-or-rhaglen-datblygu-gweithlu-gofal-cymdeithasol-cymru) yn dangos blaenoriaethau’r gweithlu o ran galluoedd digidol a thechnolegol a ariennir gan y grant
* cefnogi Straen Trawmatig Cymru i ddatblygu e-ddysgu wedi'i wella ar gyfer trawma a sgiliau trawma a fydd yn cael ei gyflwyno yn 2025 i 2026. Bydd hyn am ddim i ymarferwyr gofal cymdeithasol plant ei gyrchu
* parhau i gynrychioli buddiannau gofal cymdeithasol mewn amrywiaeth o grwpiau polisi a gweithgorau gan gynnwys:
  + Grŵp gwaith ac is-grŵp sgiliau Deallusrwydd Artiffisial (AI), sy'n rhan o Gomisiwn AI ar gyfer iechyd a gofal cymdeithasol
  + Bwrdd Prosiect Gofal Cartref Menter Ymchwil Busnesau Bach (SBRI)
  + grwpiau llywio prosiect ADSS Cymru, CoPilot a PredicAire
  + cymuned ymarfer cynhwysiant digidol.
* gweithio gyda Hwb Gwyddorau Bywyd Cymru i ddatblygu canllaw ar gyfer defnyddio deallusrwydd artiffisial yn ddiogel ac yn foesegol mewn gofal cymdeithasol, i gefnogi gwaith Comisiwn deallusrwydd artiffisial mewn Iechyd a Gofal Cymdeithasol. Byddwn yn cyhoeddi hwn yng ngwanwyn 2025.
* hyrwyddo a rhannu dysgu am ddefnydd arloesol o dechnoleg mewn gofal cymdeithasol drwy'r [chwiliwr prosiect](https://grwpgwybodaeth.gofalcymdeithasol.cymru/porwr-prosiectau/newid-o-systemau-papur-i-systemau-ar-lein-mewn-cartrefi-nyrsio-yng-nghaerdydd-a-chasnewydd), gan gynnwys:
  + [treial o dechnoleg digidol ar gyfer rheoli meddyginiaeth ym Mhen-y-bont](https://grwpgwybodaeth.gofalcymdeithasol.cymru/porwr-prosiectau/treialu-technoleg-rheoli-meddyginiaeth)
  + [defnyddio technoleg ddigidol i gefnogi gwaith cyfleoedd dydd sy'n seiliedig ar gryfderau ac yn canolbwyntio ar yr unigolyn yn Nhorfaen](https://grwpgwybodaeth.gofalcymdeithasol.cymru/porwr-prosiectau/using-digital-technology-to-support-strengths-based-person-centred-working-in-day-opportunities)
  + [peilot ap asesu poen deallusrwydd artiffisial yng nghartrefi gofal Gwent](https://grwpgwybodaeth.gofalcymdeithasol.cymru/porwr-prosiectau/peilot-ap-asesu-poen-deallusrwydd-artiffisial-yng-nghartrefi-gofal-gwent)
  + [newid o systemau papur i systemau ar-lein mewn cartrefi nyrsio yng Nghaerdydd a Chasnewydd](https://grwpgwybodaeth.gofalcymdeithasol.cymru/porwr-prosiectau/newid-o-systemau-papur-i-systemau-ar-lein-mewn-cartrefi-nyrsio-yng-nghaerdydd-a-chasnewydd)
* cefnogi Cymunedau Digidol Cymru i gyflwyno dau weithdy hyrwyddwyr digidol fel y gall pobl sydd â diddordeb mewn dod yn hyrwyddwr digidol ar gyfer eu gweithle ddysgu sut i helpu cydweithwyr i ddatblygu eu gwybodaeth, eu sgiliau a'u hyder wrth ddefnyddio technoleg ddigidol i'w cefnogi yn eu rolau.

**Ar gyfer cynllun y gweithlu gwaith cymdeithasol, rydyn ni wedi:**

* cynnal sesiwn fel rhan o Wythnos Gwaith Cymdeithasol, gyda siaradwyr o Brifysgol Caerdydd a Chymdeithas Cyfarwyddwyr Gwasanaethau Cymdeithasol Cymru (ADSS Cymru), am ‘Ddeallusrwydd Artiffisial (AI) a gwaith cymdeithasol - cydbwyso arloesedd ac uniondeb,’ a oedd yn canolbwyntio ar:
  + sut y gellir defnyddio technolegau AI o fewn gwaith cymdeithasol, a'u manteision posibl
  + yr heriau moesegol sy'n gysylltiedig â deallusrwydd artiffisial mewn gwaith cymdeithasol, gan gynnwys materion preifatrwydd, caniatâd a rhagfarn
  + sut mae deallusrwydd artiffisial yn dylanwadu ar y deinameg rhwng gweithwyr cymdeithasol a chleientiaid, a strategaethau i gynnal ymddiriedaeth ac empathi
  + arferion gorau ar gyfer integreiddio moesegol deallusrwydd artiffisial mewn gwaith cymdeithasol, gan sicrhau bod technoleg yn gwella'r proffesiwn
  + y canllawiau a’r argymhellion diweddaraf ar gyfer defnyddio deallusrwydd artiffisial mewn gwaith cymdeithasol, er mwyn sicrhau eich bod yn cydymffurfio â’r safonau a’r arferion cyfredol.

**Ar gyfer y cynllun gweithlu iechyd meddwl strategol, ynghyd ag AaGIC rydyn ni wedi:**

* lansio cyrsiau Llythrennedd Iechyd Meddwl Sylfaen (Lefel 1) ac Ymwybyddiaeth o Drawma, o fewn y platfform dysgu digidol [Y Tŷ Dysgu](https://ytydysgu.heiw.wales/), i helpu staff i deimlo'n fwy gwybodus am iechyd meddwl ac yn fwy cyfforddus wrth siarad â phobl am eu sefyllfaoedd. Mae'r cyrsiau hefyd wedi'u cynllunio i gefnogi pobl i wneud argymhellion cyfeirio cadarnhaol, ac i roi cyngor priodol wrth ddelio ag iechyd meddwl
* lansio nifer o fodiwlau dysgu ar-lein gan gynnwys:
  + iechyd meddwl amenedigol
  + gwasanaethau iechyd meddwl plant a phobl ifanc
  + NEST - Meithrin, Grymuso, Diogel, Dibynadwy (*Nurturing, Empowering, Safe, Trusted*)
  + DiADeM - Gwneud diagnosis o ddementia
  + Anableddau dysgu (haen 2 wedi'i gwella)


### Camau gweithredu i'w datblygu rhwng 2025 a 2027:

1. **Datblygu cynllun gweithredu yn seiliedig ar ganfyddiadau'r asesiad aeddfedrwydd digidol a llythrennedd.**

* Bydd y cam gweithredu hwn yn cael ei ddatblygu ymhellach yn 2025 i 2026

1. **Gweithredu ffyrdd o wella aeddfedrwydd a llythrennedd digidol, gan gynnwys hyder, y gweithlu iechyd a gofal cymdeithasol ehangach yng Nghymru, gan adlewyrchu'r cynllun gweithredu.**

* Bydd y camau gweithredu hyn yn cael eu datblygu ymhellach yn 2026 i 2027



## 5. Addysg a dysgu rhagorol

### Ein huchelgais erbyn 2030

**Bydd y buddsoddiad mewn addysg a dysgu ar gyfer gweithwyr proffesiynol iechyd a gofal cymdeithasol yn darparu'r sgiliau a'r galluoedd sydd eu hangen i ddiwallu anghenion pobl yng Nghymru.**

### Mesurau effaith

Mae addysg a dysgu rhagorol yn cael eu heffeithio gan amrywiaeth o ffactorau, felly byddai cynnydd cadarnhaol ar gyfer y thema hon yn golygu:

* **Gostyngiad yng nghanran y gweithlu cofrestredig sydd heb y cymwysterau sydd eu hangen i adnewyddu eu cofrestru.**

Ym mis Rhagfyr 2023, canran y gweithlu cofrestredig oedd heb y cymwysterau angenrheidiol i adnewyddu eu cofrestru oedd:

* + 52 y cant o weithlu cartrefi gofal i oedolion,
  + 43 y cant o'r gweithlu gofal yn y cartref, a
  + 73 y cant o'r gweithlu gofal plant preswyl

Yn ystod 2025 i 2026 byddwn yn gweithio i gael darlun diweddaraf o'r mesur hwn

* **cynnydd yng nghanran y gweithlu sy'n dweud eu bod yn cael yr hyfforddiant cywir i'w cefnogi yn eu rôl**

Dywedodd 87 y cant o'r gweithlu fod ganddyn nhw'r hyfforddiant cywir ar gyfer eu rôl (o'i gymharu â 79 y cant yn 2023). Yn yr un modd, mae gan y mwyafrif helaeth (80 y cant) ddigon o hyfforddiant i gyflawni eu gofynion DPP.

Er bod y mwyafrif helaeth wedi datgan eu bod wedi cael digon o hyfforddiant yn eu rôl a digon i gwblhau eu DPP, roedd un o bob pedwar eisiau mwy. I'r gwrthwyneb, mae data ansoddol wedi awgrymu bod diffyg cyfleoedd datblygu gyrfa yn broblem yn y sector. Mae hyn yn awgrymu, er bod pobl yn teimlo bod ganddyn nhw ddigon o hyfforddiant i gyflawni eu rôl bresennol, efallai nad yw'n ddigon i gefnogi datblygiad gyrfa.

I'r rhai a awgrymodd nad oedd ganddyn nhw ddigon o hyfforddiant, gofynnwyd beth oedd y rhwystrau i'w dderbyn. Fe wnaethon nhw son am ddiffyg amser, cost ariannol iddyn nhw a'u cyflogwr, diffyg hyfforddiant ar gael, ac nad oedd weithiau'n ddigon hygyrch.

* **cynnydd yn nifer yr unigolion sy'n cwblhau prentisiaethau**

Rhwng 2024 a 2025, cwblhaodd 3,272 o bobl brentisiaeth iechyd a gofal cymdeithasol o'i gymharu â 2,390 yn 2023 i 2024.

### Camau gweithredu strategaeth y gweithlu 2024 i 2027

### Cynnydd camau gweithredu yn ystod 2024 i 2025:

1. **Parhau i weithio gyda phartneriaid a darparwyr addysg i wneud yn siŵr bod addysg yn diwallu anghenion y system iechyd a gofal cymdeithasol, ac yn cynnwys rhaglenni a gynigir yn y Gymraeg.**

**Rydyn ni wedi:**

* parhau i weithio gyda sefydliadau dyfarnu i wella a chynnal y ddarpariaeth o gymwysterau galwedigaethol
* parhau i weithio gyda chyflogwyr a darparwyr dysgu i gefnogi dulliau cynaliadwy o gyflwyno cymwysterau galwedigaethol
* parhau i gynnal rhwydweithiau’r Grŵp Cynghori ar Gymwysterau a Safonau (QSAG) a fframwaith sefydlu Cymru Gyfan (AWIF) i gydweithio ac i fynd i’r afael â materion cyffredin
* datblygu set o adnoddau cenedlaethol dwyieithog i'w defnyddio gan ddysgwyr, darparwyr dysgu a chyflogwyr i gefnogi addysgu a dysgu cymwysterau Sgiliau Hanfodol. Ysgrifennwyd yr adnoddau i ddatblygu cymhwyso sgiliau rhifedd a chyfathrebu, a adlewyrchir drwy weithgareddau gwaith cyffredin mewn gofal cymdeithasol
* parhau i weithio gyda chydweithwyr ledled yr Alban, Gogledd Iwerddon, a Lloegr i adolygu'r Safonau Galwedigaethol Cenedlaethol (SGC) ar gyfer gofal cymdeithasol, y blynyddoedd cynnar, a gofal plant. Fe wnaethom hefyd rannu gwybodaeth am yr adolygiad gyda'r sector gofal cymdeithasol yng Nghymru drwy ddigwyddiadau ymgysylltu a arweiniodd at 25 o bobl yn ymuno â ni i gynrychioli'r grŵp adolygu ar gyfer Cymru. Hyd yn hyn mae tua 75 allan o dros 200 o SGC wedi cael eu hadolygu
* parhau i gefnogi’r sector gofal cymdeithasol i wella eu sgiliau iaith Gymraeg
* datblygu [adnodd hyfforddi](https://gofalcymdeithasol.cymru/adnoddau-canllawiau/gwella-gofal-a-chymorth/ymarfer-syn-seiliedig-ar-gryfderau/adnoddau-ymarfer-syn-seiliedig-ar-gryfderau/gwella-ansawdd-trwy-ddefnyddio-ymarfer-syn-seiliedig-ar-gryfderau) i helpu'r rhai sy'n arwain mewn lleoliadau cofrestredig i wella ansawdd, gan ddefnyddio arfer sy'n seiliedig ar gryfderau. Mae'n adnodd hyfforddi wedi'i recordio, lle mae'r hyfforddwr yn trafod y ffyrdd ymarferol o wella profiadau i'r bobl sy'n cael eu cefnogi. Mae hefyd yn cynnwys ymarferion ac enghreifftiau i bobl eu defnyddio yn eu lleoliadau.

**Ar gyfer cynllun y gweithlu gwaith cymdeithasol, rydyn ni wedi:**

* parhau i roi sicrwydd ynghylch ansawdd rhaglenni gwaith cymdeithasol yng Nghymru drwy brosesau monitro a sicrhau ansawdd addysg blynyddol
* comisiynu ymchwil ynghylch beth mae dysgwyr yn ei feddwl am gyrsiau rheoleiddiedig a rhannu'r [canfyddiadau](https://gofalcymdeithasol.cymru/straeon-newyddion/adroddiad-newydd-yn-edrych-ar-brofiadau-myfyrwyr-ar-gyrsiau-gwaith-cymdeithasol-a-reoleiddir), a fydd yn llunio sut y gallwn sicrhau ansawdd cyrsiau gwaith cymdeithasol yng Nghymru.

**Ar gyfer y cynllun gweithlu iechyd meddwl strategol, ynghyd ag AaGIC rydyn ni wedi:**

* dechrau cynllunio ar gyfer dwy gynhadledd AMHP Cymru, yng ngogledd a de Cymru, i'w cynnal yn hydref 2025. Y rhain fydd y cyntaf o'u math yng Nghymru
* parhau i gefnogi'r gweithlu iechyd meddwl gyda DPP.

1. **Parhau i fuddsoddi mewn cynyddu nifer y gweithwyr gofal cymdeithasol proffesiynol sydd wedi'u hyfforddi ac sy'n cynnal datblygiad proffesiynol parhaus (DPP) yng Nghymru, gan gynnwys cefnogi cyfleoedd dysgu i wirfoddolwyr a gofalwyr di-dâl.**

**Rydyn ni wedi:**

* darparu cyllid grant drwy Raglen Datblygu Gweithlu Gofal Cymdeithasol Cymru (SCWWDP) ac am y tro cyntaf cyhoeddi [adroddiad tueddiadau a themâu diwedd blwyddyn SCWWDP ar gyfer blwyddyn ariannol 2023 i 2024](https://gofalcymdeithasol.cymru/amdanom-ni/strategaeth-gweithlu/rhaglen-datblygu-gweithlu-gofal-cymdeithasol-cymru/prif-ganfyddiadau-or-rhaglen-datblygu-gweithlu-gofal-cymdeithasol-cymru). Mae'r adroddiad hwn yn cynnwys y metrigau allweddol o grant SCWWDP, gwybodaeth am nifer y cymwysterau a'r lleoedd hyfforddi a ariannwyd a dadansoddiad o wariant ar y prif flaenoriaethau. Mae hefyd yn cynnwys 'uchafbwyntiau' ansoddol sy'n dangos canlyniadau'r cynlluniau gweithredu rhanbarthol a gyflwynwyd.
* ymgynghori ar y Codau Ymarfer Proffesiynol gan eu bod wedi'u diweddaru ddiwethaf yn 2017, ac ers hynny mae nifer y bobl sydd wedi cofrestru gyda ni wedi tyfu i dros 60,000 o bobl. Ymatebodd mwy na 400 o bobl i'r ymgynghoriad. Cyflwynwyd yr argymhellion ar unrhyw newidiadau i'n Bwrdd ym mis Mai 2025.
* parhau i gynnal sesiynau ymgysylltu a hyfforddi cyflogwyr ar-lein ac wyneb yn wyneb ledled Cymru. Fe wnaethom gynnal 12 digwyddiad Lefel 2 a 3, a phump digwyddiad Lefel 4 a 5 eleni. Mae'r sesiynau'n cefnogi datblygu a gweithredu cymwysterau sefydlu ac iechyd a gofal cymdeithasol ar draws pob lefel, gan gynnwys llwybrau asesu cyflogwyr. Fe wnaethom hefyd gynnal naw sesiwn ymgysylltu a hyfforddi ar gyfer darparwyr dysgu.

Fe wnes i fwynhau’r sesiwn hon yn fawr iawn a dysgais lawer. Mynychais yr un sesiwn ar-lein ond ni chefais gymaint o wybodaeth â'r sesiwn wyneb yn wyneb. Dysgais lawer mwy drwy ofyn cwestiynau a chlywed enghreifftiau gan sefydliadau eraill. Cadwch nhw’ yn sesiynau wyneb yn wyneb lle bo modd. 
Adborth o ddigwyddiad Lefel 2 a 3


Roedd yr hyfforddiant yn wych, yn gynhwysfawr ac yn cefnogi fy nealltwriaeth o'r pwnc. Roedd y tri siaradwr yn rhagorol, yn gyfeillgar, yn glir ac o gymorth mawr. Diolch yn fawr iawn i bawb. 
Adborth o ddigwyddiad Lefel 2 a 3


Diwrnod hyfryd, cyflwynwyr gwych a chyfeillgar a gymerodd amser i wrando arnon ni. Gwych gan ei fod yn grŵp llai felly rhoddodd gyfle i bawb gael eu clywed.
Adborth o ddigwyddiad Lefel 4 a 5


Sesiwn dda iawn - a byddaf fi, a siarad yn bersonol, yn edrych ar wefan Gofal Cymdeithasol Cymru yn amlach, gan nad oeddwn i'n sylweddoli bod cymaint o wybodaeth ar y wefan.
Adborth o ddigwyddiad Lefel 4 a 5


* gweithio gyda'r sector i greu [canllawiau newydd](https://gofalcymdeithasol.cymru/straeon-newyddion/canllaw-rheolwyr-gofal-preswyl-nos) i helpu rheolwyr gweithwyr gofal preswyl dros nos i blant i gefnogi'r rhai sy'n astudio ar gyfer eu cymhwyster
* mynychu digwyddiadau a gynhaliwyd gan gonsortiwm cymwysterau'r cyrff dyfarnu, City & Guilds a Chyd-bwyllgor Addysg Cymru (CBAC) i roi adborth ar gynnydd a chefnogi gweithrediad y cymwysterau yn y sector iechyd a gofal cymdeithasol
* cynnal digwyddiad ar-lein gyda mwy na 60 o arolygwyr AGC i'w diweddaru am y cymwysterau iechyd a gofal cymdeithasol ar bob lefel, yr AWIF a'r AWIF ar gyfer rheolwyr
* cwblhau ymarfer mapio ynghylch argaeledd unedau addas ar gyfer gweithwyr mewn ysgolion arbennig preswyl. Canfu'r ymarfer fod dewis unedau yn ddigon ond nododd fwlch posibl yng nghymhwyster ymarfer plant a phobl ifanc ynghylch niwrowahaniaeth
* cynnal sesiwn wybodaeth ar gymwysterau Lefel 2 a 3, fframwaith sefydlu Cymru Gyfan (AWIF) a Llwybr Asesu Cyflogwyr. Cynhaliwyd y digwyddiad ar-lein ar gyfer asiantaethau recriwtio a mynychodd naw o bobl. Mae hwn yn nifer da gan fod hwn wedi bod yn grŵp sy’n anodd ei gyrraedd, gyda llawer o ymdrechion i ymgysylltu â nhw yn ystod y flwyddyn ddiwethaf. Roedd y cyfranogwyr yn gadarnhaol ac yn ymgysylltu, yn enwedig o ran y cymwysterau sydd eu hangen ar gyfer gweithio yng Nghymru o asiantaethau ar draws y ffin
* mynychu’r sioe deithiol gofal ac ateb llawer o gwestiynau am gymwysterau a chofrestru gweithwyr gofal cymdeithasol. Roedd nifer o’r ymholiadau hyn gan wasanaethau gofal cartref a phreswyl i oedolion newydd
* gyhoeddi, fel rhan o Wythnos Diogelu, [becyn hyfforddi](https://socialcare.wales/resources-guidance/safeguarding-list/safeguarding-training#section-577767-anchor) safonau hyfforddi, dysgu a datblygu diogelu cenedlaethol newydd ar gyfer ymarferwyr Grŵp B. I gefnogi'r defnydd o'r pecyn hyfforddi, cynhaliwyd diwrnodau gweithredu wyneb yn wyneb gyda byrddau diogelu ledled Cymru, gan gyrraedd 173 o bobl. Cynhaliwyd dau ddigwyddiad rhithwir hefyd a gyrhaeddodd 116 o bobl eraill
* cyflwyno chwe gweithdy i asiantaethau partner ar egwyddorion ymarfer sy'n seiliedig ar gryfderau a diwylliannau cadarnhaol
* parhau i gynnig a chyflwyno'r rhaglen gyfathrebu sgiliau cydweithredol, gan gefnogi Sir Benfro, Sir y Fflint, a Rhondda Cynon Taf eleni
* parhau i ddarparu hyfforddiant Chwareusrwydd, Derbyniad, Chwilfrydedd ac Empathi (PACE). Yn y cam cyntaf, fe wnaethom ddarparu 60 o leoedd ar draws pedwar cwrs ar hyfforddiant PACE dwys deuddydd mewn dulliau rhianta therapiwtig. Yr ail gam o hyfforddiant oedd dull 'hyfforddi tîm' lle gwnaethom hyfforddi timau cartref cyfan gyda'i gilydd a darparu cefnogaeth goruchwylio clinigol myfyriol i helpu i ymgorffori dysgu a newid. Fe wnaethom gefnogi tri thîm (Sir Benfro, Ceredigion, a Blaenau Gwent) gan gyrraedd cyfanswm o 43 o bobl
* cynnal dau ddigwyddiad Modelau Gofal, un yng ngogledd ac un yn ne Cymru, i ddod â phobl ynghyd i ddysgu a siarad am y dystiolaeth sydd ar gael ar fodelau gofal mewn gofal preswyl i blant. Ar draws y ddau ddigwyddiad, mynychodd 156 o bobl o awdurdodau lleol, darparwyr dielw a phreifat.

**Roeddwn i'n meddwl am roi'r gorau iddi a chau fy nghartref oherwydd biwrocratiaeth. Dim nawr!! Negeseuon pwerus gan y bobl ifanc. Gwych.
Adborth o ddigwyddiad Modelau Gofal
**

**Roedd yn ddigwyddiad diddorol ac roedd yn teimlo ein bod ni i gyd yn gweithio ar y cyd er ein bod ni’n gweithio i wahanol ddarparwyr.
Adborth o ddigwyddiad Modelau Gofal
**

Rydw i'n mynd i annog fy sefydliad i ddefnyddio terminoleg wahanol a ffyrdd eraill o fynd trwy gynlluniau personol ac ati, sy'n fwy cyfeillgar i blant.
Adborth o ddigwyddiad Modelau Gofal


* parhau i gefnogi symud gwybodaeth o fewn y sector gofal cymdeithasol er mwyn cael y wybodaeth gywir i'r bobl gywir yn y fformat cywir ar yr amser cywir, i helpu i lywio ymarfer a gwneud penderfyniadau. Fel rhan o'r gwaith hwn rydyn ni wedi:
  + cyflwyno sesiynau pwrpasol i'r gweithlu yn edrych ar ddeall ymchwil a sut i ystyried ac ymgorffori ymchwil mewn ymarfer
  + cyflwyno sesiynau i dimau awdurdodau lleol, ar-lein ac wyneb yn wyneb, i gefnogi ymarferwyr sy'n datblygu'r defnydd o ymchwil a thystiolaeth yn lleol
  + cefnogi gweithwyr cymdeithasol newydd gymhwyso a'r rhai sy'n mynd trwy broses gydgrynhoi i ddefnyddio symud gwybodaeth fel rhan o'u datblygiad ymarfer
  + gweithio gyda thimau dysgu a datblygu awdurdodau lleol i nodi symud gwybodaeth fel rhan o'u dadansoddiad o anghenion hyfforddi ar gyfer y sector cyfan
  + cynnal pedair sioe deithiol ymchwil ledled Cymru ar gyfer awdurdodau lleol, gan ganolbwyntio ar bynciau yr oedden nhw am eu harchwilio ymhellach, gan ddod â'r ymchwilwyr atyn nhw am ddiwrnod o archwilio, dysgu a myfyrio
* parhau i weithio mewn cydweithrediad â Phrifysgol Abertawe a Phrifysgol Bangor i ddatblygu, cyflwyno, hyrwyddo a chefnogi gweithrediad dulliau, offer ac adnoddau Datblygu Ymarfer Cyfoethog mewn Tystiolaeth (DEEP). Fel rhan o'r gwaith hwn, rydyn ni wedi:
  + lansio’r [canllaw adnoddau ar ddefnyddio tystiolaeth](https://grwpgwybodaeth.gofalcymdeithasol.cymru/canllaw-adnoddau-ar-ddefnyddio-tystiolaeth) i helpu'r gweithlu i fodloni gofynion adrodd y [Fframwaith Perfformiad a Gwella ar gyfer Gwasanaethau Cymdeithasol](https://www.llyw.cymru/sites/default/files/publications/2022-12/fframwaith-perfformiad-a-gwella-ar-gyfer-y-gwasanaethau-cymdeithasol.pdf)
  + cyflwyno 36 o ddigwyddiadau hyfforddi byrion DEEP, gan gyrraedd 323 o bobl gan gynnwys ymarferwyr rheng flaen, rheolwyr, staff polisi, cynrychiolwyr cyhoeddus, ac ymchwilwyr neu'r rhai mewn hyfforddiant a dysgu
  + cyflwyno’r cwrs catalydd DEEP 10 wythnos, a fynychwyd gan 19 o bobl, a chreu blog yn rhannu'r [adborth gan gyfranogwyr](https://grwpgwybodaeth.gofalcymdeithasol.cymru/beth-syn-digwydd/newyddion-a-blogiau/rhannu-buddion-cwrs-hyfforddi-catalydd).

Rwy'n teimlo bod gan fy ngwaith lefel ddyfnach o onestrwydd ac ystyr ac mae'n tynnu sylw at bwysigrwydd profiad gofalwr di-dâl, gan mai nhw yw'r arbenigwyr go iawn mewn perthynas â'u profiad bywyd a'u hanghenion cymorth.
Adborth o werthusiad dilynol tri mis


* lansio [adnodd sgiliau ymchwil, arloesi a gwella](https://grwpgwybodaeth.gofalcymdeithasol.cymru/adnodd-sgiliau-ymchwil-arloesi-a-gwella). Bydd yr adnodd hwn yn helpu pobl i ddod o hyd i gyfleoedd i'w cefnogi gyda defnyddio ymchwil a thystiolaeth, gwerthuso ffyrdd o weithio a chyflwyno dulliau newydd. Gall helpu pobl i:
  + ddatblygu eu set sgiliau
  + cyflwyno cyfleoedd datblygu sgiliau i'w timau
  + greu diwylliannau sy'n herio ffyrdd presennol o weithio.



* parhau i ddarparu cefnogaeth, hyfforddiant a chyngor ar [werthuso](https://grwpgwybodaeth.gofalcymdeithasol.cymru/cefnogaeth-gwerthuso). Fe wnaethom gynnal 10 digwyddiad hyfforddi datrys gwerthuso a fynychwyd gan 92 o bobl, ac fe wnaethom ni gefnogi mwy nag 20 o bobl gyda chefnogaeth un-i-un y tu allan i’r digwyddiadau hyfforddi penodol. Cawsom adborth cadarnhaol iawn ar gyfer yr hyfforddiant a’r gefnogaeth un-i-un.

*Yn falch iawn fy mod i wedi llwyddo i fynychu heddiw, rhywbeth dw i'n meddwl fyddai'n ddefnyddiol i'n tîm cyfan.
Adborth gan gyfranogwr hyfforddiant datrys gwerthuso
*

Roeddwn i'n hoffi sut y cyflwynwyd y dysgu; rhoddodd lawer i mi ‘gnoi cil’ ar yr ystod o ddulliau y gellid eu defnyddio.
Adborth gan gyfranogwr hyfforddiant datrys gwerthuso


Mae wedi ehangu fy meddwl caeedig a diflas i ffyrdd eraill o ymgymryd â hyn (gwerthuso).
Adborth gan gyfranogwr hyfforddiant datrys gwerthuso 


* parhau i godi ymwybyddiaeth o fanteision hyfforddi arloesedd drwy ddigwyddiadau ymgysylltu ar draws y sector, cyhoeddi postiadau blog ac astudiaethau achos hyfforddi ar y Grŵp Gwybodaeth. Fe wnaethom ddarparu cefnogaeth a chyngor hyfforddi arloesedd i tua 50 o bobl yn unigol neu mewn grŵp. Fe wnaethom hefyd gynnal dau ddigwyddiad hyfforddi arloesedd a werthodd allan, gyda 31 o bobl yn mynychu.

**Fel fy mhrofiad cyntaf o hyfforddi, mae hwn wedi bod yn wych. Doeddwn i byth yn meddwl y byddai'n arwain at gymaint o gynnydd ar lefel ymarferol, a hefyd rhywfaint o ddatblygiad personol a theimlad cryfach o hyder.
Adborth gan gyfranogwr hyfforddiant arloesi
**

**Mae hyfforddi arloesedd wedi darparu lle i fyfyrio, creu a chynllunio. Mewn gofal cymdeithasol gallwn yn aml gael ein clymu i reoli'r presennol, mae'n bwysig meddwl am newid a'i weithredu. Mae hyfforddi arloesedd yn darparu cefnogaeth a chyfeiriad sy'n ystyrlon i mi a'm hamcanion personol a phroffesiynol.
Adborth gan gyfranogwr hyfforddiant arloesi 
**

Rydw i wedi chwerthin, crio a theimlo'n fwy grymus ar ôl pob sesiwn a gynhaliwyd, ac mae hyn wedi bod yn bosibl oherwydd yr amgylchedd seicolegol ddiogel a ddarparwyd gennych chi.
Adborth gan gyfranogwr hyfforddiant arloesi


* creu [dau fideo newydd](https://insightcollective.socialcare.wales/whats-on/news-and-blogs/new-video-resources-building-a-better-understanding-of-social-care-in-wales) i helpu i esbonio a meithrin gwell dealltwriaeth o ofal cymdeithasol yng Nghymru.

**Ar gyfer cynllun y gweithlu gwaith cymdeithasol, rydyn ni wedi:**

* darparu bwrsariaethau i gyfanswm o 336 o fyfyrwyr gwaith cymdeithasol i'w cefnogi yn eu hastudiaethau. O'r rhain, roedd 118 yn fyfyrwyr newydd ac roedd 218 yn parhau â'u hastudiaethau
* parhau i roi cyngor a gwybodaeth am fwrsariaethau i ddarpar fyfyrwyr gwaith cymdeithasol drwy:
  + ateb ymholiadau ffôn ac e-bost
  + mynychu nosweithiau gyrfaoedd prifysgol
  + cymryd rhan mewn fideo dwyieithog i gefnogi ymgyrch recriwtio Prifysgol De Cymru i ddenu mwy o fyfyrwyr gwaith cymdeithasol yn 2025 i 2026.
* cynnal sesiwn, fel rhan o Wythnos Gwaith Cymdeithasol, o'r enw “Gwerthoedd cyson a rolau newidiol - hunaniaeth gwaith cymdeithasol dros amser.” Ymunodd gweithwyr cymdeithasol ar wahanol gamau o'u gyrfaoedd â ni, o Gyngor Gwynedd, Cyngor Sir Caerfyrddin, Cyngor Caerdydd a Chyngor Castell-nedd Port Talbot, i:
  + archwilio beth mae hunaniaeth gwaith cymdeithasol yn ei olygu i ni, a beth sy'n llunio hyn
  + ystyried a yw hunaniaeth gwaith cymdeithasol yn newid dros amser ac mewn gwahanol gyd-destunau
  + trafod pam mae hunaniaeth gwaith cymdeithasol yn bwysig.
* cynnal, unwaith eto fel rhan o Wythnos Gwaith Cymdeithasol, sesiwn o'r enw 'Perthnasoedd a ffiniau proffesiynol,' gyda siaradwyr o Brifysgol Sheffield, Prifysgol John Moores Lerpwl a Phrifysgol Abertawe i ystyried dulliau amgen o ymdrin â ffiniau proffesiynol, archwilio ymarfer sy'n seiliedig ar berthnasoedd a myfyrio ar newid systemig.

**Ar gyfer y cynllun gweithlu iechyd meddwl strategol, ynghyd â HEIW rydyn ni wedi:**

* hyfforddi 250 o bobl mewn ymarfer byr Lefel 1 a Lefel 2 sy'n canolbwyntio ar atebion
* ariannu hyfforddiant AMHP ychwanegol, gyda 20 o bobl yn dechrau eu hyfforddiant yn ystod y flwyddyn.

1. **Ei gwneud yn haws i bobl ddechrau gyrfaoedd gofal cymdeithasol drwy gael gwared ar rwystrau a datblygu modelau dysgu seiliedig ar waith.**

**Rydyn ni wedi:**

* datblygu proses asesu cywerthedd cymwysterau ar gyfer pobl sy'n dymuno gweithio yng Nghymru ond sydd â chymwysterau nad ydyn nhw wedi'u nodi yn ein fframwaith cymwysterau fel yr argymhellir neu y gofynnir ar gyfer ymarfer a/neu gofrestru. Mae'r broses hon ar agor i weithwyr y DU a rhyngwladol, ac nid oes angen i unigolion fod mewn swydd i wneud cais i gael eu cymhwyster wedi'i asesu
* parhau i hyrwyddo cyfleoedd prentisiaeth ar gyfer iechyd a gofal cymdeithasol a datblygu animeiddiadau i’n hatgoffa o’r manteision y mae prentisiaethau’n eu cynnig i [unigolion](https://youtu.be/zfyETAvuL6c) a [chyflogwyr](https://youtu.be/aCU22fEdqJg). Fe wnaethom ddatblygu [canllaw prentisiaeth](https://gofalcymdeithasol.cymru/social-care-apprentice-placement-guidance) sy’n cynghori rheolwyr ar sut i roi’r gefnogaeth orau bosibl i’w prentisiaid mewn gweithle cynhwysol i wneud yn siŵr bod prentisiaid yn cyrraedd eu potensial.
* datblygu a lansio [chatbot](https://gofalcymdeithasol.cymru/straeon-newyddion/streamlining-your-qualification-enquiries-with-our-new-chatbot) cymwysterau i ymateb i ymholiadau a helpu defnyddwyr i lywio'r cymwysterau sydd eu hangen ar gyfer eu rolau
* cyflwyno gweithdy Fframwaith Cymhwysedd Gweithlu Gwybodaeth, Cyngor a Chymorth (IAA) a fynychwyd gan 29 o bobl, i gyflwyno'r adnoddau addysgu a dysgu sydd ar gael i gefnogi'r fframwaith cymhwysedd ar gyfer gweithlu IAA. Roedd y gweithdy hefyd yn cynnwys sesiwn ar sut y gall ymarfer yn seiliedig ar gryfderau gefnogi gweithlu'r IAA fel pwynt cyswllt cyntaf. Mae adnoddau addysgu uned Ymarferydd Gwasanaethau Cymdeithasol (SSP) wedi'u huwchlwytho fel adnoddau dysgu ar wefan Dysgu Gofal Iechyd Cymru i'w defnyddio gyda gweithwyr IAA
* parhau i gefnogi’r ddarpariaeth ar gyfer y wobr Ymarferydd Gwasanaethau Cymdeithasol. Cyhoeddwyd dau fideo ar wefan Gofalwn Cymru i hyrwyddo’r rôl - [fideo yn hyrwyddo’r cymhwyster Ymarferydd Gwasanaethau Cymdeithasol](https://youtu.be/w6DbIgXFGrg) a fideo arall yn tynnu sylw at [stori Ruby](https://youtu.be/LH2zQL3r-nM)
* dathlu cyflawniadau’r garfan gyntaf o fyfyrwyr ar raglen prentisiaeth Ymarferydd Gwasanaethau Cymdeithasol Lefel 4, mewn digwyddiad gwobrwyo a gynhaliwyd gan Gastell-nedd Port Talbot. Mae un o’r myfyrwyr wedi symud ymlaen yn syth i flwyddyn dau o radd gwaith cymdeithasol y Brifysgol Agored, gan ddefnyddio’r broses trosglwyddo credydau i ennill cywerthedd â blwyddyn un. Nhw yw’r myfyrwyr cyntaf i ddefnyddio’r llwybr dilyniant i waith cymdeithasol ac yn ystod Wythnos Gwaith Cymdeithasol fe wnaethom [rannu eu taith](https://gofalwn.cymru/newyddion/mae-fy-swydd-yn-golygu-cymaint-i-mi) fel uchafbwynt y llwybr dilyniant
* cyhoeddi adroddiad cau’r Ymarferydd Gwasanaethau Cymdeithasol ar gyfer prosiect peilot carfan un.

### Camau gweithredu i'w datblygu rhwng 2025 a 2027:

1. **Datblygu ffyrdd o gyflwyno llwybrau gyrfa a dysgu sy'n gysylltiedig â'r Fframwaith Cyflog a Chynnydd sy'n cael ei ddatblygu gan Fforwm Gwaith Teg Gofal Cymdeithasol a'u halinio â disgwyliadau DPP diwygiedig Gofal Cymdeithasol Cymru.**

* Bydd y camau gweithredu hyn yn cael eu datblygu ymhellach yn 2026 i 2027

1. **Datblygu a chyflwyno cymwysterau sy'n cefnogi cydnabod amrywiaeth o drefniadau gwaith, fel myfyrwyr a gweithwyr nos.**

* Bydd y camau gweithredu hyn yn cael eu datblygu ymhellach yn 2026 i 2027

1. **Datblygu ‘pasbort’ ar gyfer hyfforddiant sydd wedi’i anelu’n benodol at gydnabod hyfforddiant, gan sicrhau ei fod yn gludadwy o un rôl i’r llall ac yn cysylltu â disgwyliadau DPP.**

* Bydd y cam gweithredu hwn yn cael ei ddatblygu ymhellach yn 2026 i 2027



## 6. Arweinyddiaeth ac olyniaeth

### Ein huchelgais erbyn 2030

**Bydd arweinwyr yn y system iechyd a gofal cymdeithasol yn dangos arweinyddiaeth gyfunol a thosturiol.**

### Mesurau effaith

Mae arweinyddiaeth ac olyniaeth ragorol yn cael eu heffeithio gan amrywiaeth o ffactorau, felly byddai cynnydd cadarnhaol yn y thema hon yn golygu:

* **cynnydd yng nghanran y gweithlu a hoffai swydd arweinyddiaeth yn y dyfodol**

Hoffai 47 y cant o'r gweithlu swydd arweinyddiaeth yn y dyfodol, sy'n gynnydd o 36 y cant yn 2023. Awgrymodd tua chwech o bob deg o bobl (60 y cant) eu bod yn credu ei bod hi'n bosibl dod yn arweinydd, ac yn y 12 mis diwethaf roedd 37 y cant wedi edrych i symud ymlaen mewn gofal cymdeithasol

* **cynnydd yng nghanran y gweithlu sy'n teimlo eu bod yn cael eu cefnogi gan eu rheolwr**

Mae 70 y cant o'r gweithlu yn teimlo eu bod yn cael eu cefnogi gan eu rheolwr o'i gymharu â 66 y cant yn 2023.

* **gostyngiad mewn anghydraddoldeb staff lleiafrifol mewn swyddi rheoli**

Mae Safon Cydraddoldeb Hiliol y Gweithlu (WRES) yn offeryn i helpu i fonitro profiad pobl o leiafrifoedd ethnig sy'n gweithio ym maes iechyd a gofal cymdeithasol yng Nghymru. Ynghyd â Llywodraeth Cymru a GIG Cymru, rydyn ni wedi [cyhoeddi adroddiad gofal cymdeithasol cyntaf WRES](https://gofalcymdeithasol.cymru/ymchwil-a-data/safon-cydraddoldeb-hil-y-gweithlu).

Canfu'r adroddiad, er gwaethaf awydd i geisio dilyniant, fod staff gofal cymdeithasol Du, Asiaidd a Lleiafrifoedd Ethnig wedi'u tangynrychioli mewn swyddi rheoli. Mae 22 y cant o weithwyr gofal cymdeithasol lleiafrifoedd ethnig yn gostwng i saith y cant ar lefel reoli.

### 

### Camau gweithredu strategaeth y gweithlu 2024 i 2027

### Cynnydd camau gweithredu yn ystod 2024 i 2025:

1. **Creu adnoddau a chynigion datblygu arweinyddiaeth hygyrch i unigolion a sefydliadau, yn seiliedig ar egwyddorion arweinyddiaeth dosturiol a gwella mynediad i'r rhai o gefndiroedd amrywiol.**

**Ynghyd ag AaGIC rydyn ni wedi:**

* cyflwyno sesiwn arweinyddiaeth arbenigol ar y cyd ar onestrwydd radical a fynychwyd gan 111 o bobl o ofal cymdeithasol.

**Rydyn ni wedi:**

* parhau i gefnogi'r sector i weithredu'r cymwysterau Arweinyddiaeth a Rheolaeth Lefel 4 a Lefel 5, sy'n ofyniad cofrestru ar gyfer rheolwyr gofal cymdeithasol. Nhw yw'r cymwysterau lefel uwch sy'n datblygu'r wybodaeth, y ddealltwriaeth, yr ymddygiadau a'r sgiliau sy'n sail i arfer proffesiynol o fewn y sector. Mae'r rhain yn cynnwys:
  + Lefel 4 Paratoi ar gyfer Arweinyddiaeth a Rheolaeth mewn Iechyd a Gofal Cymdeithasol, sy'n darparu'r wybodaeth i reolwyr gymryd eu cam cyntaf i rôl arweinyddiaeth
  + Lefel 4 Ymarfer Proffesiynol mewn Iechyd a Gofal Cymdeithasol
  + Lefel 5 Arweinyddiaeth a Rheolaeth Iechyd a Gofal Cymdeithasol: Ymarfer
* datblygu a chyflwyno rhaglen Cyflwyniad i Arweinyddiaeth Dosturiol, gan gynnal 14 digwyddiad ar-lein yn ystod y flwyddyn, a fynychwyd gan 214 o bobl. Dysgodd y rhai a gymerodd ran am bwysigrwydd tosturi ar gyfer gwella canlyniadau, llesiant staff a diwylliant sefydliadol. Dywedodd 99 y cant eu bod wedi dysgu rhywbeth newydd, a chanfod bod y sesiynau'n glir ac yn bodloni disgwyliadau.
* cyflwyno sesiynau Cyflwyniad i Arweinyddiaeth Dosturiol wyneb yn wyneb ar gyfer pedwar awdurdod lleol, a ofynnodd am y sesiynau pwrpasol ar ôl mynychu sesiwn ar-lein.

Roedd yr hyfforddiant yn werthfawr iawn wrth reoli staff.
Adborth gan gyfranogwr Cyflwyniad i Arweinyddiaeth Dosturiol


Mae pawb yn cael trafferth gyda didwylledd o dro i dro. Dw i'n meddwl fy mod i'n rhoi amser caled i mi fy hun os ydw i'n cael gwrthdaro’n anodd ar adegau. Mi garia i hyn gyda mi a rhoi rhywfaint o empathi i mi fy hun.
Adborth gan gyfranogwr Cyflwyniad i Arweinyddiaeth Dosturiol


Byddaf yn fwy ymwybodol o’m gweithredoedd ac yn fwy presennol yn fy ymarfer o ddydd i ddydd.
Adborth gan gyfranogwr Cyflwyniad i Arweinyddiaeth Dosturiol


Roedd y wybodaeth a rannwyd, yr anecdotau, ynghyd â'r fideos a gafodd eu cyfoethogi trwy wrando ar arbenigedd yr hyfforddwr ei hun ar y pwnc, i gyd yn gwasanaethu i bortreadu'r pwnc mewn ffordd gofiadwy.
Adborth gan gyfranogwr awdurdod lleol Cyflwyniad i Arweinyddiaeth Dosturiol


* lansio a hyrwyddo ein [tudalennau gwe arweinyddiaeth dosturiol](https://gofalcymdeithasol.cymru/adnoddau-canllawiau/gwella-gofal-a-chymorth/arweinyddiaeth) newydd i gefnogi pobl sy'n gweithio yn y sector i hyrwyddo arweinyddiaeth dosturiol yn y gwaith. Rhwng eu lansio ym mis Mehefin 2024 a diwedd mis Mawrth 2025, bu 1,428 o ymweliadau â'r tudalennau gwe
* gwerthuso'r rhaglen arweinyddiaeth uwch gyfunol a thosturiol ar gyfer awdurdodau lleol a'r sector gwirfoddol. Cafodd y rhaglen gyffredinol sgôr o rhwng 89 y cant a 96 y cant gan y cyfranogwyr. Adroddodd y rhai a gymerodd ran ei bod wedi gwella eu hyder a'u gwydnwch ac wedi rhoi mwy o eglurder yn eu rôl. Adroddodd pawb gynnydd mewn gwybodaeth a sgiliau.
* comisiynu ymchwil sy'n seiliedig ar dystiolaeth i'n helpu i ddeall beth sy'n gweithio wrth gefnogi pobl o gefndiroedd amrywiol i symud ymlaen i rolau arweinyddiaeth. Rydyn ni wedi comisiynu darparwr dysgu i ddatblygu'r rhaglen beilot, gyda chefnogaeth gweithgor a phanel arbenigol o bobl sy'n gweithio ym maes gofal cymdeithasol o gefndir lleiafrifol ethnig. Bydd y garfan gyntaf ar y rhaglen beilot yn dechrau yn hydref 2025.

1. **Hyrwyddo rhaglenni sy'n cefnogi arweinwyr uchelgeisiol.**

**Rydyn ni wedi:**

* gwerthuso'r rhaglen arweinyddiaeth uwch gyfunol a thosturiol ar gyfer awdurdodau lleol a'r sector gwirfoddol. Cafodd y rhaglen gyffredinol sgôr o rhwng 89 y cant a 96 y cant gan gyfranogwyr, gyda'r manteision a adroddwyd yn cynnwys mwy o hyder, gwell gwydnwch, mwy o eglurder rôl, a gwell llesiant
* cwblhau a gwerthuso peilot Rhaglen Dysgu a Datblygu Rheolwyr Canol Uchelgeisiol. Dywedodd pawb a gymerodd ran yn y peilot fod y rhaglen wedi diwallu eu hanghenion yn 'dda iawn' neu'n 'eithaf da'. Mae'r rhaglen bellach ar gael yn genedlaethol
* parhau i gyflwyno'r rhaglen ddatblygu bwrpasol ar gyfer cyfarwyddwyr newydd gydag wyth cyfarwyddwr yn cymryd rhan eleni. Mae'r rhaglen yn cynnwys setiau dysgu gweithredol, siaradwyr gwadd a sesiynau hyfforddi unigol.

**Ar gyfer cynllun y gweithlu gwaith cymdeithasol, rydyn ni wedi:**

* parhau i hyrwyddo, cefnogi ac adolygu cymwysterau’r Rhaglen Datblygu Rheolwyr Tîm (TMDP) a’r Rhaglen Datblygu Rheolwyr Canol (MMDP). Pasiodd cyfanswm o 32 o fyfyrwyr y TMDP eleni, dros ddwy garfan, a phasiodd 13 yr MMDP, gydag adborth cadarnhaol wedi’i dderbyn gan fyfyrwyr. Dywedodd pob myfyriwr fod y rhaglenni’n diwallu eu hanghenion ac yn berthnasol i’w sefydliad

**Ar gyfer y cynllun gweithlu iechyd meddwl strategol, ynghyd ag AaGIC rydyn ni wedi:**

* parhau i gyflwyno Rhaglen Datblygu Rheolwyr Tîm Iechyd Meddwl Lefel 7 achrededig wedi'i hariannu'n llawn, gyda 180 o bobl yn cofrestru ar y rhaglenni dros y flwyddyn. Enillodd y tîm hefyd y wobr “Gweithio Traws-Sector” yng Ngwobrau Cymdeithas Rheoli Pobl Gofal Iechyd (HPMA) Cymru 2024.

1. **Parhau i ddatblygu, hyrwyddo ac ehangu mynediad i safle Gwella.**

**Ynghyd ag AaGIC, rydyn ni wedi:**

* parhau i ddatblygu, hyrwyddo ac ehangu mynediad i'r wefan [Gwella](https://nhswalesleadershipportal.heiw.wales/about-gwella). Mae gennym 130 o bobl o’r sector gofal cymdeithasol wedi ymuno â Gwella fel aelodau, gyda 46 o’r rhain yn gofrestriadau newydd yn ystod y flwyddyn.

**Ar gyfer y cynllun gweithlu iechyd meddwl strategol, ynghyd ag AaGIC rydyn ni wedi:**

* lansio’r [Hwb Arweinyddiaeth Iechyd Meddwl](https://leadershipportal.heiw.wales/mental-health) ar Gwella. Mae'r Hwb yn ofod ar-lein i gefnogi gweithwyr proffesiynol iechyd meddwl yn eu taith arweinyddiaeth ar unrhyw gam yn eu gyrfa. Mae'n cynnig adnoddau arweinyddiaeth tosturiol a chyfunol, rhaglenni arweinyddiaeth a argymhellir gan gymheiriaid a llawer mwy.

1. **Bydd Arolygiaeth Gofal Cymru (AGC) a Gofal Cymdeithasol Cymru yn cyhoeddi egwyddorion diwylliannau cadarnhaol i gefnogi gwasanaethau i'w hymgorffori mewn ymarfer.**

**Ynghyd ag AGC, rydyn ni wedi:**

* ymgysylltu â'r sector i ddeall beth yw rhai o'r prif alluogwyr a rhwystrau i gefnogi diwylliannau cadarnhaol
* datblygu canllaw i gefnogi diwylliannau cadarnhaol ac adnoddau ychwanegol, a fydd yn cael eu lansio yn haf 2025. Bydd y rhain yn helpu gwasanaethau i ymgorffori egwyddorion diwylliannau cadarnhaol
* sicrhau cyllid gan Sefydliad Rayne i ddeall a phrofi yn 2025 i 2026 pa gefnogaeth uniongyrchol sydd ei hangen ar ddarparwyr i helpu i ymgorffori diwylliannau cadarnhaol yn y gweithle.

### Camau gweithredu i'w datblygu rhwng 2025 a 2027:

1. **Datblygu rhaglenni arweinyddiaeth ar y cyd ar draws iechyd a gofal cymdeithasol.**

* Bydd y camau gweithredu hyn yn cael eu datblygu ymhellach yn 2026 i 2027

1. **Ymgorffori egwyddorion diwylliant tosturiol a chadarnhaol yn y Cod Ymarfer wedi'i ddiweddaru ar gyfer Cyflogwyr Gofal Cymdeithasol a Gweithwyr Gofal Cymdeithasol**

* Bydd y cam gweithredu hwn yn cael ei gwblhau yn 2025 i 2026. Rydyn ni wedi cwblhau'r ymgynghoriad ar y Codau Ymarfer Proffesiynol a bydd y Codau diwygiedig yn cael eu cymeradwyo gan ein Bwrdd eleni. Byddwn yn sicrhau bod cysylltiadau ag arweinyddiaeth dosturiol a diwylliannau cadarnhaol wedi'u cynnwys yn y canllawiau ymarfer cysylltiedig sy'n cael eu datblygu.



## 7. Cyflenwad a siâp y gweithlu

### Ein huchelgais erbyn 2030

**Bydd gennym weithlu cynaliadwy mewn niferoedd digonol i ddiwallu anghenion iechyd a gofal cymdeithasol ein poblogaeth.**

### Mesurau effaith

Mae cyflenwad a siâp y gweithlu yn cael ei effeithio gan amrywiaeth o ffactorau, felly byddai cynnydd cadarnhaol ar y thema hon yn golygu:

* **gostyngiad yng nghanran y swyddi gwag fel cyfran o'r sector (naw y cant yn 2022)**

Roedd cyfanswm o 5,346 o swyddi gwag yn 2024,[[18]](#footnote-19) sy'n cynrychioli chwech y cant o'r gweithlu. Yn 2023, roedd amcangyfrif bod 5,299 o swyddi gwag – 47 yn llai nag 2024.

* **cynlluniau gweithlu ym mhob rhanbarth o Gymru i ddiwallu anghenion y boblogaeth.**

Dangosodd prif ganfyddiadau astudiaeth gwmpasu a gomisiynwyd gennym ni yn 2023 amrywiad sylweddol mewn dulliau cynllunio'r gweithlu ar draws y 22 awdurdod lleol yng Nghymru.

Canolbwyntiodd y rhan fwyaf o awdurdodau lleol ar gynllunio gweithlu gweithredol tymor byr, gyda mwy na hanner yn cynllunio ar gyfer y tymor canolig (un i dair blynedd).

Ychydig o dystiolaeth oedd o sefydliadau yn mabwysiadu dull cynllunio gweithlu strategol ar gyfer y tymor hir (tair i bum mlynedd), sy'n golygu nad ydyn nhw'n cael manteision y dull hwn.

Mae yna amrywiad enfawr hefyd o ran pwy sy'n arwain cynllunio'r gweithlu ac mae'n aml yn cael ei rannu ar draws rolau. Mae'r amrywiadau'n cael eu hachosi gan sawl ffactor, megis cynhwysedd, gallu, cyllidebau, a pheidio â chael yr offer, y systemau a'r data cywir i'w cefnogi. Mae hyn yn effeithio ar allu'r sefydliad i gynllunio'n effeithiol ar gyfer gweithlu a all fynd i'r afael â'r pwysau presennol a'r galw yn y dyfodol ar draws gofal cymdeithasol.

### Camau gweithredu strategaeth y gweithlu 2024 i 2027

### Cynnydd camau gweithredu yn ystod 2024 i 2025:

1. **Meithrin capasiti a gallu wrth gynllunio'r gweithlu**

**Rydyn ni wedi:**

* cyflwyno, mewn cydweithrediad â Chymdeithas Llywodraeth Leol Cymru (CLlLC) a Chymdeithas Llywodraeth Leol (CLlL), rhaglen gymorth i alluogi awdurdodau lleol i ddatblygu eu dulliau cynllunio gweithlu, a oedd yn cynnwys:
  + pum sesiwn cynllunio gweithlu byr, gan arwain pobl drwy'r daith cynllunio gweithlu o'r dechrau i'r diwedd
  + chwe sesiwn heriau cynllunio'r gweithlu sy'n canolbwyntio ar yr heriau gwahanol yr ydym yn eu hwynebu fel sector, a sut y gall cynllunio'r gweithlu helpu i oresgyn y rhain
  + hwb adnoddau cynllunio'r gweithlu, gan ddefnyddio platfform y CLlL, lle gellir cael mynediad at adnoddau'r rhaglen a chynnwys ychwanegol yn ôl yr angen.
* cwblhau cynllun peilot i helpu cyflogwyr gofal cymdeithasol gyda'u cynllunio gweithlu iaith Gymraeg ac i ddatblygu sgiliau iaith Gymraeg eu gweithwyr. Mae'r cynllun bellach ar gael i bob darparwr gofal cymdeithasol yn y sector.
* diweddaru ein [Porth data gofal cymdeithasol cenedlaethol Cymru](https://www.socialcaredata.wales/) gyda golwg newydd a mwy o nodweddion, gan gynnwys [crynodebau data](https://www.socialcaredata.wales/articles) i gefnogi pobl yn eu gwaith. Mae'r porth data yn siop un stop ar gyfer data gofal cymdeithasol yng Nghymru gan gynnwys data'r gweithlu.
* cyhoeddi [Adroddiad y gweithlu gofal cymdeithasol 2023](https://socialcare.wales/cms-assets/documents/Adroddiad-y-gweithlu-2023-PDF_2025-02-03-160204_hsaa.pdf), sy'n rhoi cipolwg ar y gweithlu gofal cymdeithasol yng Nghymru a chynnal casgliad data gweithlu 2024. Cyhoeddir adroddiad gweithlu gofal cymdeithasol 2024 yn 2025.
* parhau i fireinio'r data gweithlu a gasglwn i sicrhau casglu ac ansawdd data. Rydym wedi dechrau rhaglen waith gydag Arolygiaeth Gofal Cymru i greu casgliad data ar y cyd a fydd yn dechrau yn 2026. Gobeithiwn y bydd y newidiadau'n gwella ansawdd y data a dderbyniwn, ac yn arwain at ddadansoddiad o ansawdd uwch yn 2025, a chasgliad data unedig sengl wedi'i ddiwygio'n llwyr o 2026 ymlaen.
* comisiynu asesiad aeddfedrwydd data annibynnol o bob awdurdod lleol yng Nghymru a chyhoeddi [canfyddiadau'r adroddiad](https://grwpgwybodaeth.gofalcymdeithasol.cymru/reports/asesiad-aeddfedrwydd-data-gofal-cymeithasol-adroddiad-cenedlaethol-cymru). Fe wnaethom gynnal cyfres o gyflwyniadau gyda phartneriaid i rannu'r argymhellion a thrafod camau gweithredu i'w symud ymlaen

**Ar gyfer cynllun y gweithlu gwaith cymdeithasol, rydyn ni wedi:**

* cyfrannu at sesiwn fel rhan o Wythnos Gwaith Cymdeithasol o'r enw “Sut ydym ni'n defnyddio data i gyfrannu at y proffesiwn gwaith cymdeithasol, a sut mae'n cael ei reoleiddio?.” Trafodaeth ar y cyd oedd hon gydag arweinwyr pedwar rheoleiddiwr gwaith cymdeithasol y Deyrnas Unedig yn son am eu profiadau cyffredin o reoleiddio gwaith cymdeithasol. Edrychodd y sesiwn ar y rôl y mae rheoleiddio yn ei chwarae wrth gasglu, dadansoddi a rhannu data i greu newid cadarnhaol ar gyfer y proffesiwn gwaith cymdeithasol.

**Ar gyfer y cynllun gweithlu iechyd meddwl strategol, ynghyd ag AaGIC rydyn ni wedi:**

* bod yn gweithio ar ddarparu cefnogaeth cynllunio gweithlu i'r gweithlu iechyd meddwl gan ddefnyddio gwahanol ddulliau, gan gynnwys:
  + cysylltu cydweithwyr â chyfres o hyfforddiant a chymorth cynllunio'r gweithlu
  + hyfforddiant cynllunio gweithlu pwrpasol
  + canllawiau a llyfrau gwaith.

1. **Datblygu, gwerthuso ac adnewyddu cynlluniau gweithlu yn seiliedig ar flaenoriaethau y cytunwyd arnynt**

**Rydyn ni wedi:**

* cyhoeddi cynllun Cyflawni'r Gweithlu Gofal Cymdeithasol 2024 i 2027, sy'n cynnwys y camau gweithredu sy'n berthnasol i'r gweithlu gofal uniongyrchol. Oherwydd hyn, ni fydd cynllun y gweithlu Gofal Uniongyrchol, sy'n dod i ben ym mis Hydref 2025, yn cael ei ailadrodd.

**Ar gyfer cynllun y gweithlu gwaith cymdeithasol, rydyn ni wedi:**

* dechrau dadansoddi fersiwn gyfredol cynllun y gweithlu gwaith cymdeithasol i weld:
  + pa weithgareddau sydd wedi'u cyflawni hyd yn hyn ac y gellir eu cau
  + pa weithgareddau sydd angen parhau naill ai oherwydd nad ydyn nhw wedi gorffen yn llwyr, neu eu bod yn weithgareddau hirdymor
  + pa weithgareddau newydd sydd angen eu cynnwys fel rhan o flaenoriaethau Cynllun Cyflawni'r Gweithlu Gofal Cymdeithasol 2024 i 2027
* dechrau cynllunio'r gwaith ar gyfer 2025 i 2026 i ddatblygu cynllun cyflawni gwaith cymdeithasol, gan fod y cynllun presennol i ddod i ben ym mis Hydref 2025.

**Ar gyfer y cynllun gweithlu iechyd meddwl** **strategol, ynghyd ag AaGIC rydyn ni wedi:**

* parhau i wneud cynnydd gyda gweithredu Cynllun Gweithlu Iechyd Meddwl Strategol. Ar ddiwedd mis Rhagfyr 2024, fe wnaethom asesu cynnydd yn erbyn y 33 o gamau gweithredu yn y cynllun. Mae 18 y cant o'r camau gweithredu wedi symud i fusnes fel arfer, bydd dau y cant yn cael eu cyflawni erbyn mis Mawrth 2025 ac mae 64 y cant ar y trywydd iawn i gael eu cyflawni fel y cynlluniwyd erbyn mis Mawrth 2026. Mae un cam gweithredu wedi'i gau, ac mae un arall dan adolygiad ar hyn o bryd.

1. **Cefnogi datblygiad** [**Gwasanaeth Gofal a Chymorth Cenedlaethol**](https://www.llyw.cymru/sites/default/files/publications/2023-12/Tuag%20at%20Wasanaeth%20Gofal%20a%20Chymorth%20Cenedlaethol%20cynllun%20gweithredu%20cychwynnol_0.pdf) **ac ymateb i oblygiadau i'r gweithlu.**

**Mae Llywodraeth Cymru wedi:**

* parhau i gyflawni [Cynllun Gweithredu Cychwynnol](https://www.llyw.cymru/sites/default/files/publications/2023-12/Tuag%20at%20Wasanaeth%20Gofal%20a%20Chymorth%20Cenedlaethol%20cynllun%20gweithredu%20cychwynnol_0.pdf) y Gwasanaeth Gofal Cenedlaethol (NCS) sy'n nodi sut y byddan nhw’n ystyried ac yn datblygu'r uchelgais ar gyfer Gwasanaeth Gofal Cenedlaethol, fel yr argymhellwyd gan y grŵp arbenigol. Mae'r prif gyflawniadau yn ystod y flwyddyn yn cynnwys:
  + lansio’r [Swyddfa Genedlaethol Gofal a Chymorth](https://www.llyw.cymru/swyddfa-genedlaethol-gofal-chymorth)
  + lansio'r Fframwaith Cenedlaethol ar gyfer Comisiynu Gofal a Chymorth yng Nghymru: Cod Ymarfer a'r Cod Ymarfer Rhan 2 diwygiedig (Swyddogaethau Cyffredinol)
  + parhau i weithredu rhaglen waith y Fforwm Gwaith Teg, a oedd yn cynnwys
    - y gwaith parhaus i ddatblygu fframwaith cyflog a chynnydd
    - datblygu Partneriaeth y Gweithlu Gofal Cymdeithasol
    - gwaith parhaus i ystyried Cynorthwywyr Personol a Thaliadau Uniongyrchol, Cyflogwyr sy'n Derbyn, a Hawliau a Chyfrifoldebau fel rhan o faterion y gweithlu.
  + gwaith parhaus ynghylch rôl elw yn y system ofal, gan gynnwys cyflwyno [Bil Iechyd a Gofal Cymdeithasol (Cymru)](https://www.llyw.cymru/cyflwyno-bil-iechyd-gofal-cymdeithasol-cymru) i gael gwared ar elw preifat o ofal plant sy'n derbyn gofal, rhan o drawsnewidiad ehangach a radical gofal plant yng Nghymru.

### Camau gweithredu i'w datblygu rhwng 2025 a 2027:

1. **Datblygu fframwaith cadw staff sy'n cefnogi sefydliadau i wella cadw staff.**

* Bydd y cam gweithredu hwn yn cael ei ddatblygu ymhellach yn 2025 i 2026.

## Manylion cyswllt

Gofal Cymdeithasol Cymru

South Gate House

Wood Street

Caerdydd

CF10 1EW

Ffôn: 0300 3033 444

Minicom: 029 2078 0680

Ebost: [info@socialcare.wales](mailto:info@socialcare.wales)

© 2025 Gofal Cymdeithasol Cymru

Cedwir pob hawl. Ni chaniateir atgynhyrchu unrhyw ran o'r cyhoeddiad hwn, ei storio mewn system adfer, na'i drosglwyddo mewn unrhyw ffurf na thrwy unrhyw ddull heb ganiatâd ysgrifenedig ymlaen llaw gan Gofal Cymdeithasol Cymru. Dylid anfon ymholiadau am atgynhyrchu y tu allan i'r cwmpas a ganiateir yn benodol gan y gyfraith at Brif Weithredwr Gofal Cymdeithasol Cymru yn y cyfeiriad a roddir uchod.

**Fformatau eraill:** Mae'r ddogfen hon ar gael mewn testun bras, Braille ac ieithoedd eraill, os oes angen. Gallwch ofyn am y rhain drwy ddefnyddio'r manylion cyswllt uchod.

1. Gofal Cymdeithasol Cymru (2025) Adroddiad gweithlu gofal cymdeithasol 2024, ar gael ar <https://gofalcymdeithasol.cymru/ymchwil-a-data/adroddiadaur-gweithlu> [↑](#footnote-ref-2)
2. Gofal Cymdeithasol Cymru (2024) Dweud eich dweud – canfyddiadau adroddiad 2024, ar gael ar <https://grwpgwybodaeth.gofalcymdeithasol.cymru/reports/arolwg-dweud-eich-dweud-y-gweithlu-2024-adroddiad-llawn-a-chrynodeb-o-ymatebion> [↑](#footnote-ref-3)
3. Krause, G Dr, Deerfield, K Dr a Reynolds, R Dr (27 Chwefror 2025) Cefnogi lles y gweithlu gofal cymdeithasol yng Nghymru 2024, ar gael ar: <https://grwpgwybodaeth.gofalcymdeithasol.cymru/cyfres-cipolwg-ar-y-gweithlu/llesiant-2024> [↑](#footnote-ref-4)
4. Ibid [↑](#footnote-ref-5)
5. Ibid [↑](#footnote-ref-6)
6. Swyddfa Ystadegau Gwladol (2023a). Gofal di-dâl yn ôl oedran, rhyw ac amddifadedd, Cymru a Lloegr: Cyfrifiad 2021 (ar-lein). Ar gael ar: <https://cy.ons.gov.uk/peoplepopulationandcommunity/healthandsocialcare/socialcare/articles/unpaidcarebyagesexanddeprivationenglandandwales/census2021> [↑](#footnote-ref-7)
7. Gofal Cymdeithasol Cymru (2024) Dweud eich dweud – canfyddiadau adroddiad 2024, ar gael ar <https://grwpgwybodaeth.gofalcymdeithasol.cymru/reports/arolwg-dweud-eich-dweud-y-gweithlu-2024-adroddiad-llawn-a-chrynodeb-o-ymatebion> [↑](#footnote-ref-8)
8. Health Foundation (2023), Understanding unpaid carers and their access to support (arlein). Ar gael : <https://www.health.org.uk/publications/long-reads/understanding-unpaid-carers-and-their-access-to-support> [↑](#footnote-ref-9)
9. Gofal Cymdeithasol Cymru, 2024, Gwella llesiant a chadw’r gweithlu. Ar gael ar: <https://grwpgwybodaeth.gofalcymdeithasol.cymru/crynodebau-tystiolaeth/gwell-llesiant-a-chadw> [↑](#footnote-ref-10)
10. Llywodraeth Cymru (2022) Mwy na geiriau - cynllun pum mlynedd 2022 i 2027. Ar gael ar: <https://www.llyw.cymru/sites/default/files/publications/2022-07/mwy-na-geiriau-cynllun-gweithredu-2022-2027.pdf> [↑](#footnote-ref-11)
11. Gofal Cymdeithasol Cymru (2025) Adroddiad y gweithlu gofal cymdeithasol 2024. Ar gael ar: <https://gofalcymdeithasol.cymru/ymchwil-a-data/adroddiadaur-gweithlu> [↑](#footnote-ref-12)
12. SYG (2025) Data am y Gymraeg o'r Arolwg Blynyddol o'r Boblogaeth: Blwyddyn yn dod i ben 31 Mawrth 2024. Ar gael ar: https://statswales.gov.wales/Catalogue/Welsh-Language/Annual-Population-Survey-Welsh-Language/annualpopulationsurveyestimatesofpersonsaged3andoverwhosaytheycanspeakwelsh-by-localauthority-measure [↑](#footnote-ref-13)
13. Gofal Cymdeithasol Cymru (2022) Cynllun cydraddoldeb strategol 2022 i 2027. Ar gael yn: <https://gofalcymdeithasol.cymru/cms-assets/documents/cynllun-cydraddoldeb-strategol.pdf> [↑](#footnote-ref-14)
14. Gofal Cymdeithasol Cymru (2025) Adroddiad y gweithlu gofal cymdeithasol 2024. Ar gael ar: <https://gofalcymdeithasol.cymru/ymchwil-a-data/adroddiadaur-gweithlu> [↑](#footnote-ref-15)
15. Ibid [↑](#footnote-ref-16)
16. Gofal Cymdeithasol Cymru (2024) Dweud eich dweud – canfyddiadau adroddiad 2024, ar gael ar <https://grwpgwybodaeth.gofalcymdeithasol.cymru/reports/arolwg-dweud-eich-dweud-y-gweithlu-2024-adroddiad-llawn-a-chrynodeb-o-ymatebion> [↑](#footnote-ref-17)
17. Gofal Cymdeithasol Cymru (2025) Adroddiad y gweithlu gofal cymdeithasol 2024. Ar gael yn: <https://gofalcymdeithasol.cymru/ymchwil-a-data/adroddiadaur-gweithlu> [↑](#footnote-ref-18)
18. Gofal Cymdeithasol Cymru (2025) Adroddiad y gweithlu gofal cymdeithasol 2024. Ar gael yn: <https://gofalcymdeithasol.cymru/ymchwil-a-data/adroddiadaur-gweithlu> [↑](#footnote-ref-19)